মোবাইলে ছবি তোলা নষ্ট করে পর্দানশীনের পর্দা\nAuthor Topic: মোবাইলে ছবি তোলা নষ্ট করে পর্দানশীনের পর্দা (Read 553 times)\n« on: November 23, 2017, 07:29:51 PM »\nপ্রযুক্তি মানুষের উপকার করে, প্রযুক্তি মানুষের ক্ষতি করে। যেমন আগুন মানুষের উপকার করে, আগুন মানুষের ক্ষতি করে। এর উপকার-অপকার নির্ভর করে আমাদের ব্যবহারের উপর। আমরা ইচ্ছে করলে এগুলোকে কল্যাণে ব্যবহার করে কল্যাণ লাভ করতে পারি। আর আমরা যদি এগুলোর ব্যবহার করি মন্দ পথে তাহলে তা অকল্যাণ বয়ে আনবে বৈকি। মোবাইলও তেমন একটি যন্ত্র।\nআগের দিনে যারা দ্বীনদার তাদের জীবনে হয়ত একটা দুইটা প্রয়োজনীয় ছবি থাকত। কারো হয়ত জীবনে একটি ছবিও থাকত না। পর্দানশীন নারীদের ছবি তো দূরের কথা তাদের ছায়াও কেউ দেখত না। তাঁরা স্বেচ্ছায় নিজেদের ছবি তো তুলতেনই না। এধরনের পরিবেশ থেকেও নিজেদের বাঁচিয়ে রাখতেন। এটা বেশিদিন আগের কথা নয়।\nমোবাইলে যেদিন থেকে ক্যামেরা যুক্ত হল এবং ক্যামেরাযুক্ত মোবাইল সহজলভ্য হতে থাকল, তখন থেকেই এ বিষয়ে শিথিলতা দেখা দিল। প্রয়োজনে অপ্রয়োজনে ছবি তোলা শুরু হল। দ্বীনদার-সাধারণ সকলের মাঝেই এ প্রবণতা ছড়িয়ে পড়ল। প্রথম প্রথম দ্বীনদার শ্রেণী একটু বিরত থাকল। (আলহামদু লিল্লাহ, এখনও এমন দ্বীনদার মানুষের সংখ্যা একেবারে কম নয়, যারা ছবির ব্যাপারে পূর্ণ সতর্ক।) তারপর আস্তে আস্তে ক্যামেরাযুক্ত মোবাইল যত ব্যাপক হল, কিছু দ্বীনদার মানুষের মাঝেও এ বিষয়ে শিথিলতা তত বাড়তে থাকল।\nমোবাইলে ছবি তোলা জায়েয নাজায়েয সে প্রসঙ্গে আমি যেতে চাই না। আমি শুধু দ্বীনদারশ্রেণী, বিশেষ করে দ্বীনদার পর্দানশীন নারীদের এর ক্ষতির বিষয়ে দৃষ্টি আকর্ষণ করতে চাই।\n১. স্বামীর মোবাইলে স্ত্রীর ছবি\nঅনেকেই মোবাইলে নিজের স্ত্রীর ছবি তুলে রাখেন। অন্যদের মত তা হয়ত মোবাইলের স্ক্রিনে দিয়ে রাখেন না, কিন্তু ছবির ফোল্ডারে তো তা থাকেই। ফলে নিজের বন্ধু বা ভাই যখন মোবাইল ধরে তো স্ত্রীর ছবি দেখে ফেলে। অথচ এই নারী পর্দানশীন। কখনো পরপুরুষের সামনে নিজের চেহারা খোলেন না। পর্দার অন্যান্য অনুষঙ্গও যথাযথ মেনে চলেন। কিন্তু এই একটি শিথিলতার জন্য পর্দার একটি বড় রোকন নষ্ট হয়। সুতরাং এ বিষয়ে স্বামী-স্ত্রী উভয়কে সতর্ক হতে হবে এবং পরস্পর সহযোগিতা করতে হবে। একজনের মাঝে শিথিলতা দেখা দিলে অপরজন তা শুধরে দিবে ও সতর্ক করবে।\n২. বিবাহের সময় ছবি তোলা\nআগের দিনে যারা দ্বীনদার নন, তারা বিবাহ-অনুষ্ঠানে ক্যামেরা ভাড়া করে আনত। আর যারা দ্বীনদার তারা এসকল অনুষ্ঠানে বা সাধারণ অবস্থায় ছবি তোলার চিন্তাই করত না। কারো কাছে ক্যামেরা থাকলেও ছবি তুলতে সাহস করত না, বা তুলতে গেলে যার ছবি তোলা হচ্ছে সে নিজেই বাধা দিত। কেউ কোনোভাবে তুললে তাও নষ্ট করে ফেলা হত। কিন্তু মোবাইল ব্যাপক হওয়াতে অবস্থা এমন দাঁড়িয়েছে যে, যারা দ্বীনদার তাদেরও অনেকে ছবি তোলাকে একেবারে স্বাভাবিক মনে করছেন। তবে এখনো আল্লাহর অনেক বান্দা আছেন যারা এবিষয়ে পূর্ণ সতর্ক থাকছেন।\nবিবাহের অনুষ্ঠানে কখনো বর নিজেই নিজের মোবাইলে বউয়ের ছবি তুলতে থাকে। এটা কোনো কোনো দ্বীনদার লোকের মাঝেও দেখা যায়। আর কখনো বর বা কনের পরিবারের লোকজন বা বউ দেখতে আসা মেহমান তাদের নিজ নিজ মোবাইলে ছবি তুলতে থাকে। এমনকি পর্দানশীন পরিবারে যেখানে কনের কাছে কোনো গায়রে মাহরাম পুরুষ পৌঁছতে পারে না, সেখানেও মেয়েরা ছবি তোলার কারণে অন্যান্য পুরুষ এই পর্দানশীন কনেকে দেখে ফেলে। আর যেহেতু কোনো পুরুষ ছবি তুলছে না, তাই কনেও নিষেধ করে না বা অন্য কেউ বাধা দেয় না। ফলশ্রুতিতে কী হয়? পর্দা নষ্ট হয় এবং পূর্ণ পর্দা রক্ষা করে চলার পরেও মেয়েটিকে সবাই দেখে ফেলে।\nঅনেক সময় পর্দানশীন মেয়েটি না চাইলেও তার করার কিছু থাকে না। সুতরাং এক্ষেত্রে সবার আগে সতর্ক হতে হবে স্বামীকে। সাথে সাথে স্ত্রীকেও সাবধান থাকতে হবে যে, কেউ যেন তার ছবি তুলতে না পারে। প্রয়োজনে মুরববীদের সহায়তা নিতে হবে। আর আমাদেরও মানসিকতার সংশোধন করতে হবে; নতুন বউ দেখার প্রবণতা ছাড়তে হবে। তাহলে আমাদের ও নতুন বউয়ের সবারই আল্লাহর হুকুম মানা সহজ হবে এবং আমরা হব দ্বীনদারীতে পরস্পর সহযোগী।\n৩. নতুন পোষাক পরে ছবি তোলা\nঅনেক সময় মেয়েরা নতুন পোষাকের আনন্দে মোবাইলে ছবি তোলে। পর্ব-উৎসবে বা এমনি কেউ হয়তো নতুন জামা পরেছে, তো আত্মীয় স্বজনের কেউ বলেন, দাঁড়াও তো তোমার একটা ছবি তুলি বা পাশের বাসার ভাবী বলছেন, বাহ্! ভাবী, আপনাকে তো খুব সুন্দর লাগছে! দাঁড়ান একটা ছবি তুলি। এভাবে আনন্দের আবহে ছবি তোলা হয়ে যায়। এরপর কখনো কখনো তা গায়রে মাহরাম পুরুষেরও চোখে পড়ে, আর পর্দা নষ্ট হয়। এছাড়া আরো কিছু ক্ষেত্র আছে যেখানে ছবি তোলার বিষয়ে বা পর্দার অন্যান্য বিষয়ে শিথিলতা হয়ে যায়। সতর্ক হলে আমরা নিজেরা তা থেকে বাঁচার পথ বের করতে পারব। আল্লাহ আমাদের তাকওয়া ও খোদাভীতি দান করুন এবং তাঁর আদেশ-নিষেধ মেনে চলার তাওফীক দান করুন। দ্বীনদারীতে পরস্পর সহযোগিতার মানসিকতা দান করুন।\nআল্লাহ বলেছেন, (তরজমা) ‘সৎকাজ ও তাকওয়ায় তোমরা পরস্পর সহযোগিতা কর এবং পাপকাজ ও সীমালঙ্ঘনে একে অন্যের সাহায্য করো না। আল্লাহকে ভয় কর। নিশ্চয়ই আল্লাহ শাস্তিদানে কঠোর।’-সূরা মায়িদা ৫:২\n« Last Edit: November 29, 2017, 12:00:24 AM by mushfiq.swe »\nRe: মোবাইলে ছবি তোলা নষ্ট করে পর্দানশীনের পর্দা\n« Reply #1 on: March 08, 2018, 11:29:55 AM »


প্রকাশ : ০৯ নভেম্বর ২০২১, ২২:২৪\nজালিয়াতির মাধ্যমে ফারমার্স ব্যাংক থেকে চার কোটি টাকা ঋণ নিয়ে আত্মসাতের মামলায় সাবেক প্রধান বিচারপতি সুরেন্দ্র কুমার সিনহাকে (এস কে সিনহা) ১১ বছরের কারাদণ্ড দিয়েছেন আদালত। ৯ নভেম্বর মঙ্গলবার ঢাকার বিশেষ জজ আদালত-৪ এর বিচারক শেখ নাজমুল আলম এই রায় দেন। একই মামলায় অন্যান্য আট আসামিকে বিভিন্ন মেয়াদে কারাদণ্ড দেওয়া হয়েছে। দুজনকে খালাস দেওয়া হয়েছে।\nএতোটা সাহস ওরা পায় কোথায়?\nবাংলাদেশের ইতিহাসে এই প্রথম সাবেক কোন বিচারপতিকে দুর্নীতির দায়ে কারাদণ্ড দেওয়া হলো। মানি লন্ডারিং আইনে সাত বছরের কারাদণ্ড এবং অর্থ আত্মসাতের দায়ে চার বছরের কারাদণ্ড দেওয়া হয় এসকে সিনহাকে। তবে উভয় সাজা একসঙ্গে চলবে বলে আদালত রায়ে উল্লেখ করেছেন। এ কারণে সাত বছরের সাজা খাটতে হবে এসকে সিনহা কে।\nএস কে সিনহার বিরুদ্ধে দুদকের আরও এক মামলাএস কে সিনহার বিরুদ্ধে দুদকের আরও এক মামলা। এস কে সিনহাসহ চারজন পলাতক থাকায় তাদের অনুপস্থিতিতে রায় ঘোষণা করা হয়। আদালত রায়ে উল্লেখ করেন, তারা গ্রেপ্তার হওয়ার পর অথবা আদালতে আত্মসমর্পণ করার পর তাদের ক্ষেত্রে এই রায় কার্যকর হবে।\nআসামিদের মধ্যে ফারমার্স ব্যাংকের (বর্তমানে পদ্মা ব্যাংক) অডিট কমিটির সাবেক চেয়ারম্যান মাহবুবুল হক চিশতী ওরফে বাবুল চিশতীকে অভিযোগ কারাগার থেকে আদালতে হাজির করা হয়। জামিনপ্রাপ্ত অন্যান্য আসামি আদালতে হাজির ছিলেন। মামলার অপর আসামিরা হলেন-ফারমার্স ব্যাংকের (বর্তমানে পদ্মা ব্যাংক) সাবেক ফার্স্ট ভাইস প্রেসিডেন্ট স্বপন কুমার রায়, ফার্স্ট ভাইস প্রেসিডেন্ট সাফিউদ্দিন আসকারী, ভাইস প্রেসিডেন্ট মো. লুৎফুল হক, টাঙ্গাইলের বাসিন্দা মো. শাহজাহান, একই এলাকার নিরঞ্জন চন্দ্র সাহা, রনজিৎ চন্দ্র সাহা ও তার স্ত্রী সান্ত্রী রায়।\nমোহাম্মদ শাহজাহান ও নিরঞ্জন চন্দ্র সাহা খালাস পেয়েছেন। ২০১৯ সালের ১০ জুলাই ঋণ জালিয়াতি ও চার কোটি টাকা আত্মসাতে জড়িত থাকার অভিযোগে এস কে সিনহাসহ ১১ জনের বিরুদ্ধে মামলা করে দুদক। দুদকের সমন্বিত জেলা কার্যালয়, ঢাকা-১ এ মামলা করা হয়। মামলার বাদী দুদকের পরিচালক সৈয়দ ইকবাল হোসেন।\nঅভিযোগপত্রে বলা হয়, আসামিরা পরস্পর যোগসাজশে অসৎ উদ্দেশ্যে ক্ষমতার অপব্যবহারের মাধ্যমে ফারমার্স ব্যাংকে ভুয়া ঋণ সৃষ্টি করে সেই টাকা বিভিন্ন ব্যাংক হিসাবে স্থানান্তর, উত্তোলন ও পাচার করেছেন, যা দণ্ডবিধির ৪০৯ / ৪২০ / ১০৯ ধারা, ১৯৪৭ সালের দুর্নীতি প্রতিরোধ আইনের ৫ (২) ধারা এবং ২০১২ সালের মানিলন্ডারিং প্রতিরোধ আইনের ৪ (২) (৩) ধারায় শাস্তিযোগ্য অপরাধ।\nতাদের ব্যাংক অ্যাকাউন্ট এবং ঋণের আবেদনে উত্তরার ১০ নম্বর সেক্টরের ১২ নম্বর রোডের ৫১ নম্বর বাড়ির ঠিকানা ব্যবহার করা হয়, যার মালিক ছিলেন তখনকার প্রধান বিচারপতি এস কে সিনহা। ঋণের জামানত হিসেবে আসামি রনজিৎ চন্দ্রের স্ত্রী সান্ত্রী রায়ের নামে সাভারের ৩২ শতাংশ জমির কথা উল্লেখ করা হয় ঋণের আবেদনে। ওই দম্পতি এস কে সিনহার পূর্ব পরিচিত ও ঘনিষ্ঠ বলে উল্লেখ করা হয়েছে মামলার এজাহারে।\nব্যাংকটির তৎকালীন এমডি এ কে এম শামীম কোনো ধরনের যাচাই-বাছাই ছাড়াই, ব্যাংকের নিয়ম-নীতি না মেনে, ক্ষমতার অপব্যবহার করে ঋণ দুটি অনুমোদন করেন। মামলার এজাহারে বলা হয়, ৭ নভেম্বর ঋণের আবেদন হওয়ার পর 'অস্বাভাবিক দ্রুততার' সঙ্গে তা অনুমোদন করা হয়। পরদিন মোট চার কোটি টাকার দুটি পে-অর্ডার ইস্যু করা হয় এস কে সিনহার নামে। ৯ নভেম্বর সোনালী ব্যাংকের সুপ্রিম কোর্ট শাখায় এস কে সিনহার অ্যাকাউন্টে জমা হয়।\nএজাহারে আরও বলা হয়, আসামি রনজিৎ চন্দ্র ঋণ দ্রুত অনুমোদনের জন্য প্রধান বিচারপতির প্রভাব ব্যবহার করেন। রনজিৎ চন্দ্রের ভাতিজা হলেন ঋণ গ্রহীতা নিরঞ্জন এবং অপর ঋণ গ্রহীতা শাহজাহান ও রনজিৎ ছোটবেলার বন্ধু। ঋণ গ্রহীতা দুইজনই অত্যন্ত গরিব ও দুস্থ। তারা কখনও ব্যবসা-বাণিজ্য করেননি।\nসংবিধানের ষোড়শ সংশোধনী বাতিলের রায় এবং কিছু পর্যবেক্ষণের কারণে ক্ষমতাসীনদের তোপের মুখে ২০১৭ সালের অক্টোবরের শুরুতে ছুটিতে যান তখনকার প্রধান বিচারপতি এস কে সিনহা। প্রথমে অস্ট্রেলিয়া যান। তারপর সিঙ্গাপুরে যান। সেখান থেকেই তিনি পদত্যাগপত্র পাঠিয়ে দেন। দুর্নীতির অভিযোগ অস্বীকার করে আসা বিচারপতি সিনহা যুক্তরাষ্ট্রে বসেই ২০১৮ সালে একটি বই প্রকাশ করেন। তাতে তিনি দাবি করেন, তাকে ‘পদত্যাগে বাধ্য করে নির্বাসনে’ পাঠানো হয়েছে।\nওই বছর ফেব্রুয়ারিতে যুক্তরাষ্ট্রে রাজনৈতিক আশ্রয় চেয়ে আবেদন করেছিলেন এস কে সিনহা। নিউ জার্সিতে ছোট ভাই অনন্ত কুমার সিনহার নামে কেনা একটি বাড়িতেই সে সময় তিনি থাকছিলেন। পরে ২০১৯ সালের জুলাই মাসে খবর আসে সিনহা যুক্তরাষ্ট্র থেকে কানাডায় গিয়ে সেখানে রাজনৈতিক আশ্রয় চেয়েছেন। বিচারপতি সিনহা ছুটি নিয়ে বিদেশ যাওয়ার পর তাঁর বিরুদ্ধে দুর্নীতি, অর্থ পাচার, আর্থিক অনিয়ম ও নৈতিক স্খলনসহ সুনির্দিষ্ট ১১টি অভিযোগ পাওয়ার কথা সুপ্রিম কোর্টের পক্ষ থেকে জানানো হয়েছিল। বাকি বিষয়গুলো নিয়ে পরে আর কোনো অগ্রগতি হয়নি।


প্রকাশিত: ৭:৫৩ অপরাহ্ণ, অক্টোবর ৩১, ২০১৮ | আপডেট: ৭:৫৫:অপরাহ্ণ, অক্টোবর ৩১, ২০১৮\nএকাদশ জাতীয় সংসদ নির্বাচনের আগে দেশের রাজনীতিতে চলেছে বিভিন্ন হিসাব-নিকাশ আর নানা সমীকরণ। এরই মধ্যে প্রধানমন্ত্রী শেখ হাসিনা জাতীয় ঐক্যফ্রন্টের সংলাপের আহ্বানে সাড়া দিয়েছেন। যা ‘টক অব দা কান্ট্রি’তে পরিণত হয়েছে। এর পর থেকেই বিভিন্ন রাজনৈতিক দল ক্ষমতাসীন আওয়ামী লীগের সঙ্গে আলোচনায় বসার আগ্রহ প্রকাশ করছে।\nএদিকে আওয়ামী লীগ-ঐক্যফ্রন্টের সংলাপ নিয়ে বইছে আলোচনার ঝড়। ইতিমধ্যে ঐক্যফ্রন্ট ও আওয়ামী লীগের কারা কারা থাকবেন সেটিও নিশ্চিত ঠিক করা হয়েছে। তবে সর্বশেষ যে বিষয়টি নিয়ে আলোচনা হচ্ছে সেটি ঐক্যফ্রন্টের সাত দফা এবং সেই দাবির বিষয়ে আওয়ামী লীগের অবস্থান।\nজাতীয় ঐক্যফ্রন্টের সাত দফা দাবি নিয়ে ক্ষমতাসীন আওয়ামী লীগের পক্ষ থেকে বার বার বলা হচ্ছে দাবিটি মানার কোন অবকাশ নেই। বেশির ভাগ দাবিগুলোকে অসাংবিধানিক বলে দাবি করেছেন দলটির সিনিয়ন নেতারা। তবে তার পরেও সেই দাবিকে কেন্দ্র করে একাদশ জাতীয় সংসদ নির্বাচন নিয়েই আলোচনা হবে।\nআওয়ামী লীগের নীতি নির্ধারণী ফোরামের একাধিক নেতা জানান, ঐক্যফ্রন্ট বেশির ভাগ দাবিই অসাংবিধানিক। তবে আমরা চাই সকল অংশগ্রহণমুলক একটি নির্বাচন। সেজন্য তাদের সাথে আলোচনা করবো। সংবিধান সমুন্নত রেখে কিভাবে বিষয়টি সমাধান করা যায় সে বিষয়েই আলোচনা হবে।\nএ বিষয়ে আওয়ামী লীগের সভাপতিমণ্ডলীর সদস্য ড. আব্দুর রাজ্জাক বলেন, ‘সংলাপে এই মুহূর্তে সংবিধানের বাইরে কোনো আলোচনা করার সুযোগ নেই। ’\nআওয়ামী লীগ সূত্রে জানা যায়, সংবিধানের পরিপন্থী নয় এমন যেকোনো বিষয় নিয়ে ঐক্যফ্রন্টের সঙ্গে আলোচনা হতে পারে। এক্ষেত্রে নির্বাচনের লেভেল প্লেয়িং ফিল্ড তৈরি, সভা সমাবেশ নির্বিঘ্ন করা, নির্বাচন কমিশন, ইভিএম ব্যবহারসহ নির্বাচন কেন্দ্রিক বিষয়গুলো নিয়ে আলোচনা হতে পারে।\nসংলাপে আওয়ামী লীগ জাতীয় ঐক্যফ্রন্টকে কি বার্তা দিতে চায় জানতে চাইলে আওয়ামী লীগের যুগ্ম সাধারণ সম্পাদক আব্দুর রহমান জানান, ‘আওয়ামী লীগ বার্তা দিতে চায় এটা খুবই সিম্পল সেটা হলো আওয়ামী লীগ অবাধ, সুষ্ঠু ও নিরোপেক্ষ নির্বাচন চায়। এবং সেই নির্বাচনটি নির্বাচন কমিশন স্বাধীনভাবে অনুষ্ঠিত করুক, সেই জায়গায় নির্বাচনকালীন যে সরকারটি থাকবে সেই সরকার দৈনন্দিন যে রুটিন কাজ আছে সেগুলো করবে। এবং নির্বাচন কমিশনকে স্বাধীনভাবে কাজ করার জন্যে সর্বাত্মকভাবে সহযোগিতা করবে, এটিই আওয়ামী লীগ তার বার্তা দিতে চায়।’\nসংলাপের বিষয়ে উভয়পক্ষের প্রস্তুতি শেষ, বাকি শুধুই আনুষ্ঠানিকতা। বৃহস্পতিবার সন্ধ্যা ৭টায় প্রধানমন্ত্রীর সরকারি বাসভবন গণভবনে এই সংলাপ অনুষ্ঠিত হবে। জাতীয় ঐক্যফ্রন্ট নেতা ও গণফোরাম সভাপতি ড. কামাল হোসেনের নেতৃত্বে ১৬ সদস্যদের একটি দল সংলাপের উদ্দেশ্যে গণভবন যাবে। এদিকে আওয়ামী লীগও ঠিক করেছেন কারা কারা থাকবেন। শেখ হাসিনার নেতৃত্বে আওয়ামী লীগের শীর্ষ পর্যায়ের ২১ নেতা সংলাপে অংশ নেবেন।\nনারায়ণগরঞ্জ ‘কাজের মেয়ে’ বলায় মহিলা দল নেত্রীদের মধ্যে হাতাহাতি (ভিডিও)


শিম্পাঞ্জি স্বার্থপর নয়: তাদের! রয়েছে সুবিচারের ক্ষমতাও - The Dhaka Times\nOn জানু ১৭, ২০১৩ Last updated ডিসে ১৮, ২০১৪\nদি ঢাকা টাইমস্ ডেস্ক ॥ এতদিন সবার ধারণা ছিল, সুবিচারের গুণ সৃষ্টির শ্রেষ্ঠ মাখলুকাত শুধু মানুষেরই আছে। সম্প্রতি বিজ্ঞানীরা দাবি করেছেন, শিম্পাঞ্জি স্বার্থপর নয়। এই প্রাণীরও আছে সুবিচারের গুণ। যোগ্য সঙ্গীকে পুরস্কৃত করার ক্ষমতা রয়েছে শিম্পাঞ্জির মধ্যে!\nমার্কিন গবেষকরা মানুষের গুণ শিম্পাঞ্জির মধ্যেও আছে কি-না, তা পরীক্ষা করতে একটি বিশেষ খেলার ব্যবস্থা করেন। ছয়টি শিম্পাঞ্জিকে নিয়ে এ খেলার আয়োজন করা হয়। খেলা শেষে শিম্পাঞ্জিগুলোকে পুরস্কার দেওয়া হয়। একটি শিম্পাঞ্জিকে ওই পুরস্কার ভাগ করতে দেওয়া হয়। এতে দেখা যায়, শিম্পাঞ্জিটি তার যেসব সঙ্গী খেলায় বেশি সক্রিয় ছিল, তাদের পুরস্কারের বেশি অংশ সমভাবে দিয়েছে। যে সঙ্গী কিছুটা নিষ্ক্রিয় ছিল, তাকে তুলনামূলক কম অংশ দিয়েছে। গবেষকরা ২ থেকে ৭ বছর বয়সী ২০টি শিশুর ওপর এ গবেষণা চালিয়ে একই ফল পেয়েছেন। এতে দেখা যায়, সঙ্গীরা যদি যথাযথভাবে সহায়তা করা হয়, তবে পুরস্কার সমবণ্টন করে।\nএ বিষয়ে প্রধান গবেষক জর্জিয়া বিশ্ববিদ্যালয়ের অধ্যাপক ড. ডারবি প্রক্টর বলেন, ‘আমরা মানুষ ও শিম্পাঞ্জি নিয়ে পৃথক গবেষণা করেছি। ফলাফলে দেখা গেছে, পুরস্কার বণ্টনের ক্ষেত্রে তারা একই পদ্ধতি অনুসরণ করছে। এতে প্রমাণিত হয়েছে, শুধু মানুষ নয়, শিম্পাঞ্জির মধ্যে সুবিচারের গুণ রয়েছে।’ ডেইলি মেইল।


ডিএমপি কমিশনার মোহা. শফিকুল ইসলাম টিকা নেয়ার ২৭ দিন পর করোনায় আক্রান্ত! - Site titl\nডিএমপি কমিশনার মোহা. শফিকুল ইসলাম টিকা নেয়ার ২৭ দিন পর করোনায় আক্রান্ত!\nটিকা নেয়ার পর করোনা আক্রান্ত হয়েছেন ঢাকা মেট্রোপলিটন পুলিশের (ডিএমপি) কমিশনার মোহা. শফিকুল ইসলাম।\nটিকা নেওয়ার ২৭ দিন পর গত ৬ মার্চ তার দেহে করোনা শনাক্ত হয়। বর্তমানে তিনি রাজারবাগ কেন্দ্রীয় পুলিশ লাইন্স হাসপাতালে চিকিৎসাধীন অবস্থায় আছেন।\nমঙ্গলবার (৯ মার্চ) রাতে কেন্দ্রীয় পুলিশ লাইন্স হাসপাতালের একজন ঊর্ধ্বতন কর্মকর্তা গণমাধ্যমে বিষয়টি নিশ্চিত করেছেন। তিনি বলেন, গত ৬ মার্চ ডিএমপি কমিশনারের দেহে করোনা শনাক্ত হয়। তারপর তিনি এখানে ভর্তি হন।\nএর আগে দেশে গণহারে টিকাদান কর্মসূচির প্রথম দিন ৭ ফেব্রুয়ারি ডিএমপি কমিশনার টিকা গ্রহণ করেন। তারপর অন্যান্য পুলিশ সদস্যদের টিকা দেওয়া হয়। এদিকে পুলিশ সদর দফতর জানিয়েছে, মঙ্গলবার পর্যন্ত পুলিশের ১৯ হাজার ১১৪ জন করোনায় আক্রান্ত হয়েছেন। এর মধ্যে সুস্থ হয়েছেন ১৮ হাজার ৯৫৮ জন। আর করোনা আক্রান্ত হয়ে মারা গেছেন ৮৬ জন।\nঐতিহাসিক ৭ মার্চ উপলক্ষে অনুষ্ঠান ও বাংলাদেশ উন্নয়নশীল দেশে উত্তরণে জাতিসংঘের চূড়ান্ত সুপারিশ প্রাপ্তিতে রাজারবাগ পুলিশ লাইন্সে এক অনুষ্ঠানের আয়োজন করা হয়।\nসেখানে ডিএমপি কমিশনারের সভাপতিত্ব করার কথা থাকলেও তিনি অনুপস্থিত ছিলেন। তার পরিবর্তে ডিএমপি কমিশনার হিসেবে সভাপতিত্ব করেন ঢাকা মেট্রোপলিটন পুলিশের অতিরিক্ত কমিশনার (ভারপ্রাপ্ত পুলিশ কমিশনার) কাউন্টার টেরোরিজম অ্যান্ড ট্রান্সন্যাশনাল ক্রাইম ইউনিট প্রধান মনিরুল ইসলাম।


ক্রীড়া পণ / Games / টেলিভিশন / Movies Betting\nচলচ্চিত্র উত্সাহীরা অংশ নিচ্ছেন ডিজিটাল বিনোদনের একটি নতুন রূপে। বিনোদন শিল্পে চলচ্চিত্রের উপর বাজি জনপ্রিয়তা বাড়ছে। প্রতি বছর বিশ্বজুড়ে 2500 টিরও বেশি সিনেমা তৈরি হয়, সিনেমাগুলিতে বাজি ধরার জন্য প্রচুর বিকল্প এবং রিয়েলিটি টেলিভিশনে বাজি ধরার বিকল্প রয়েছে। মার্ভেল চরিত্রটি মারা যেতে পারে বা কোন সিনেমা অস্কার জিততে পারে তা নিয়ে বাজি রাখছেন কিনা, ভক্তরা জনপ্রিয় সিনেমার ফলাফলের উপর বাজি ধরছেন।\nঅনলাইন বেটিং সাইটগুলি ভক্তদের এই নতুন বিনোদন বিকল্পটি অন্বেষণ করার জন্য বিভিন্ন উপায় অফার করে৷ জনপ্রিয় মুভিতে প্রতিকূলতার বৈশিষ্ট্যযুক্ত, অনলাইন প্ল্যাটফর্মগুলি সারা বিশ্ব থেকে বাজি ধরতে মুভিতে বাজি ধরতে আকৃষ্ট করছে৷\nসেরা সিনেমা বাজি সাইটটিপস এবং কৌশল পুরষ্কার উপর বাজিআপনি কি সিনেমা বাজি ধরতে পারেন?সেরা সিনেমা বাজিকিভাবে সিনেমা একটি বাজি স্থাপন\nসেরা সিনেমা বাজি সাইট\nসিনেমার উপর বাজি ধরা বিনোদনের নতুন উপায়ের দরজা খুলে দেয়। মুভি দেখার অভিজ্ঞতার সাথে বাজি ধরার সাথে বাজি ধরা ভক্তদের উত্তেজনা বাড়িয়ে তোলে। প্রত্যাশিত ফলাফলের উপর বাজি রেখে, জুয়াড়িরা যেকোন অনলাইন বেটিং সাইটের মাধ্যমে মুভি বেট করার অভিজ্ঞতায় অংশগ্রহণ করে যা মুভিতে বাজি গ্রহণ করে।\nসিনেমার বাজি ধরার জন্য সেরা প্ল্যাটফর্মগুলির মধ্যে একটি ইউনিবেট. 1997 সালে প্রতিষ্ঠিত, প্ল্যাটফর্মটির 100টি দেশে 11 মিলিয়নেরও বেশি গ্রাহক রয়েছে। অনলাইন বিঙ্গো, ক্যাসিনো, স্পোর্টসবুক, এবং মুভি বাজির বিকল্পগুলি অফার করে, অনলাইন বেটিং সাইটটি বর্তমান প্রবণতার সাথে সারিবদ্ধ থাকে। জুয়াড়িদের অনুকূল প্রতিকূলতা অফার করে, ইউনিবেট মুভি বেটিংকে স্পোর্টস বেটিং এর মতই বিবেচনা করে। কোন বাজির জয়ের সম্ভাবনা সবচেয়ে বেশি তা সিদ্ধান্ত নেওয়ার সময় খেলোয়াড়দের কাছে অনেকগুলি বিকল্প রয়েছে। স্পোর্টস বেটিং থেকে ভিন্ন, কোন দলটি ভাল প্রতিযোগী তা একটি সিনেমা বাজির ফলাফল নির্ধারণ করে না।\nপরিবর্তে, সিনেমা বাজির ফলাফল স্ক্রিপ্টের উপর নির্ভর করে বা একটি বড় পুরস্কার শোতে বিজয়ী ভোটের উপর নির্ভর করে। জনপ্রিয় অনলাইন বেটিং সাইট, যেমন Unibet, গ্রাহকদের প্রতিযোগিতামূলক প্রতিকূলতা দেয়। উচ্চ-মানের মুভি বেটিং বিকল্পগুলি অফার করে, সেরা অনলাইন বেটিং সাইটগুলি অত্যন্ত জনপ্রিয় এবং বিপুল সংখ্যক মুভি ভক্তদের আকর্ষণ করে৷ মুভি বেটিং এর এই নতুন যুগে, মুভির স্ক্রিপ্টে গতিশীল মোচড় এবং সৃজনশীল বাঁক ইতিমধ্যেই ক্রমবর্ধমান অনলাইন বেটিং বাজারকে উন্নত করতে সাহায্য করছে।\nসিনেমা বাজির মত খেলাধুলায় বাজি ধরা. যারা বাজি ধরে তাদের অবশ্যই শিল্প এবং প্রধান খেলোয়াড়দের বুঝতে হবে যারা সিনেমার ফলাফলকে প্রভাবিত করে। মুভি ইন্ডাস্ট্রির খবরের কাছাকাছি থাকা এবং একটি নির্দিষ্ট সিনেমার প্রযোজনা দলে পরিবর্তনের বিষয়ে আপ টু ডেট থাকা একজন বাজি ধরার জন্য সেরা বাজির বিষয়ে সিদ্ধান্ত নিতে সাহায্য করতে পারে। মুভি এবং টেলিভিশন বাজির বাজার বাড়ার সাথে সাথে বাজি ধরার সময় অনুসরণ করার জন্য এখানে কিছু মুভি এবং রিয়েলিটি টিভি বেটিং টিপস দেওয়া হল:\nআসন্ন সিনেমা গবেষণা\nরিপোর্টাররা নতুন সিনেমা সম্পর্কে তথ্য শেয়ার করতে দ্রুত। চলচ্চিত্রের পরিবর্তন, স্ক্রিপ্ট এবং ফলাফল সম্পর্কে তথ্যের টিডবিট প্রায়ই ক্রু এবং কাস্ট সদস্যদের দ্বারা ভাগ করা হয়। শুধুমাত্র কঠোর গোপনীয়তা নীতি সহ চলচ্চিত্রগুলি চলচ্চিত্রের বিষয়বস্তু গোপন রাখতে পারে। তাই, সিনেমা সম্পর্কে প্রিন্ট এবং অনলাইন নিবন্ধগুলি পড়া একজন জুয়াড়িকে বাজি ধরার সময় একটি জ্ঞাত সিদ্ধান্ত নিতে যথেষ্ট তথ্য প্রদান করতে পারে। একটি সিনেমার ফলাফল চাওয়া হোক বা কে একটি প্রধান চরিত্রে অভিনয় করতে যাচ্ছে, চলচ্চিত্রের উপর বাজি ধরা তাদের জন্য সহজতর যারা শিল্পের অন্তর্দৃষ্টি আছে।\nসীমা নির্ধারন করুন\nবেশ কিছু বুকি একজন বেটরকে মুভিতে তার বা তার সর্বোচ্চ বাজি ধরার সীমা প্রি-সেট করার অনুমতি দেয় টিভি শো পণ. এই বিকল্পের সদ্ব্যবহার করা নিশ্চিত করে যে একজন খেলোয়াড় সিনেমার ফলাফলে প্রতি শতাংশ বাজি রাখে না। বাজি ধরার আগে স্পোর্টসবুকের শর্তাবলী পড়া অত্যন্ত গুরুত্বপূর্ণ। একটি মজাদার বিনোদন হিসাবে বাজিতে অংশগ্রহণ করার জন্য সীমা নির্ধারণ করা অত্যন্ত গুরুত্বপূর্ণ।\nঅনলাইন বেটিং সাইটগুলি তীব্র প্রতিযোগিতায় রয়েছে৷ ফলস্বরূপ, সাইট থেকে সাইটের মতভেদ পরিবর্তিত হতে পারে। প্রতিকূলতার তুলনা করা হল সেরা অবস্থার অধীনে বাজি ধরা নিশ্চিত করার একটি উপায়। নামকরা সাইটগুলি প্রায়ই গ্রাহকদের অনুকূল মতভেদ দেয়। যাইহোক, প্রতিকূলতা পরিবর্তিত হতে থাকে এবং চলচ্চিত্রে বাজি ধরার সময় সর্বোত্তম সামগ্রিক মূল্য প্রদান করে এমন নামী ওয়েবসাইট বেছে নেওয়া গুরুত্বপূর্ণ।\nআপনি কি সিনেমা বাজি ধরতে পারেন?\nবেটররা রোমান্টিক কমেডি, নাটক এবং থ্রিলার সহ প্রতিটি বিভাগের সিনেমা এবং টেলিভিশন শোতে বাজি ধরতে পারে। প্রতি বছর 2,500 টিরও বেশি চলচ্চিত্র তৈরি হওয়ার সাথে সাথে, চলচ্চিত্রগুলিতে বাজি ধরার বিকল্পগুলি বার্ষিক বৃদ্ধি পায়। মুভি বাজির বিকল্পগুলি উপলব্ধ মুভির প্রকারের মতই বৈচিত্র্যময়। উদাহরণ স্বরূপ, একজন জনপ্রিয় অভিনেতা এক বছরে কতগুলি রোমান্টিক মুভি বানাবেন তা নিয়ে সফলভাবে বাজি ধরলে বাজির বড় বড় জয়লাভ হতে পারে। রিয়েলিটি টেলিভিশন এক্স ফ্যাক্টর বেটিং এবং সারভাইভার বেটিং সহ বাজি ধরার সুযোগও দেয়।\nসিনেমার বাজার বাড়ার সাথে সাথে বাজি ধরার সুযোগও বাড়ে। বিভাগগুলি বিস্তৃত। মুভি বাজি বাড়ানোর সাথে সাথে, ভক্তরা সিনেমা বিনোদন উপভোগ করার আরেকটি উপায় খুঁজে পেয়েছে।\nভালো পারফরম্যান্স করা সিনেমা ইন্ডাস্ট্রি জুড়ে প্রশংসা অর্জন করে। সেরা অভিনেতা থেকে সেরা ছবি পর্যন্ত, মুভি বেটিং ভক্তদের অনলাইন বেটিং সাইটগুলিতে আকৃষ্ট করছে৷ একটি প্রধান পুরস্কারের রাতে উত্তেজনা বৃদ্ধি করা, অনলাইন বেটিং সাইট চলচ্চিত্রে বাজি ধরার জন্য প্রচুর বিকল্প অফার করে।\nসেরা সিনেমা বাজি\nযে সিনেমাগুলি একটি সিরিজের একটি অংশ সেগুলি অনলাইন বেটিংয়ে বেশ কিছুটা জনপ্রিয়তা আকৃষ্ট করেছে এবং টিভি শোতে বাজি ধরার উপায়গুলির জন্য দরজা খুলে দিয়েছে৷ অনুরাগীরা অক্ষরগুলি জানতে পেরে, বাজির বিকল্পের সংখ্যা বৃদ্ধি পায়। এখানে তিনটি মুভি ফ্র্যাঞ্চাইজি রয়েছে, যা জনপ্রিয় বাজির বিকল্প।\nশুরু থেকেই, স্টার ওয়ার্স বিশ্বজুড়ে দর্শকদের মুগ্ধ করেছে। গ্যালাক্সি জুড়ে গল্পের লাইন অনুসরণ করে, ভক্তরা নিরবধি বার্তার সাথে সম্পর্কিত, "শক্তি আপনার সাথে আছে।" চরিত্রগুলির একটি সারগ্রাহী গোষ্ঠীর সাথে, মুভিটি জয় বা পরাজয়ের বিকল্পগুলির সাথে ভাল বনাম মন্দের উত্তেজনাকে একত্রিত করে। কোন পক্ষ বিজয়ী হয়ে উঠবে? সিরিজের পরবর্তী সিনেমায় অংশগ্রহণ করলেই প্রশ্নের উত্তর মিলবে। ভক্তরা অনুমান করতে থাকে এবং পরবর্তীতে কী ঘটবে তা নিয়ে বাজি ধরে।\nসুপারহিরোরা মহাবিশ্বকে বাঁচাতে লড়াইয়ের দ্বারপ্রান্তে একে অপরকে ঠেলে দেয়। পরাশক্তির ভিলেনরা অ্যাভেঞ্জারদের বিরুদ্ধে লড়াই করে। সমর্থকদের আশা শেষেরটি জিতবে। যাইহোক, অল-আউট সুপার ব্ল্যাসে, শ্রোতারা কখনই জানেন না কে বাঁচবে বা মরবে। জুয়াড়িরা সিনেমার ফলাফল নিয়ে বাজি ধরে, এবং অ্যাভেঞ্জার চরিত্রগুলি সমন্বিত টিভি শোতে কীভাবে বাজি ধরতে হয় তা শিখে।\n007 হল ব্রিটিশ এজেন্ট প্রত্যেক সিনেমা দর্শক দেখতে ভালোবাসে। উড়োজাহাজ থেকে ঝাঁপ দেওয়া থেকে শুরু করে শত্রুকে দ্রুত তাড়া করে অনুসরণ করা পর্যন্ত, সিনেমার অপ্রতিরোধ্য উত্তেজনা বিশ্বব্যাপী ভক্তদের আকর্ষণ করে। পরবর্তী জেমস বন্ড কে হবেন থেকে শুরু করে পরবর্তী কাহিনীতে কী হবে তা নিয়ে বেটররা বাজি ধরে। শেষ পর্যন্ত, আমরা সবাই জানি যে বন্ড জয়ী হয় এবং পরবর্তী শত্রুর সাথে লড়াই করার জন্য জীবনযাপন করে। যাইহোক, জুয়াড়িরা পরবর্তী শত্রু কে হবে বা কোথায় সংঘাত সংঘটিত হবে তা নিয়ে বাজি ধরতে পারে।\nকিভাবে সিনেমা একটি বাজি স্থাপন\nমুভি বেটিং সারা বিশ্ব জুড়ে অনলাইন বেটিং সাইটগুলিতে জনপ্রিয়৷ মার্কিন যুক্তরাষ্ট্রে, অপারেটরদের বিশেষ বাজি অফার করার জন্য বিশেষ পারমিট পেতে হবে। কয়েকটি রাজ্যে, নিউ জার্সির মতো, মুভি বেটিং বৈধ এবং জনপ্রিয়। অন্যান্য স্থানগুলি প্রচলিত ক্যাসিনো বাজির বিকল্পগুলিতে ফোকাস করার জন্য মুভি বেটিং এর উপর কঠোর বিধিনিষেধ অফার করে।\nযাইহোক, যে সাইটগুলি মুভি বেটিং প্রোডাক্ট অফার করে সেগুলি খেলাধুলার উপর বাজি ধরার মত অনুশীলন গঠন করে। স্পোর্টস বেটিং এবং মুভি বেটিং এর মধ্যে পার্থক্য হল যে একটি স্পোর্টস ম্যাচের বিজয়ী তার উপর ভিত্তি করে যে ব্যক্তি অ্যাথলেটিকভাবে উচ্চতর। সিনেমার ফলাফল প্রযোজকদের সিদ্ধান্তের উপর নির্ভর করে। যাইহোক, বাজি ধরা একটি অনুরূপ প্রক্রিয়া। একটি অনলাইন ক্যাসিনো অ্যাকাউন্টে তহবিল নিবন্ধন এবং জমা করার পরে, একজন খেলোয়াড় তহবিল জমা করতে পারে।\nসিনেমা এবং টেলিভিশনে বাজি ধরার বিকল্প খুঁজে পেতে মেনুতে ক্লিক করুন। এক্স ফ্যাক্টর নিয়ে বাজি ধরা এবং সিনেমায় বাজি ধরা সাধারণ ব্যাপার। মুভি বেটিং অপশনের বিশাল নির্বাচন থেকে বেছে নিন। বাজির পরিমাণ নির্বাচন করুন এবং বাজির পরিমাণ নিশ্চিত করুন। স্টার ওয়ার্স-এর মতো একটি নির্দিষ্ট সিনেমা সম্পর্কে গভীর জ্ঞানের অধিকারী বাজিকররা ফ্র্যাঞ্চাইজি কীভাবে বিকশিত হচ্ছে তা বুঝতে পারে এবং ভবিষ্যতের ফলাফল সঠিকভাবে বেছে নিতে পারে।\nনতুন জুয়াড়িরা টিভি শোতে খুব বেশি নির্ভর করে পণ মতভেদ এবং রিয়েলিটি টিভি বেটিং অডস, যা অর্ধেক সময়ই সঠিক। যারা অনলাইন বেটিং সাইটের পূর্বাভাসিত বিজয়ীর সাথে বাজি ধরে তাদের জন্য 50/50 হারানোর বা জেতার জন্য প্রস্তুত হওয়া উচিত। খেলাধুলায় বাজি ধরার মতো, অভিনবত্বের প্রতিকূলতা অপ্রত্যাশিত। শোগুলি নির্মাতাদের ইচ্ছার উপর খুব বেশি নির্ভর করে, নতুনত্ব বাজির সম্ভাবনা বাড়িয়ে দেয়। একজন জুয়াড়ির অভ্যন্তরীণ তথ্য না থাকলে, সিনেমার ফলাফল নির্ধারণ করা কঠিন। যাইহোক, সিনেমা বাজি হল বিনোদনের এক প্রকার। বাজি ধরা একটি মজার কার্যকলাপ যা মনে রেখে, একজন বাজিকর অবশ্যই সিনেমাতে বাজি ধরার সমস্ত দিক উপভোগ করবে।


Saturday, 25 October 2008 22:53\nজাতীয় জীবনে মূল ইঞ্জিন হল রাজনীতি। এ ইঞ্জিনই জাতিকে সামনে টানে। এবং সে সামনে চলাটি কোন পথে হবে -নিছক বৈষয়ীক উন্নয়ন না নৈতিক ও সার্বিক মানবিক উন্নয়নের পথে- সেটি নির্ভর করে এ ইঞ্জিনের চালকদের উপর। কোন একটি জাতির ব্যর্থতা দেখে নিশ্চিত বলা যায়, সে জাতির রাজনৈতিক নেতারা সঠিক ভাবে কাজ করেনি। আর বাংলাদেশের ক্ষেত্রে মূলতঃ সেটিই ঘটেছে। একটি দেশের উন্নয়ন বা সুখ-সমৃদ্ধির জন্য জরুরী নয়, সেদেশের জলবায়ু, আবহাওয়া বা প্রাকৃতিক সম্পদে বিপুল বিপ্লব আসতে হবে। বরং বিপ্লব আনতে হয় নেতৃত্বে এবং সেদেশের রাজনীতিতে। রাজনীতির মাধ্যমে সাধারণ মানুষ পায় পথ-নির্দেশনা, রাজনৈতিক নেতাদের মাঝে পায় অনুকরণীয় মডেল খুজে পায়। আলেকজান্ডারের আমলে গ্রীস যখন বিশ্বশক্তি রূপে আত্মপ্রকাশ তখন গ্রীসের জলবায়ু, আবহাওয়া বা প্রাকৃতিক সম্পদে কোন পরিবর্তন আসেনি।\nবানভাসি বাংলাদেশঃ দেশ ডুবছে প্রাকৃতিক দূর্যোগে না দূর্নীতির প্লাবনে?\nবাংলাদেশের বিপদের কারণ নিছক বন্যা বা প্লাবন নয়। অতিবৃষ্টি বা অনাবৃষ্টিও নয়। সম্পদের অপ্রতুলতাও নয়। মূল বিপদ, দূর্নীতির প্লাবন। দেশ ডুবছে মানবসৃষ্ট এ মহাদূর্যোগে। প্লাবনের পানি বিলম্বে হলেও নেমে যায়। ভিটা প্লাবিত হলেও বিবেক সুস্থ্য থাকে। সম্পদ হারালেও মানুষ এতে মনুষত্ব হারায় না। কিন্তু দূর্নীতিপরায়ণ ব্যক্তি পশুর চেয়েও অধম। পশু বাসে, গাড়ীতে বা দোকানে আগুন দেয়না। ধর্ষণও করে না। দেশের তলাও ধসিয়ে দেয় না। কিন্তু মানবেতর পশুরা যাত্রীভর্তি বাস পুরিয়ে দেয়। রাজপথে মানুষকে বিবস্ত্র করে। ধর্ষনে উৎসবও করে। আর বাংলাদেশে এসবই হ্‌চ্ছে। দূর্নীতিপরায়ন মানুষ এজন্যই নেকড়ের চেয়েও ভয়ংকর। যে সমাজে এমন মানুষের সংখ্যাধিক্য সে সমাজের পতন অনিবার্য। অন্য সব ব্যর্থতা জন্ম নেয় নৈতিক এ ব্যর্থতা থেকে। কিছু রাস্তাঘাট, কলকারখানা বা বৃহদাকার ব্রীজ নির্মিত হলেই দেশকে উন্নত বলা হয় না। ডাকাতের বাড়ীতে প্রাসাদ উঠতে পারে। সেও কি ভদ্রজন? তেমনি যে দেশ দূর্নীতিতে সকল দেশের শীর্ষে সে দেশে কিছূ রাস্তা-ঘাট, কল-কারখানা বা বিদেশী মূদ্রার সঞ্চয় বাড়লে বিশ্ববাসী কি উন্নত বলে? একটি জাতির উন্নয়নের সবচেয়ে বড় মাপকাঠি হলো জাতির নৈতিক, সামাজিক, সাংস্কৃতিক ও বুদ্ধিবৃত্তিক উন্নয়ন। দৈহিক বল বা আকারের কারণে মানুষ সৃষ্টির সেরা নয়। বহু পশু মানুষের চেয়ে বড় ও বলশালী। এটি সুস্পষ্ট যে, উন্নয়ন পরিমাপের যতগুলো মাপকাটি আছে তার সবগুলোর বিচারে বাংলাদেশ আজ শুধু ব্যর্থই নয়, সংকটাপন্ন। এ ব্যর্থতা যে সূক্ষ বা মামূলী তাও নয়। ঘরে আগুণ লাগলে বা প্লাবনের পানি ঘরে ঢুকলে অন্ধ, বৃদ্ধ, শিশু এমনকি ঘুমন্ত ব্যক্তিও যেমন টের পায় তেমনি বাংলাদেশের ব্যর্থতা টের পাচ্ছে দেশটির সর্ব পর্যায়ের মানুষ। (বিস্তারিত)\nভারতের জন্য ট্রানজিটঃ বাংলাদেশের জন্য কেন আত্মঘাতী?\nSunday, 27 July 2008 00:00\nএকাত্তরের পর থেকে বাংলাদেশের প্রতি ভারতের দাবীদাওয়া ও আব্দার যেন ক্রমান্বয়ে বেড়েই চলেছে। ২৩ বছরের পাকিস্তান আমলে যে দাবীগুলো তারা মুখে আনতে সাহস পায়নি এখন তা নিয়ে বাংলাদেশের উপর অবিরাম চাপ সৃষ্টি করে চলেছে। পাকিস্তান আমলে তারা বেরুবাড়ির দাবী করেনি, কিন্তু একাত্তরে শুধু দাবিই করেনি, ছিনিয়েও নিয়েছে। এবং সেটি মুজিবের হাত দিয়ে। প্রতিদানে কথা ছিল তিন বিঘা করিডোর বাংলাদেশকে দিবে। কিন্তু সেটি দেয়নি। আঙরপোতা, দহগ্রামের ন্যায় বহু বাংলাদেশী ছিটমহল এখনও ভারতের কাছে জিম্মি। ভারত সেগুলিতে যাওয়ার করিডোর দিতে নারাজ। এখন তারা জোরে সোরে চাইছে বাংলাদেশের মধ্য দিয়ে ট্রানজিট যা দিয়ে তারা পূর্ব ভারতের প্রদেশগুলিতে যাবে। এটি চাইছে প্রতিবেশীর প্রতি পারস্পরিক সহযোগিতার দোহাই দিয়ে। অথচ এমন সহযোগিতা কোন কালেই তারা প্রতিবেশীকে দেয়নি।\nআত্মবিনাশী বাংলাদেশঃ অভাব যেখানে দর্শনের\nবাংলাদেশের ব্যর্থতা নিয়ে বিতর্ক নেই। শয্যাশায়ী রোগী পচনে পচনে যখন দুর্গন্ধ ছড়ায় তখন সে রোগ শুধু ঘরের লোকই নয় প্রতিবেশীও টের পায়। বাংলাদেশের বেলায় সেটিই ঘটেছে। দেশটির পচন মূলতঃ নৈতিক। সে নৈতিক পচনের বড় আলামত হলো দূর্নীতি। দূর্নীতিগ্রস্ত দেশ হিসাবে বাংলাদেশের পরিচিতি আজ বিশ্বময়। নানা দেশের কলেজ-বিশ্ববিদ্যালয়ে উন্নয়নের মডেল রূপে যেখানে আলোচিত হয় জাপান, কোরিয়া বা সিঙ্গাপুর, বাংলাদেশ সেখানে ব্যর্থতার মডেল। অতিশয় বিশাল হয়েও ডায়নোসর যেমন বিশ্ব থেকে হারিয়ে গিয়ে ইতিহাস গড়েছে তেমনি বাংলাদেশের ১৩ কোটি মানুষের বিশাল জনগোষ্ঠি ইতিহাস গড়েছে দ্রুত নীচে নামায়। দেশটি সবচেয়ে তলায় নেমেছে দূর্নীতিতে বিশ্বে প্রথম হয়ে। কিন্তু প্রশড়ব হলো কেন এ ব্যর্থতা? অনেকেই ভাবেন এ ব্যর্থতার মূল কারণ বিশাল জনসংখ্যা। বাংলাদেশের প্রশাসন মূলতঃ এ মতের ধারকদের দখলে। ফলে শিক্ষা, স্বাস্থ্য ও অন্যসব উন্নয়ন পরিকল্পনার চেয়ে গুরুত্ব দেওয়া হয় জন্মনিয়ন্ত্রণকে। তাই স্বাস্থ্য, শিক্ষা, শিল্প বা কৃষির গুরুত্ব বুঝাতে ঘরে ঘরে কোন সরকারি কর্মচারির পদধুলি পড়ে না। কিন্তু কনডম বা জননিয়ন্ত্রন বড়ি হাতে প্রতিমাসে প্রতি ঘরে কেউ না কেউ পৌঁছবেই। বাংলাদেশ সরকারের সবচেয়ে স্বচ্ছল বিভাগ হলো এটি। বিদেশী ঋণদাতাদেরও সর্বাধিক নজর এ বিভাগটির উপর। বাংলাদেশের জন্মলগ্ন থেকে এ অবধি যত বিদেশী অর্থ এ বিভাগটি পেয়েছে আর কোন বিভাগ তা পায়নি। কিন্তু প্রশ্ন হলো, এত বিণিয়োগ ও এত মেহনতের পরও দেশ কি সামনে এগিয়েছে? (বিস্তারিত)


একটি ভুল হয়েছে৷\t1.- 20. অনুসন্ধানের ফলাফল: 13 একটি ভুল হয়েছে৷\t13 ফলাফল\nচার দশক ধরে মহাকাশে ঘুরছে যারা 05.11.2019\nআমাদের মহাকাশ চষে বেড়াতে ১৯৭৭ সালের ২০ আগস্ট যাত্রা শুরু করেছিল মহাকাশযান ভয়েজার ২৷ সেই যাত্রার ষোল দিন পর ভয়েজার ১-ও মহাকাশের উদ্দেশ্যে যাত্রা করে৷ এখনও সক্রিয় আছে যান দু’টি, পাঠাচ্ছে নানা খবর৷\nসাহায্য করবে ‘স্বাবলম্বী' ড্রোন 19.03.2019 | 04:14 মিনিট\nপ্রযুক্তির উন্নতির সঙ্গে সঙ্গে রোবট ও ড্রোনের প্রয়োগও বাড়ছে৷ এবার তাদের পরস্পরের মধ্যে সংলাপের মাধ্যমে স্বতন্ত্র করে তোলার উদ্যোগ চলছে৷ ভবিষ্যতে গ্রহান্তরের অভিযানে স্বাধীন রোবটের ঝাঁক গড়ে তোলাই হলো লক্ষ্য৷\nবাংলাদেশে কেমন আছে পাখিরা 20.01.2019\n‘চন্দ্র সূর্য গ্রহ তারা, কোথায় উজল এমন ধারা...তার পাখির ডাকে ঘুমিয়ে উঠি, পাখির ডাকে জেগে৷’ দ্বিজেন্দ্রলাল রায়ের কালজয়ী এ গানের মতোই বাংলাদেশের গ্রাম-বাংলা পাখির কলকাকলিতে মুখর ছিল একসময়৷\nনিজের বিশ্বাসে স্থির 10.07.2017 | 03:45 মিনিট\nকে সি পাল৷ সারা কলকাতা শহর তো বটেই, এমনকি সম্ভবত গোটা পশ্চিমবঙ্গের মানুষ চেনে তাঁকে৷ ব্যক্তিগত পরিচয় না থাকলেও রাস্তার ধারের দেওয়ালে, বাতিস্তম্ভের গায়ে কালো আলকাতরা দিয়ে অপটু হাতে লেখা তাঁর মতবাদের সঙ্গে মানুষ নিশ্চিত পরিচিত৷\nসৌরজগতের বৃহত্তম গ্রহ বৃহস্পতি এখন ‘অতি’ কাছে 07.04.2017\nবৃহস্পতি এখন রাতের আকাশে জ্বলজ্বল করছে৷ গ্রহটি আপাতত পৃথিবী থেকে ‘মাত্র’ ৬৬ কোটি ৬০ লাখ কিলোমিটার দূরে৷ কাজেই এখন সৌরজগতের বৃহত্তম গ্রহ দেখার সেরা সময়৷\nমাধ্যাকর্ষণ তরঙ্গের নানা রহস্য 31.10.2016 | 04:19 মিনিট\nমহাকাশ নিয়ে মানুষের আগ্রহের শেষ নেই৷ কিন্তু গ্রহ-নক্ষত্রের বাইরে অন্ধকার জগতের রহস্য আজও অনেকটাই অজানা রয়ে গেছে৷ এবার মাধ্যাকর্ষণ তরঙ্গের সাহায্যে বিশ্বব্রহ্মাণ্ডের উৎস সম্পর্কে আরো জানার চেষ্টা শুরু হয়েছে৷\nগ্রহাণুর বুকে মহাকাশযান 09.09.2016\nগ্রহ-নক্ষত্রের রহস্য উন্মোচনে মানুষ যথেষ্ট উদ্যোগ দেখিয়ে চলেছে৷ কিন্তু গ্রহাণু? কিছুদিন আগেই একটি গ্রহাণু আচমকা পৃথিবীর বিপজ্জনক রকম কাছে এসে পড়েছিল৷ নাসা এবার ‘বেনু’ নামের এক গ্রহাণুতে যান পাঠালো৷\nমহাকাশের চমক, জার্মান ক্যামেরা দিয়ে 07.10.2015 | 04:11 মিনিট\nআজকের এই ডিজিটাল যুগে গ্রহ-নক্ষত্রের ছবির মানও যে ভাবে বেড়ে চলেছে, তাতে আশ্চর্য হবার কিছু নেই৷ মহাকাশের কঠিন পরিবেশে অতি উচ্চ মানের ছবি তোলে যে ক্যামেরা, তার বেশ কয়েকটি তৈরি করেছে জার্মানির এক প্রতিষ্ঠান৷\nসাড়ে বারো হাজার কিলোমিটার দূর থেকে ছবি 16.07.2015\nনয় বছর ঘুরে ঘুরে অবশেষে প্লুটোর কাছে গেল মহাকাশযান নিউ হরাইজন্স৷ কাছে মানে, ১২ হাজার ৫০০ কিলোমিটার দূরে৷ সেখান থেকেই তোলা হয়েছে ছবি৷ এ নিয়েই ছবিঘর৷\nশুভ জন্মদিন, হাবল! 24.04.2015\nপঁচিশ বছর ধরে মহাশূন্য থেকে হাবল স্পেস টেলিস্কোপের চোখ দিয়ে দেখে অসাধারণ সব ছবি তোলা হচ্ছে৷ হাবল টেলিস্কোপের পঁচিশ বছর পূর্তিতে হাবল নিয়ে আজকের ছবিঘর৷\nভারতের মঙ্গল অভিযান উদযাপন 25.09.2014\nএশিয়ার প্রথম দেশ হিসেবে মঙ্গল অভিযানে সফল হয়েছে ভারত৷ ৩০০ দিন আগে শুরু হয়েছিল এই অভিযান৷ এরপর ২৪শে সেপ্টেম্বর প্রথম চেষ্টাতেই মঙ্গলগ্রহে মহাকাশযান পৌঁছানোর খবরে আনন্দে নেচে ওঠে ভারত৷ এ নিয়েই আজকের ছবিঘর৷


নতুন বছরে সুসংহত লক্ষ্য অর্জনের কয়েকটি উপায় | SalamWebToday\nনতুন বছরে সুসংহত লক্ষ্য অর্জনের কয়েকটি উপায়\nগবেষণায় দেখা গেছে যে, ওজন হ্রাস করা, ধূমপান ত্যাগ করা বা কুরআন মুখস্থ করা এরূপ যে কাজটিই হোক না কেন, সুগঠিত লক্ষ্যই সেটি অর্জনের অর্ধেক পথ। শুধু তাই নয় এটির দ্বারা বাকি অর্ধেক পথও সহজ এবং উপভোগ্য হয়ে ওঠে।\nলক্ষ্য স্থির করুন জীবনে সফল হওয়ার জন্য, সুখী হওয়ার জন্য। লক্ষ্য ছাড়া কোনো কিছুর পেছনে ছোটা মানে সময়, অর্থ ও শক্তির অপচয়। লক্ষ্য ঠিক করলে আপনি যা অর্জন করতে চান তা কেন্দ্র করে অগ্রসর হতে পারবেন এবং কতটুকু অগ্রসর হয়েছেন তা পরিমাপ করতে পারবেন। সবচেয়ে বড় কথা হলো, লক্ষ্য ঠিক করলে আপনি তা অর্জনের প্রতি মনোযোগী থাকবেন।\nসংকল্পে বা লক্ষ্যে স্থির থাকার জন্য কিছু পরিকল্পনা নেয়া যেতে পারে। নিম্নে কিছু পয়েন্ট উল্লেখ করা হল-\nমনোবিজ্ঞানী র‍্যাচেল ওয়েইনস্টেইন বলছেন,‘অনেকে মনে করেন, নতুন বছরে তিনি সম্পূর্ণ ভিন্ন একজন মানুষে পরিণত হবেন। কিন্তু এক বছরের মধ্যে পুরোপুরি বদলে যাওয়া কারো পক্ষেই সম্ভব না।’\nরান্নায় পারদর্শী হতে চান? তাহলে আজই রান্নাঘরে বয়োজ্যেষ্ঠদের খাবার তৈরিতে সাহায্য করতে শুরু করুন।\nমনোবিজ্ঞানী ওয়েইনস্টেইন বলছেন, “পরিবর্তন ছোট পদক্ষেপের মাধ্যমেই শুরু হয়।”\nলক্ষ্যে পৌছানোর জন্য ঠিকঠাক পরিকল্পনা করতে হবে, আর সে অনুযায়ী ক্রমে এগিয়ে যেতে হবে। কিন্তু অধিকাংশ ক্ষেত্রে দেখা যায়, আমরা যখন কোনো গোল বা লক্ষ্য স্থির করি, তখন সে লক্ষ্যে পৌছনোর জন্য পরিকল্পনা যথাযথ করতে পারি না।\nকিন্তু লক্ষ্য অর্জনের জন্য পরিকল্পনা খুবই জরুরী ব্যাপার। ছোট ছোট বিষয়ে নজর দিন, তাহলে লক্ষ্য অর্জন সহজ হবে।\nআপনার মত আরো যারা একই ধরনের পরিকল্পনা করেছেন, তাদের কাছ থেকে তাদের অভিজ্ঞতা শুনতে পারেন। নিতে পারেন প্রয়োজনীয় পরামর্শও। আবার যারা একই লক্ষ্য স্থির করেছে, জানাশোনার মধ্যে হলে তাদের নিয়ে একসাথে কাজ করতে পারেন।\nযেমন আপনি হয়ত ওজন কমানোর পরিকল্পনা করেছেন, সেক্ষেত্রে আরো যারা আপনার মত লক্ষ্য নির্ধারণ করেছে তাদের নিয়ে রোজ সকালে একসাথে হাটা শুরু করতে পারেন।\nএই ব্যবস্থার ফলে যেদিন আপনার হয়ত এক ঘণ্টা বেশি ঘুমাতে ইচ্ছা করবে, সেদিন অন্য কেউ এসে হয়ত আপনাকে জাগিয়ে দেবে, হাটতে নিয়ে যাবে।\nকোনো পরিকল্পনা যদি বাস্তবায়িত না হয়, অর্থাৎ কোনো কিছু অর্জন করতে গিয়ে যদি পরিকল্পনা মুখ থুবড়ে পড়ে, তাহলে সেটি মেনে নিতে শিখুন। নানা কারণেই মানুষ ব্যর্থ হতে পারে, বা মাঝপথে গিয়ে সব ছেড়ে ছুড়ে দিতে পারে।\nভেবে দেখুন ঠিক কী কারণে আপনার পরিকল্পনা বাস্তবায়িত হয়নি। সেক্ষেত্রে হতাশ না হয়ে পুনরায় শুরু করুন, ছোট লক্ষ্য সহজে অর্জন করা যায় এমন লক্ষ্য স্থির করুন। আর আপনি যদি আগের পরিকল্পনাতেই থাকেন, তাহলে এবার না হয় ভিন্ন পন্থা অবলস্বন করুন সেটি অর্জনের জন্য। একটু একটু করে অগ্রসর হোন।\n৫. নতুন বছরের পরিকল্পনার সাথে দীর্ঘমেয়াদী লক্ষ্য মিলিয়ে নিন\nনতুন বছরের লক্ষ্যের মধ্যে সেটাই সেরা, যার সাথে আপনার জীবনের দীর্ঘমেয়াদী লক্ষ্যের বা স্বপ্নের সাথে মিল আছে। তা না হলে, সেটি দীর্ঘক্ষণ চালিয়ে যাওয়া মুশকিল হবে।\nমনে রাখতে হবে লক্ষ্য অর্জনে কেবল ইচ্ছাশক্তি যথেষ্ঠ নয়। এরসাথে বাস্তবসম্মত পরিকল্পনারও মিশ্রণ থাকতে হবে।


mimi nusrat absent from abhisheks meeting tmc leadership dissatisfied Politics: অভিষেকের বৈঠকে নেই সাংসদ মিমি-নুসরত, অসন্তুষ্ট তৃণমূল নেতৃত্ব\nআগে থেকে বৈঠকের যোগদানের নির্দেশ সত্ত্বেও কোনও কারণ না জানিয়েই নাকি আসেননি মিমি চক্রবর্তী ও নুসরত জাহান।\nUpdated: December 7, 2021 8:04:39 pm\nমিমি, নুসরতকে কড়া শাস্তি দেবে তৃণমূল?\nদলীয় সাংসদরা সংসদে গান্ধীমূর্তির পাদদেশে ধর্নায় শামিল। সেখানেই যোগ দিয়েছেন তৃণমূলের সর্বভারতীয় সাধারণ সম্পাদক। ভবিষ্যতের দিক নির্দেশে এরপরই দলীয় সাংসদদের নিয়ে বৈঠক করেছেন অভিষেক বন্দ্যোপাধ্যায়। আশ্চর্যজনকভাবে সেখানেই অনুপস্থিত তৃণমূলের লোকসভার দুই সাংসদ। আগে থেকে বৈঠকের যোগদানের নির্দেশ সত্ত্বেও কোনও কারণ না জানিয়েই নাকি আসেননি মিমি চক্রবর্তী ও নুসরত জাহান। আর এতেই ক্ষুব্ধ জোড়া-ফুল নেতৃত্ব।\nকংগ্রেসকে সরিয়ে সর্বভারতীয়স্তরে বিজেপি বিরোধী লড়াইয়ের প্রধান মুখ হতে মরিয়া বাংলার শাসক দল। এই পরিস্থিতিতে এবার সংসদের শীতকালীন অধিবেশনে জোড়া-ফুল শিবিরের ভূমিকাও তাই স্ক্যানারে। তাই সাবধানী তৃণমূল। অধিবেশনের বাকি দিনগুলিতে দলের রণকৌশল কী হবে তা স্পষ্ট করতেই এ দিন দলীয় সাংসদের সঙ্গে বৈঠক করেন অভিষেক। সঙ্গে অন্যান্য়দের সামনে দলের ঐক্য ও শৃঙ্খলার ছবিও তুলে ধরার চেষ্টা করেন। তবে, দলের দুই সাংসদের গরহাজিরায় তৃণমূলের প্রয়াস কিছুটা ধাক্কা খেয়েছে বলেই মনে করছে ঘাস-ফুল নেতারা।\nগত সপ্তাহেই সংসদের অধিবেশনে যোগ দিয়েছিলেন সাংসদ মিমি চক্রবর্তী ও নুসরত জাহান। কিন্তু নির্দেশ সত্ত্বেও এ দিন কেন আসেননি তাঁরা? দলের কাছে এর কোনও ব্যাখ্যা নেই। সাংসদদের এই আচরণে অসন্তুষ্ট তৃণমূল নেতৃত্ব। দলীয় সূত্রে খবর, এই দুই সাংসদের কাছে গরহাজিরার কারণ জানতে চাওয়া হতে পারে।\nসূত্রের খবর, যাদবপুরের সাংসদ মিমি এখন রাজস্থানে শ্যুটিংয়ে ব্যস্ত। নুসরত অন্য কাজে। তাই সাংসদদের নিয়ে তৃণমূলের সর্বভারতীয় সাধারণ সম্পাদকের বৈঠকে মঙ্গলবার উপস্থিত থাকতে পারেননি এই দুইজন।\nএপ প্রেক্ষিতে দুই তৃণমূল সাংসদের তরফে এখনও কিছু জানানো হয়নি বলেই খবর।\nআরও পড়ুন- সংসদ চত্বরে তৃণমূলের ধর্নায় অভিষেক, একলা লড়াইয়ের কৌশলী বার্তা!\nআরও পড়ুন- অভিষেকের উপস্থিতিতে TMC-র সংসদীয় বৈঠক, ‘সাংসদরা মানুষের জন্য কাজ করবেন’\nabhishek banerjeemimi chakrabartyMimi ChakrabortyNusrat JahanParliament Monsoon Sessiontmc\nWeb Title: Mimi nusrat absent from abhisheks meeting tmc leadership dissatisfied


রাজশাহীতে পররাষ্ট্র প্রতিমন্ত্রীর সভায় বোমা হামলা || The Daily Janakantha\nপ্রকাশিত : ১৩ ফেব্রুয়ারী ২০১৫, ১১:০৯ পি. এম.\nPrint জনকণ্ঠ ডেস্ক ॥ রাজশাহীতে পররাষ্ট্র প্রতিমন্ত্রীর সমাবেশে শুক্রবার বোমা হামলার ঘটনা ঘটেছে। এদিন রাজশাহীর সারদা টেলিফোন এক্সচেঞ্জেও পেট্রোলবোমা নিক্ষেপ করা হয়। বৃহস্পতিবার রাতে রাজশাহীর চারঘাট উপজেলার সারদা টেলিফোন এক্সচেঞ্জে পেট্রোলবোমা নিক্ষেপ করে আগুন ধরিয়ে দিয়েছে জামায়াত-শিবিরের দুর্বৃত্তরা।এছাড়া অগ্নিসংযোগ, পেট্রোলবোমা মেরে মানুষ হত্যাসহ অন্যান্য অপরাধে জড়িত থাকার দায়ে দেশের বিভিন্নস্থানে অভিযান চালিয়ে অন্তত ৬১ নাশকতাকারীকে আটক করেছে যৌথবাহিনী। দেশের আইনশৃঙ্খলা পরিস্থিতি স্বাভাবিক রাখতে ও নাশকতা এড়াতে বৃহস্পতিবার রাত ও শুক্রবার পরিচালিত অভিযানে এদের আটক করা হয়। আটককৃতরা বিএনপি ও জামায়াত-শিবির রাজনীতির সঙ্গে জড়িত। এ সময় আটককৃতদের কাছ থেকে জিহাদী বই, লিফলেট, অস্ত্র ও গুলি উদ্ধার করা হয়েছে। আটকৃতদের মধ্যে গাইবান্ধায় ১৮, কুড়িগ্রাম, ঈশ্বরদী ও চট্টগ্রামে ৮ জন করে, দিনাজপুর ও বরিশালে ৪ জন করে, ময়মনসিংহ ও রংপুরে ৩ জন করে এবং নীলফামারী ও সিদ্ধিরগঞ্জে একজন করে রয়েছে। শুক্রবার বিকেলে গাজীপুরের শিববাড়ি মোড়ে পেট্রোলবোমা মেরে পালানোর চেষ্টাকালে দুই জনকে আটক করেছে পুলিশ। আটককৃতদের কাছ থেকে পেট্রোলবোমা, চাকু ও দিয়াশলাই উদ্ধার করা হয়েছে। ওদিকে একইদিন ভোলা ও ফেনী থেকে ১৪টি তাজা ককটেল উদ্ধার করা হয়। তবে এসব ঘটনায় কাউকে গ্রেফতার করতে পারেনি পুলিশ। খবর স্টাফ রিপোর্টার ও নিজস্ব সংবাদদাতার। শুক্রবার রাজশাহীতে পররাষ্ট্র প্রতিমন্ত্রী ও রাজশাহী-৬ (বাঘা-চারঘাট) আসনের সংসদ সদস্য শাহরিয়ার আলমের বিক্ষোভ সমাবেশে বোমা হামলার ঘটনা ঘটেছে। বাঘা উপজেলার মীরগঞ্জে শুক্রবার সন্ধ্যায় সমাবেশ চলার শেষ মুহূর্তে এ ঘটনা ঘটে। স্থানীয়রা জানান, দেশব্যাপী ২০ দলীয় জোটের হরতাল-অবরোধ, পেট্রোলবোমা মেরে মানুষ হত্যাসহ বিভিন্ন নাশকতার প্রতিবাদে উপজেলার মীরগঞ্জ উচ্চ বিদ্যালয় মাঠে মীরগঞ্জ ইউনিয়ন আওয়ামী লীগের আয়োজনে বিক্ষোভ সমাবেশ চলছিল। সমাবেশে প্রধান অতিথি ছিলেন পররাষ্ট্র প্রতিমন্ত্রী ও রাজশাহী-৬ (বাঘা-চারঘাট) আসনের সংসদ সদস্য শাহরিয়ার আলম। এ সমাবেশের শেষ মুহূর্তে উপস্থিত জনতা যখন বাড়ি ফেরার প্রস্তুতি নিচ্ছিলেন তখন সমাবেশস্থান থেকে মাত্র ২৫০ থেকে ৩০০ গজ দূরে বিকট শব্দে পর পর ৩টি বোমার বিস্ফোরণ ঘটে। এতে সমাবেশস্থল ও আশপাশের এলাকায় আতঙ্ক ছড়িয়ে পড়েছে। গাজীপুর ॥ জেলা শহরের শিববাড়ি মোড় এলাকায় শুক্রবার বিকেলে গাড়িতে পেট্রোলবোমা মারার চেষ্টাকালে গুলি করে দুইজনকে আটক করেছে জয়দেবপুর থানা পুলিশ। এ সময় আটককৃতদের কাছ থেকে দুইটি পেট্রোলবোমা, চাকু ও ম্যাচ (দিয়াশলাই) উদ্ধার করা হয়। আটককৃতরা হলো- গাজীপুর জেলা শহরের টাংকিরপার এলাকার সানোয়ার হোসেনের ছেলে রোমান (৩০) ও মুন্সিপাড়া এলাকার আব্দুস সামাদের ছেলে নাসির উদ্দিন (২৪)।গাইবান্ধা ॥ চলতি অবরোধ কর্মসূচী ও হরতাল চলাকালে বৃহস্পতিবার রাত থেকে শুক্রবার সকাল পর্যন্ত গাইবান্ধা জেলার জামায়াত অধ্যুষিত পলাশবাড়ি, সুন্দরগঞ্জ, গোবিন্দগঞ্জসহ বিভিন্ন এলাকায় যৌথ বাহিনীর নাশকতাবিরোধী অভিযান আরও জোরদার করা হয়েছে। ফলে অবরোধকারীদের অপতৎপরতা হ্রাস পেয়েছে। পুলিশ কন্ট্রোল রুম সূত্রে জানা গেছে, যৌথবাহিনীর অভিযানে বিএনপি-জামায়াত-শিবিরের ১৮ নেতাকর্মীকে গ্রেফতার করা হয়েছে। নাশকতা ও বিভিন্ন ঘটনায় জড়িত থাকায় দায়ের হওয়া মামলার আসামি হিসেবে জেলার সাত উপজেলার বিভিন্ন এলাকা থেকে এদের গ্রেফতার করা হয়। গ্রেফতারকৃতদের নামে নাশকতা সৃষ্টি, অগ্নিসংযোগ, পেট্রোলবোমা মেরে মানুষ পুড়িয়ে মারাসহ বিভিন্ন ঘটনায় থানায় মামলা রয়েছে বলে জানা গেছে। চট্টগ্রাম ॥ সন্ত্রাসবিরোধী নিয়মিত অভিযানে জেলার সীতাকু- ও লোহাগড়া থেকে বিএনপি-জামায়াতের ৮ নেতাকর্মীকে আটক করা হয়েছে। বৃহস্পতিবার রাতে পরিচালিত অভিযানে পুলিশ এদের আটক করে। জেলার অতিরিক্ত পুলিশ সুপার নাইমুল হাসান জানান, সীতাকু- ও লোহাগড়া উপজেলার বিভিন্নস্থানে এ অভিযান চালিয়ে বৃহস্পতিবার রাতে এদের আটক করা হয়। এদের মধ্যে ৩ জন বিএনপির, ৩ জন জামায়াত ও ২ জন শিবিরের রাজনীতির সঙ্গে জড়িত। তাদের বিরুদ্ধে নাশকতা ও সহিংসতার অভিযোগ আনা হয়েছে। কুড়িগ্রাম ॥ নাশকতার আশঙ্কায় কুড়িগ্রামে বিএনপি-জামায়াতের ৮ নেতাকর্মীকে গ্রেফতার করেছে পুলিশ। ডিএসবি’র ইনচার্জ সোহরাব আলী জানান, বৃহস্পতিার রাত থেকে শুক্রবার দুপুর পর্যন্ত জেলার বিভিন্ন উপজেলায় অভিযান চালিয়ে তাদের গ্রেফতার করা হয়। এদের মধ্যে ৫ জন বিএনপি ও ৩ জন জামায়াতের নেতাকর্মী। গ্রেফতারকৃতরা হলেন-নজরুল ইসলাম (২৭), মাইদুল ইসলাম (২০), জয়নাল আবেদীন (৪৫), আব্দুল মান্নান (৫০), রাশেদুল (২৫), আমীর আলী (৪৮), আব্দুস সোবহান (৪০) ও জিয়াউল হক (৩৩)। কুড়িগ্রামের পুলিশ সুপার ডাঃ তবারক উল্ল্যা জানান, জেলার আইনশৃঙ্খলা পরিস্থিতি স্বাভাবিক রাখতে ও নাশকতা এড়াতে পুলিশের অভিযান অব্যাহত রয়েছে।ঈশ্বরদী ॥ অতিরিক্ত জেলা পুলিশ সুপার আবু বক্কর সিদ্দিকীর নেতৃত্বে বৃহস্পতিবার গভীর রাতে ঈশ্বরদীর বিভিন্ন গ্রামে যৌথবাহিনীর অভিযান পরিচালিত হয়। এ অভিযানে মিরকামারী ও নওদাপাড়া গ্রাম থেকে জামায়াত-শিবিরের ৮ নেতাকর্মীকে গ্রেফতার করা হয়েছে। এরা হলোÑনওদাপাড়া গ্রামের সালাউদ্দিনের ছেলে আতাউল হক। মিরকামারী গ্রামের রাশেদ আলীর ছেলে রায়হান আলী এবং একই গ্রামের কেরামত আলীর ছেলে মামুন, মোশরফ আলীর ছেলে মিঠু, সাহাবুলের ছেলে মেহেদী, মৃত আব্দুল বারীর ছেলে মজিবর রহমান, ছইমুদ্দিনের ছেলে সাহাবুল ও মৃত মাহাবুলের ছেলে মজিবর রহমান।বরিশাল ॥ গৌরনদী উপজেলার বার্থী, চাদর্শী, বাটাজোর ও মাহিলাড়া ইউনিয়নে বৃহস্পতিবার গভীর রাতে যৌথবাহিনীর সদস্যরা অভিযান চালিয়ে নাশকতা মামলার চার আসামিকে আটক করেছে। শুক্রবার দুপুরে আটককৃতদের আদালতের মাধ্যমে জেলহাজতে প্রেরণ করা হয়।পুলিশ জানায়, বার্থীর তারাকুপি গ্রাম থেকে নাশকতা মামলার আসামি যুবদল নেতা দেলোয়ার বেপারি, বাটাজোরের সিঙ্গা থেকে বিএনপি নেতা গফুর আকন ও বিএনপি কর্মী জাহিদ হোসেন পনির, চন্দ্রহার থেকে সোহেল বেপারি ও মাহিলাড়া থেকে জামায়াতকর্মী সাইফুল ইসলামকে আটক করা জয়।দিনাজপুর ॥ নাশকতার অভিযোগে শুক্রবার ভোরে দিনাজপুরে পুলিশ জামায়াত-বিএনপির ৪ জনকে আটক করে আদালতের মাধ্যমে জেলহাজতে পাঠিয়েছে। জেলা পুলিশ কন্ট্রোল রুম সূত্রে জানা যায়, চলমান হরতাল-অবরোধে নাশকতামূলক কর্মকা-ের সঙ্গে জড়িত থাকার অভিযোগে দিনাজপুরে পুলিশ জামায়াতের ৩ ও বিএনপির ১ কর্মীকে গ্রেফতার করে। দুপুরে আদালতের মাধ্যমে জেলহাজতে পাঠানো হয়।ময়মনসিংহ ॥ শহরের ভাটিকাশর এলাকার একটি ছাত্র মেস থেকে পুলিশ শুক্রবার লিফলেট ও জিহাদী পুস্তিকাসহ ৩ শিবির কর্মীকে গ্রেফতার করেছে। গ্রেফতার হওয়া শিবিরকর্মীরা হচ্ছেÑঈশ্বরগঞ্জ উপজেলার রফিকুল ইসলাম রিপন(১৯), ফুলবাড়িয়া উপজেলার আলম(১৯) ও ময়মনসিংহ সদরের আব্দুল করিম (২০)। চলমান হরতাল-অবরোধে নাশকতার চেষ্টার সঙ্গে এই ৩ শিবিরকর্মী জড়িত বলে পুলিশের কাছে তথ্য রয়েছে। এমন তথ্যের ভিত্তিতে তাদের গ্রেফতারের পর পুলিশ হেফাজতে জিজ্ঞাসাবাদ চলছে। রংপুর ॥ দুই পেট্রোলবোমাসহ দুই ছাত্রদল ও এক শ্রমিক দলের কর্মীকে আটক করেছে র‌্যাব। বৃহস্পতিবার রাতে তাদের আটক করা হলেও শুক্রবার সন্ধ্যায় র‌্যাব ১৩-এর পরিচালক কর্নেল হায়াত তার কার্যালয়ে এক সংবাদ সম্মেলনে বোমাসহ তাদের হাজির করে তাদের নাশকতা পরিকল্পনার বিস্তারিত তুলে ধরেন। আটককৃতদের উদ্ধৃতি দিয়ে তিনি জানান, তারা কলেজ রোডের মৎস্য ভবনসহ নগরীর মডার্ন মোড় থেকে আর কে রোড পর্যন্ত বিভিন্ন এলাকায় নাশকতা চালাত বলে র‌্যাবের কাছে স্বীকার করেছে। আটককৃতরা হলেÑআহসান হাবিব মুন্না (২০), মোঃ লেলিন (২০) এবং জহির উদ্দিন রায়হান। তিনি জানান, এই নাশকতা পরিকল্পনার পেছনে মহানগর বিএনপির এক নেতা রয়েছে।ফেনী ॥ ঢাকা-চট্রগ্রাম মহাসড়কের দেবীপুর থেকে শুক্রবার বিকেল ৪ টার দিকে ফেনী থানা পুলিশ পরিত্যক্ত অবস্থায় ৩টি পেট্রোলবোমা ও কিছু ত্রিকোন কাঁটা উদ্ধার করেছে। পেট্রোবোমা ্ও ত্রিকোন কাঁটাতার ও গুলি একটি ব্যাগে রাখা ছিল। ভোলা ॥ সদর উপজেলার পাঁচতহবিল সড়ক এলাকা থেকে শুক্রবার সন্ধ্যার আগে ডিবি পুলিশ অভিযান চালিয়ে ১১টি তাজা পেট্রোলবোমা উদ্ধার করেছে। তবে বোমার সঙ্গে জড়িত কাউকে গ্রেফতার বা আটক করতে পারেনি। ধারণা করা হচ্ছে, বড় ধরনের নাশকতা সৃষ্টির লক্ষ্যে বিএনপি-জামায়াতের কর্মীরা ভোলার বিভিন্ন গুরুত্বপূর্ণ পয়েন্টে পেট্রোলবোমা এনে মজুদ করে রেখেছিল।সিদ্ধিরগঞ্জ ॥ জালকুড়ির তালতলা এলাকা থেকে একটি বিদেশী পিস্তল ও ২ রাউন্ড গুলিসহ সোলেমান বাবু (৩৭) নামে এক বিএনপি কর্মীকে আটক করেছে ডিবি পুলিশ। বৃহস্পতিবার রাত সাড়ে ১১টায় গোয়েন্দা পুলিশের একটি দল তাকে অস্ত্র ও গুলিসহ আটক করে।মাগুরা ॥ নাশকতার আশঙ্কায় পুলিশ বিএনপির এক কর্র্মীকে আটক করেছে। শুক্রবার সকাল পর্যন্ত অভিযান চালিয়ে তাকে আটক করা হয়। মাগুরার সহকারী পুলিশ সুপার সুদর্শন কুমার রায় জানান, বিএনপির এক কর্মীকে নাশকতার আশঙ্কায় ও মামলায় গ্রেফতার করা হয়েছে । নীলফামারী ॥ রংপুর কারমাইকেল কলেজ শাখার শিবিরের সাবেক সভাপতি এবং নীলফামারী-জলঢাকা জামায়াতের বর্তমানে সক্রিয় ও দুর্ধর্ষ নেতা মনিরুজ্জামান তুহিনকে(৩০) পুলিশ গ্রেফতার করেছে। শুক্রবার ভোরে গোপন সংবাদের ভিত্তিতে উপজেলার আদর্শপাড়ার বাসভবন থেকে পুলিশ তাকে গ্রেফতার করতে সক্ষম হয়। গ্রেফতারকৃত তুহিন ওই এলাকার লুৎফর রহমানের পুত্র। শুক্রবার দুপুরে তাকে আদালতের মাধ্যমে জেলহাজতে পাঠানো হয়।


ঈদের আগেই মুক্তি মিলবে খালেদা জিয়ার? - Bd Online News 24\nHome » রাজনীতি » ঈদের আগেই মুক্তি মিলবে খালেদা জিয়ার?\nঈদের আগেই মুক্তি মিলবে খালেদা জিয়ার?\nদুর্নীতির দুটি মামলায় সাজাপ্রাপ্ত হয়ে বিএনপির চেয়ারপারসন খালেদা জিয়া বিগত ১৫ মাস কারাগারে আছেন। তার মু্ক্তি নিয়ে দলীয় আইনজীবীদের মধ্যে রয়েছে মতপার্থক্য। একপক্ষ বলছে, সরকারের সদিচ্ছা ছাড়া মুক্তি সম্ভব নয়। অন্যপক্ষ বলছে, আইনি প্রক্রিয়ায় ঈদের আগেই মুক্তি পাবেন খালেদা জিয়া। মুক্তি পেতে দরকার শুধু ৪ মামলায় জামিন।\nখালেদা জিয়ার বিরুদ্ধে ৩৭টি মামলা রয়েছে। এর মধ্যে ৩৩টিতে তিনি জামিনে রয়েছেন। বাকি ৪টিতে জামিন পেলে মুক্তি পেতে পারেন তিনি। এমনটাই বলছেন খালেদা জিয়ার আইনজীবী জয়নুল আবেদীন। তিনি বলেন, ৪টি মামলায় জামিন হলেই মুক্তি মিলবে খালেদা জিয়ার।জয়নুল আবেদীন জানান, আমরা অধিকাংশ মামলায় খালেদা জিয়ার জামিন করিয়েছি। ২টি মামলায় এখন তার জামিন বাকি আছে। আর অন্য যে দু’টি মামলার জামিন বাকি আছে সেগুলো জামিন যোগ্য হওয়ায় আমরা খুব বেশি গুরুত্ব দেইনি। এখন দেশের সর্বোচ্চ আদালত যদি বিচারিক মনোভাব নিয়ে মামলাগুলো দেখেন তাহলে খুব দ্রুতই আমরা এই মামলাগুলো থেকে জামিন পাব।\nঅন্যদিকে সরকারের সদিচ্ছা ছাড়া খালেদা জিয়াকে আইনি প্রক্রিয়ায় মুক্ত করা সম্ভব নয় বলে মনে করেন, সুপ্রিমকোর্টের সিনিয়র আইনজীবী খন্দকার মাহবুব হোসেন। তিনি মনে করেন, আইনি প্রক্রিয়ায় খালেদা জিয়া জামিনে মুক্ত হবেন এটা একটা অবাস্তব কথা। কেননা, বর্তমানে আমাদের দেশে বিচার ব্যবস্থার যে অবস্থা তাতে, যে পর্যন্ত না সরকারের সদিচ্ছা হবে তাকে মুক্তি দেয়া। ততদিন পর্যন্ত তিনি জামিন পাবেন না।\nখন্দকার মাহবুব বলেন, আমরা খালেদা জিয়ার একটি মামলায় জামিন নেব। পরে, তার বিরুদ্ধে আরও একটি মামলা দায়ের করা হবে। এভাবেই তার কারাজীবন দীর্ঘায়িত করা হবে। এদিকে বিএনপি মহাসচিব মির্জা ফখরুল ইসলাম আলমগীর বলছেন, আমরা খালেদা জিয়ার মুক্তির প্রহর গুনছি। আশা করছি, তিনি শিগগিরই আইনি প্রক্রিয়ায় মুক্তি পাবেন। তবে আওয়ামী লীগের ভারপ্রাপ্ত সাধারণ সম্পাদক মোহাম্মদ হানিফ বলছেন, আইনি লড়াই ছাড়া খালেদা জিয়াকে মুক্তি পেতে হলে রাষ্ট্রপতির কাছে ক্ষমা চেয়ে আবেদন করতে হবে।\nপ্রসঙ্গত, গত বছরের ৮ই ফেব্রুয়ারি জিয়া অরফানেজ ট্রাস্ট মামলায় খালেদা জিয়াকে ৫ বছরের কারাদণ্ড ও আর্থিক জরিমানা করা হয়। একইসঙ্গে তার বড় ছেলে তারেক রহমানসহ ৫ আসামিকে ১০ বছরের কারাদণ্ড ও প্রত্যেককে ২ কোটি ১০ লাখ টাকা করে জরিমানা করে রায় ঘোষণা করেন বিচারিক আদালত। রায় ঘোষণার পরপরই খালেদা জিয়াকে পুরান ঢাকার নাজিমউদ্দিন রোডের পুরনো কেন্দ্রীয় কারাগারে নেয়া হয়। পরে আপিলে এই মামলায় খালেদা জিয়ার ১০ বছর কারাদণ্ড হয়। একই বছর ২৯শে অক্টোবর জিয়া চ্যারিটেবল ট্রাস্ট মামলায় বিএনপি চেয়ারপার্সন খালেদা জিয়ার সাত বছরের সশ্রম কারাদণ্ডাদেশ দেন আদালত। এছাড়া ১০ লাখ টাকা জরিমানা, অনাদায়ে আরও ছয় মাসের কারাদণ্ড দেয়া হয়।\nPrevious: আল্লাহ যেন গুজবকারীদের হেদায়েত দেন : এটিএম শামসুজ্জামানের মেয়ে\nNext: উন্মুক্ত বিশ্ববিদ্যালয়ের পরীক্ষায় নকলও উন্মুক্ত


রাজশাহীর আইনশৃঙ্খলা পরিস্থিতি স্বাভাবিক রয়েছে: ইসি শাহাদাত\nরাজশাহী ব্যুরো ১৭ জুলাই ২০১৮, ২০:৫৬ | অনলাইন সংস্করণ\nসমন্বয় কমিটির সভায় বক্তব্য রাখেন নির্বাচন কমিশনার ব্রিগেডিয়ার জেনারেল (অব.) শাহাদাত হোসেন চৌধুরী। ছবি: যুগান্তর\nনির্বাচন কমিশনার ব্রিগেডিয়ার জেনারেল (অব.) শাহাদাত হোসেন চৌধুরী বলেছেন, রাজশাহী সিটি কর্পোরেশনসহ তিন সিটি নির্বাচন সুষ্ঠুভাবে অনুষ্ঠিত হবে। নির্বাচনকে ঘিরে কোনো ধরনের আশঙ্কা নেই।\nতিরি বলেন, রাজশাহীতে ককটেল বিস্ফোরণের ঘটনায় আইনশৃঙ্খলা বাহিনী ও গোয়েন্দারা কাজ করছেন। রাজশাহীর আইনশৃঙ্খলা পরিস্থিতি স্বাভাবিক রয়েছে। মঙ্গলবার দুপরে বিভাগীয় কমিশনারের কার্যালয়ে আইনশৃঙ্খলা সমন্বয় কমিটির সভায় তিনি গণমাধ্যমকর্মীদের এসব কথা বলেন।\nদুই দলের আচরণবিধি ভঙ্গের অভিযোগের বিষয়ে নির্বাচন কমিশনার বলেন, অভিযোগ প্রার্থীদের নির্বাচনী সংস্কৃতি। অভিযোগ আমলে নেয়া হচ্ছে, সুনির্দিষ্ট অভিযোগ হলে ব্যবস্থা গ্রহণ করা হবে।\nসাজানো মামলায় গ্রেফতার করা হচ্ছে কী না- এমন প্রশ্নের উত্তরে শাহাদাত হোসেন চৌধুরী বলেন, সাজানো মামলার কোনো ঘটনা যেন না ঘটে। অভিযোগগুলোর সুনির্দিষ্ট প্রমাণ থাকবে হবে। পোলিং এজেন্ট প্রত্যেক প্রার্থীকে দিতে হবে। এছাড়া ওয়ারেন্টভুক্ত আসামি পোলিং এজেন্ট হিসেবে দায়িত্বপালন করতে পারবে না।\nককটেল বিস্ফোরণের ঘটনা নিয়ে ইসি ব্রিগেডিয়ার জেনারেল (অব.) শাহাদাত হোসেন চৌধুরী বলেন, নির্বাচনে প্রতিদ্বন্দ্বিতা থাকবে। প্রার্থীদের নেতাকর্মীদের নিজ নিয়ন্ত্রণে রাখতে হবে। তাহলে অপ্রীতিকর ঘটনাগুলো ঘটবে না। একজন ভোটার পছন্দের প্রার্থীকে ভোট দিয়ে নিজ বাসভবনে স্বাচ্ছন্দ্যে যেন যেতে পারেন সে পরিবেশ আমরা তৈরি করেছি।\nতিনি বলেন, রাসিক নির্বাচনে প্রত্যেকটি ওয়ার্ডে মোবাইল কোর্ট সার্বক্ষণিক কাজ করবে। বিজিবি, র‌্যাব ও পুলিশসহ ৩০টি ওয়ার্ডে স্ট্রাইকিং ফোর্সের সঙ্গে থাকবেন একজন করে ম্যাজিস্ট্রেট। এছাড়া প্রতিটি কেন্দ্রে ২২ থেকে ২৪ জন পুলিশ ও আনসার সদস্য থাকবেন। রিটার্নিং অফিসারকে সহযোগিতার করার জন্য ১০ জন সহকারী রিটার্নিং অফিসার নিয়োগ করা হবে। তাছাড়া ইসির পক্ষ থেকে প্রতিটি ওয়ার্ডে একজন করে নিজস্ব পর্যবেক্ষক থাকবেন।\nরাজশাহী বিভাগীয় কমিশনার নূর-উর-রহমান সভাপতিত্বে সমন্বয় সভায় নির্বাচন কমিশনের সচিব হেলালুদ্দীন আহমদসহ রাজশাহীর প্রশাসন ও আইনশৃঙ্খলা বাহিনীর ঊর্ধ্বতন কর্মকর্তারা উপস্থিত ছিলেন।


আবার মিডিয়ার নজরে এলেন মাহবুব তালুকদার - RED TIMES\nআবার মিডিয়ার নজরে এলেন নির্বাচন কমিশনার মাহবুব তালুকদার।বেশ কিছুদিন ধরে ভিন্নমত প্রকাশ করে আলোচনায় এসেছেন তিনি । ঢাকা সিটি ভোটের আগে অভিযোগ তুলেছেন, কমিশনে উপেক্ষা করা হচ্ছে তাকে ।\nঅতীতে প্রধান নির্বাচন কমিশনার কে এম নূরুল হুদার সঙ্গে কর্তৃত্ব নিয়ে দ্বন্দ্বে সহকর্মীদের পাশে পেয়েছেন মাহবুব তালুকদার ।কিন্তু এবার সেখান থেকেও সমর্থন পাচ্ছেন না ।\nতার সর্বশেষ অভিযোগকে ‘উদ্দেশ্য প্রণোদিত’ মনে করছেন আরেক নির্বাচন কমিশনার রফিকুল ইসলাম।\nনির্বাচন কমিশনের সচিব মো. আলমগীরও কড়া জবাব শুনিয়ে মাহবুব তালুকদারকে বলেছেন, বিশেষ কোনো নির্বাচন কমিশনারকে তথ্য দিতে বাধ্য নন তারা ।\nমাহবুব তালুকদার বলেন, নির্বাচন কমিশন সভায় আমার প্রস্তাব বা সুপারিশ সংখ্যাগরিষ্ঠতার কারণে অগৃহীত হয়। আমার ধারণা, কমিশন সভায় আমার বক্তব্য প্রদানের স্থান সঙ্কুচিত হয়ে পড়েছে। ইসির অভ্যন্তরেই কোনো লেভেল প্লেয়িং ফিল্ড নেই।\nআমাকে সংখ্যালঘিষ্ঠ হিসেবে না দেখে আমার বক্তব্যের বিষয়বস্তুর মেরিটকে বিবেচনায় নেওয়া সমীচীন বলে মনে করি। নির্বাচন কমিশনের স্বাধীনতা ও মর্যাদা রক্ষা করতে আমাদের কর্মকাণ্ডে তা দৃশ্যমান হওয়া বাঞ্ছনীয়।\nঢাকা উত্তর ও দক্ষিণ সিটি নির্বাচন নিয়ে নিজের কিছু বক্তব্য থাকার কথা তুলে ধরে মাহবুব তালুকদার বলেন, এই নির্বাচন সম্পর্কে নির্বাচন কমিশনের যেভাবে দায়িত্ব পালন করা প্রয়োজন, তা হচ্ছে না।\nকিন্তু এরপর ও তাদের দূরত্ব কমেনি।\nমাহবুব তালুকদারকে ইঙ্গিত করে রফিকুল বলেন, যদি কেউ একক সত্তার মধ্যে লেভেল প্লেয়িং ফিল্ড খোঁজেন, আমি তো বলব, এটা উদ্দেশ্যপ্রণোদিত এবং কমিশনকে বিভাজিত করার ও প্রশ্নবিদ্ধ করার একটা প্রয়াস মাত্র।\nতিনি বলেন, এখানে ওয়ান আইডেনটিটি; এখানে কোনো প্রতিদ্বন্দ্বিতা নেই। তাহলে কেউ (কেন) কারও প্রতিদ্বন্দ্বী ভাবছেন? আমি কিন্তু তা ভাবি না।\nআমরা একক সত্তা হিসেবে সিদ্ধান্ত নিয়েছি। যেই প্রস্তাব করুক না কেন, পরবর্তী সিদ্ধান্ত হয় একক সত্তার সিদ্ধান্ত। কমিশনের সিদ্ধান্ত, কোনো একজন ব্যক্তির নয়।\nতিনি বলেন, যে কেউ যে কোনো কিছু বলতে পারেন। যে কোনো তকমা আমার পেছনে লাগানো যেতে পারে।\nকিন্তু আমার অতীত ইতিহাস যারা জানেন, তারা কখনই বলবেন না যে আমি কোনো নির্দিষ্ট দলের। আর আমি যে মুহূর্ত থেকে এ চেয়ারে বসেছি, সে ক্ষণ থেকে আমি কোনো দলের নই।\nআমার সঙ্গে কোনো মতবাদের সম্পর্ক নেই। আমি আমার বিবেক দ্বারা পরিচালিত। যারা আমাকে নিয়ে কোনো আমার মধ্যে রঙ ধরাতে চান বা আমার মধ্যে দেখতে চান- এটা তাদের রাজনৈতিক একটা বিষয় হতে পারে। কিন্তু আমি এর বিরুদ্ধে।


মুক্তিযুদ্ধকালীন প্রকাশিত সংবাদ তরুণ প্রজন্মকে জানাতে হবে\n/ বাংলাদেশ / মুক্তিযুদ্ধকালীন প্রকাশিত সংবাদ তরুণ প্রজন্মকে জানাতে হবে\nজগন্নাথ বিশ্ববিদ্যালয়ের গণযোগাযোগ ও সাংবাদিকতা বিভাগ আয়োজিত ‘মুক্তিযুদ্ধ ও সাংবাদিকতা’ শীর্ষক সেমিনারে বক্তব্য রাখছেন বক্তারা\nমুক্তিযুদ্ধকালীন প্রকাশিত সংবাদ, সাংবাদিকদের লেখা ও তাদের স্মৃতিকথা পুস্তক আকারে বের করে তরুণ প্রজন্মকে জানাতে হবে। এতে করে তরুন প্রজন্ম মুক্তিযুদ্ধের সঠিক ইতিহাস জানতে পারবে। বৃহস্পতিবার জগন্নাথ বিশ্ববিদ্যালয়ের গণযোগাযোগ ও সাংবাদিকতা বিভাগ আয়োজিত ‘মুক্তিযুদ্ধ ও সাংবাদিকতা’ শীর্ষক সেমিনারে বক্তারা এ কথা বলেন। এসময় মুক্তিযোদ্ধা ও বিশিষ্ট সাংবাদিক হারুন হাবীব ‘মুক্তিযুদ্ধ ও সাংবাদিকতা’ শীর্ষক মূল প্রবন্ধ উপস্থাপন করেন।\nসেমিনারে জবি উপাচার্য অধ্যাপক ড. মীজানুর রহমান বলেন, বাঙালি জাতির ইতিহাসে হাজারো বছরের শ্রেষ্ঠ অর্জন হচ্ছে স্বাধীনতা। মুক্তিযুদ্ধের সময় সচিত্র প্রতিবেদন প্রকাশ পায় বিভিন্ন গণমাধ্যমে। তা একদিকে যেমন মুক্তিয্দ্ধুকালীন সময়ে বাঙালি জাতিকে উজ্জীবিত করতে সহায়তা করেছে, তেমনি আজও ঐসকল প্রতিবেদন ইতিহাসের অকাট্য দলিল হিসেবে বিবেচিত হয়। তাই মুক্তিযুদ্ধের সঠিক ইতিহাস জানাতে মুক্তিযুদ্ধের সময় প্রকাশিত সংবাদ নতুন প্রজন্মদের মাঝে জানানো দরকার।\nসাবেক প্রধান তথ্য কমিশনার অধ্যাপক ড. মোঃ গোলাম রহমান বলেন, মুক্তিযুদ্ধের আগে ষাটের দশকে পূর্ব বাংলার অবস্থা, বাংলার অর্থনীতি, বঞ্ছনা, যে বৈষম্য ব্যবস্থা কায়েম করা হয়েছিল- তখনকার সাংবাদিকেরা অনেক কষ্ট করে উপস্থাপন করেছিলেন। গণতন্ত্র, ভাষা আন্দোলন, ছয় দফা আন্দোলন, ৬৯’ গণ অভ্যুত্থান, ৭০’ নির্বাচন সবই কিছুতেই সাংবাদিকদের অবস্থান ছিল স্পষ্ট, আর এসকল আন্দোলনের চূড়ান্ত রূপ হচ্ছে মুক্তিযুদ্ধ। সংবাদপত্রে যে অবিচ্ছিন্ন ধারা এবং ঐতিহাসিকভাবে সাংবাদিকরা যে দায়িত্ব পালন করেছেন সেটি অনেক গুরুত্বপূর্ণ।\nদৈনিক সমকালের নির্বাহী সম্পাদক মুস্তাফিজ শফি বলেন, মুক্তিযুদ্ধকালীন সুবিখ্যাত সাংবাদিক হারুণ হাবীবসহ মুক্তিযুদ্ধকালীন প্রথিতযশা সাংবাদিকদের লেখা,তাদের স্মৃতিকথা এবং মুক্তিযুদ্ধকেন্দ্রীক সংবাদগুলো যদি নির্বাচন করে পুস্তক আকারে বের করা হয়। তবে সাংবাদিকতার শিক্ষার্থীরাসহ তরুণ প্রজন্ম মুক্তিযুদ্ধের সঠিক ইতিহাস জানতে পারবে।\nসেমিনারে সেমিনারে গণযোগাযোগ ও সাংবাদিকতা বিভাগের চেয়ারম্যান ড. শাহ্ মোঃ নিসতার জাহান কবীর-এর সভাপতিত্বে স্বাগত বক্তব্য প্রদান করেন বিভাগের সহকারী অধ্যাপক অবন্তী মেহতাজ এবং উপস্থাপনা করেন প্রভাষক মোঃ মিনহাজ উদ্দীন।


ছোট পর্দায় টিআরপি তো কেনাই যায় : বিস্ফোরক বিপ্লব – Muktinews24-\nমঙ্গলবার-২৫শে জানুয়ারি, ২০২২ খ্রিস্টাব্দ-১১ই মাঘ, ১৪২৮ বঙ্গাব্দ,-সকাল ৭:৫৬\nছোট পর্দায় টিআরপি তো কেনাই যায় : বিস্ফোরক বিপ্লব\nপ্রকাশ:\tসোমবার, ৬ ডিসেম্বর, ২০২১ , ১০:৪৭ পূর্বাহ্ণ , বিভাগ :\nমুক্তিনিউজ২৪.কম ডেস্ক: বড় পর্দায় তাকে শেষ দেখা গিয়েছে পাভেলের ‘অসুর’ ছবিতে। সেখানে নুসরত জাহানের বাবা তিনি। ইতিবাচক চরিত্রে তার অভিনয় দর্শক-সমালোচকদের প্রশংসা কুড়িয়েছে। বাংলা ছবির সেই জনপ্রিয় ‘খলনায়ক’ বিপ্লব চট্টোপাধ্যায় এ বার ছোট পর্দায়। স্টার জলসার ধারাবাহিক ‘মহাপীঠ তারাপীঠ’-এ। কোন ভূমিকায় দেখা যাবে তাঁকে? আনন্দবাজার অনলাইনকে প্রবীণ অভিনেতা জানিয়েছেন, ‘‘এক বয়স্ক কীর্তনিয়ার চরিত্রে অভিনয় করছি। নাম বিষ্ণুদাস। আমার ঠোঁটে কীর্তন গান আছে। অভিনয় করতে বেশ লাগছে।’’\nবড় পর্দার দাপুটে খলনায়ক ছোট পর্দায় ‘কীর্তনিয়া’? বিপ্লব বরাবরের মতোই স্পষ্টবাদী। বললেন, ‘‘আমি কিন্তু আগেও অনেক ছবিতে ভদ্রলোকের চরিত্রে অভিনয় করেছি। ‘আদু’, ‘মৌন মুখর’-র মতো ছবি তার উদাহরণ। এই ধরনের ছবির কথা কেউ মনে রাখে না। আমি মন থেকে চাই, এই ধরনের চরিত্রই আমায় দেওয়া হোক।’’ তার পরেই আক্ষেপ, তাঁকে ঠিক মতো ব্যবহারই করতে পারল না টলিউড। দাবি, ‘‘পরিচালক বন্ধুদের আমায় কেবল খলনায়ক হিসেবেই পছন্দ। ফলে, ওই এক ধরনের চরিত্রে অভিনয় করতে করতে আমিও ক্লান্ত। অপেক্ষায় থাকি, কখন ভদ্রলোকের চরিত্রে আমায় ডাকা হবে। আমি সেখানে অভিনয়ের সুযোগ পাব।’’\n‘মহাপীঠ তারাপীঠ’-এর চিত্রনাট্য অনুযায়ী বিপ্লব ওরফে ‘বিষ্ণুদাস’ এক কালের নামী কীর্তনিয়া। বয়সের ভারে আর আগের মতো গাইতে পারেন না। অভাবের সংসারে তাঁর সঙ্গে থাকেন পালিতা অনাথ নাতনি রাধারানি। তাকে তিনি বিয়ে করতে চান। কিন্তু অভাব সেই বাদ সেধেছে। বিষ্ণুদাসের পাশে দাঁড়াতে তার কুটিরে পা রাখবেন সাধক বামদেব। বিপ্লব জানিয়েছেন, তিন দিনের শ্যুট হয়ে গিয়েছে। আরও হয়তো কয়েক দিন শ্যুট হবে।\nএই ধরনের ছোট চরিত্রে অভিনয়ে মন সায় দেয়? প্রবীণ অভিনেতার কথায়, ইদানীং ধারাবাহিকের মান খুবই পড়ে গিয়েছে। ব্যতিক্রম, ‘মহাপীঠ তারাপীঠ’ এবং ‘আয় তবে সহচরী’। ফলে, একঘেয়ে গল্পের ধারাবাহিকে একই ধারার চরিত্রে অভিনয় করতে করতে তিনি ক্লান্ত হয়ে পড়বেন। তাই অল্প দিনের কাজই তার পক্ষে ভাল। যে দু’টি ধারাবাহিকের নাম অভিনেতা বললেন তার কোনওটির টিআরপি-ই এই মুহূর্তে ভাল নয়। কথা ফুরনোর আগেই ফের বিস্ফোরক বিপ্লব, ‘‘টাকা দিয়ে টিআরপি কেনা যায় এ কথা কে না জানে! যে যাই বলুন, ‘সহচরী’তে সাহানা দত্তের চিত্রনাট্য আর কণীনিকা বন্দ্যোপাধ্যায়ের অভিনয় আমার ভীষণ ভাল লাগছে। কাজ করতে এসে দেখছি, ‘মহাপীঠ তারাপীঠ’-এর সেটের সবাইও ভীষণ ভদ্র।‘’\nতার আরও দাবি, রাজা সেনের ‘সুবর্ণলতা’র মতো ধারাবাহিক আর হবে না। তাই ছোট পর্দা নিয়ে যত কম বলা যায় ততই ভাল! সূত্রঃ এবিএন


ফিলিস্তিন সংকট কেন সবসময় প্রাসঙ্গিক? | Fateh24\nফিলিস্তিন সংকট কেন সবসময় প্রাসঙ্গিক?\nফিলিস্তিনিদের এ সংকট কেবল ফিলিস্তিনি মুসলমানদের সংকটই নয়, মুসলিম উম্মাহর প্রতিটা সদস্যের জন্য এ সংকট উদ্বেগের কারণ। নাকবা দিবস উপলক্ষে এ ব্যাপারে আজ আলাপে বসেছিলাম তরুণ আলেম ও ফাতেহ টোয়েন্টি ফোর ডটকমের সম্পাদক ইফতেখার জামিলের সঙ্গে।\nইফতেখার জামিল বলেন, ‘প্রথমদিকে ব্রিটিশদের সহযোগিতায় ইসরাইল রাষ্ট্র প্রতিষ্ঠিত হয়। ব্রিটিশরা ফিলিস্তিন দখলের পর সেখানে ইহুদিদের পুনর্বাসনের ব্যবস্থা করে। তাদের সন্ত্রাসী কর্মকাণ্ডে সব রকমের সাহায্য প্রদান করে। সাম্প্রতিককালে মার্কিন যুক্তরাষ্ট্র ইসরাইলকে নিঃশর্ত সাহায্য করে যাচ্ছে। পাশাপাশি এই দীর্ঘ সময়ে রাশিয়া বা চীনের সাথেও তাদের সরাসরি কোনো বিরোধ তৈরি হয়নি। অর্থাৎ বর্তমান বিশ্বব্যবস্থার ক্ষমতা কাঠামোর সাথে ইসরাইল সরাসরি জড়িত। বর্তমান বিশ্বব্যবস্থার জুলুমের সাথে তাদের প্রত্যক্ষ যোগাযোগ আছে। গত শতককে বিশ্বের অন্যতম প্রধান সহিংস শতক হিসেবে দেখা হয়। এই শতকে মুসলমানদের বিপর্যয়ের পরিমাণ ও পরিধিও কম নয়। ফলে এ সব কিছুর সাথেই ইসরাইলের সংযোগ আছে। ব্রিটিশ ও আমেরিকান সাহায্য এবং রশিয়া ও চীনের সাথে সমঝোতায় এটা স্পষ্টভাবেই বোঝা যায়।’\nইফতেখার জামিল আরও বলেন, ‘আঞ্চলিকভাবেও যদি দেখেন, উপমহাদেশে ভারতীয় আগ্রাসনের প্রত্যক্ষ মদদদাতা হচ্ছে ইসরাইল। উপমহাদেশে ভারত যতবার সামরিক হস্তক্ষেপে জড়িত হয়েছে, ততবার ইসরাইল তাদেরকে প্রত্যক্ষ সাহায্য করেছে। সর্বশেষ পাকিস্তানের সাথে সংঘর্ষের সময়েও ইসরাইল ভারতকে বিশেষভাবে সাহায্য করেছে। পাকিস্তান যদিও আলাদা রাষ্ট্র, কিন্তু মনে রাখতে হবে, চীনের সাথে ভারতের সংঘর্ষে ইসরাইল কিন্তু পাশে থাকে না। অর্থাৎ মুসলিম আইডেন্টিটিটা সাহায্যের ক্ষেত্রে এখানে মুখ্য হয়ে দাঁড়াচ্ছে। পাশাপাশি মিয়ানমারের রোহিঙ্গা গণহত্যাতেও তাদের স্পষ্ট অংশগ্রহণ আছে। আন্তর্জাতিক সংবাদ মাধ্যম আল-জাজিরা এক অনুসন্ধানে এই বিষয়ে বিস্তারিত তথ্য দিয়েছে। মধ্যপ্রাচ্য বিষয়ক বিশেষজ্ঞ রবার্ট ফিস্ক দি ইন্ডিপেন্ডেন্ট পত্রিকায় প্রকাশিত কলামেও এই বিষয়ে বেশ কিছু তথ্য দিয়েছেন। এভাবে ভাবলে দেখবেন, আঞ্চলিকভাবেও ইসরাইল আমাদের জন্য অনেক বড় হুমকি। উপমহাদেশে সাম্প্রদায়িক সংঘাত বাড়ছে। রোহিঙ্গা ইস্যু থেকে শুরু করে আসাম, কাশ্মীর ও শ্রীলংকা—ক্রমশ অস্থির হচ্ছে উপমহাদেশ। এই অস্থিরতায় ইসরাইলের স্পষ্ট সহযোগিতা আছে।\nইহুদি ও খ্রিষ্টান ধর্মের স্বরূপ এবং ইসলামের সঙ্গে ধর্মদুটোর পার্থক্য ব্যাখাও করেন ইফতেখার জামিল। তিনি বলেন, ‘ইহুদি জাতীয়তাবাদী ধর্ম। অর্থাৎ তারা তাদের ধর্মকে তাদের জাতিগত সীমানায় সীমিত রাখতে চায়। তাদের জাতীয়তাকেই তারা শ্রেষ্ঠ ও প্রধান মনে করে। মনে রাখতে হবে, এখান থেকেই কিন্তু বর্ণবাদের জন্ম। আপনি যখন নিজেকে শ্রেষ্ঠ বলবেন, তখন অন্য সবার প্রতি এক রকমের ঘৃণা তৈরি হবে। এখানে উল্লেখ করা দরকার যে, ইসলাম জাতীয়তাবাদী ধর্ম না। ইসলাম বলে, তাকওয়া ব্যতীত কোনো অনারবের ওপর আরবের প্রাধান্য নাই। পাশাপাশি খ্রিষ্টান চিন্তায় সামগ্রিকতা বলে একটা ধারণা আছে, অর্থাৎ সবার জন্য খ্রিষ্টান ধর্ম মানা জরুরি। না মানলে জোর করে মানতে বাধ্য করা যাবে। খ্রিষ্টানরা মনে করে এই বাধ্যতা ব্যক্তির কল্যাণেই করা হচ্ছে। এ হিসেবেই কিন্তু স্পেনে মুসলমান ও ইহুদিদের জোর করে খ্রিষ্টান বানানো হয়েছে। দাস ব্যবসার বৈধতাও এখান থেকেই গৃহীত। বর্তমানে প্রচলিত আধুনিক জাতিরাষ্ট্র দাঁড়িয়ে আছে এই দুই চিন্তার ওপর, অর্থাৎ জাতীয়তাবাদ ও কেন্দ্রীয় রাষ্ট্র ধারণার ওপর। আধুনিক রাষ্ট্রের জুলুমের মূল ভিত্তি এখান থেকেই রচিত হয়েছে।’\n৭০ বছর ধরে চলে আসা এ সংকট ও মুসলিম-নিষ্পেষণ আমাদের তথা বিশ্ব মুসলিম উম্মাহর জন্য কীভাবে প্রাসঙ্গিক, এর ব্যাখ্যায় ইফতেখার জামিলের মতামত—’মুসলমানরা বর্তমান বিশ্বব্যবস্থার জুলুম ও আধিপত্যবাদের বিরুদ্ধে প্রধান শক্তি। যদিও মানুষ এখন দুনিয়াবি জীবনে অনেক বেশি ব্যস্ত। সংস্কার ও মূল্যবোধের চেয়ে প্রাত্যহিক লিপ্ততা ও বিনোদনে অধিক চিন্তিত। মুসলিম বিশ্বের অনেক শাসক নিজেদের ক্ষমতা রক্ষার জন্য জুলুমের সাথে হাত মিলিয়েছেন। সাধারণ মানুষের মধ্যেও বস্তুবাদী চিন্তা বাড়ছে। ত্যাগ ও মূল্যবোধ কমে যাচ্ছে। ফলে এখন ফিলিস্তিনের লড়াই আরও প্রাসঙ্গিক হয়ে উঠছে। কেননা মানুষ এখন ঝুঁকি নিতে চায় না, প্রাত্যহিক নিরাপত্তায় কাটাতে চায় সময়। একজন বস্তুবাদী মানুষের পক্ষে কোনোভাবেই এই বিশ্বব্যবস্থার বিরুদ্ধে দাঁড়ানো সম্ভব নয়। এই বিশ্বব্যবস্থা তো বিশাল ও বিপুল। ফলে এই লড়াইয়ের আধ্যাত্মিক গুরুত্বও অনেক। ইসরাইল ও পশ্চিমা বিশ্ব ফিলিস্তিনিদের অনেক রকম অর্থনৈতিক লোভ দেখাচ্ছে। জীবন্ত কারাগারে আটকে রাখছে। তবুও তাঁরা অর্থনৈতিক স্বার্থকে প্রাধান্য না দিয়ে লড়াই করে যাচ্ছেন। এদিক দিয়ে ভাবলে দেখবেন, ফিলিস্তিনের যুদ্ধ আমাদের সময়ের সবচেয়ে গুরুত্বপূর্ণ ও প্রাসঙ্গিক যুদ্ধ।’\nআগের সংবাদঈদুল ফিতরের প্রধান জামাত হবে সকাল সাড়ে ৮টায়\nপরবর্তি সংবাদ‘আপনি কৃষকের সঙ্গে মশকরা করতে পারেন না’ : খাদ্যমন্ত্রীকে হুইপ


করোনা ভাইরাসের লক্ষণ গুলি কি কি - এটি কীভাবে ছড়ায় - কীভাবে প্রতিরোধ করবেন কোরোনা ভাইরাস (COVID-১৯)? - Cash Your Phones\nApril 13, 2021 April 15, 2021 Shamsul Arafin\t0 Comments\tএটি কীভাবে ছড়ায়, করোনা ভাইরাসের লক্ষণ গুলি কি কি, কীভাবে প্রতিরোধ করবেন কোরোনা ভাইরাস (COVID-১৯)\nকরোনা ভাইরাসের লক্ষণ খুব বেশি নয়। তবে অসুস্থতা সাধারণ জ্বর থেকে মারাত্মক অসুস্থতা এমনকি মৃত্যু পর্যন্ত হতে পারে। অন্যান্য করোনা ভাইরাসগুলির মতো করোনা ভাইরাস রোগ 2019 অর্থাৎ COVID-19 প্রাণী থেকে এসেছে এবং চীন শহরের হুয়ানান সীফুড পাইকারি বাজার থেকে প্রাথমিকভাবে সংক্রামিত হয় অনেক লোক। আর তার লক্ষণগুলি আক্রান্তকারীর ২ থেকে ১৪ দিনের মধ্যে দেখা যেতে পারে।\nকরোনা ভাইরাসের আক্রান্ত হলে নিম্নলিখিত উপসর্গগুলি দেখা দিতে পারে:\n০১. জ্বর: অন্যান্য রোগের মতো করোনা ভাইরাসও জ্বর সৃষ্টি করতে পারে।\n০২. কাশি: করোনা ভাইরাস সংক্রামিত রোগীদের ক্ষেত্রে কাশি এবং হাঁচি খুব সাধারণ লক্ষণ।\n০৩. শ্বাসকষ্ট, বা শ্বাসকষ্টের অসুবিধা: সিডিসির মতে (CDC – Center for Diseases Control, USA) লক্ষণগুলি প্রাথমিকভাবে শ্বাসকষ্ট হয় অথবা শ্বাসকষ্টের সাথে কাশি হতে পারে।\nকোনও লক্ষণ দেখা দিলে কী করবেন\n০১। উপরের লক্ষণগুলির মধ্যে যদি কোন একটি আপনি কারো মধ্যে পান বা, ০২। সিওভিড -১৯ এর সাথে আক্রান্ত ব্যক্তির সাথে ঘনিষ্ঠ যোগাযোগ স্থাপন করেথাকেন, ০৩। বা সম্প্রতি এমন একটি অঞ্চল থেকে ভ্রমণ করেছেন যেখানে COVID-19 এর ব্যাপক বিস্তার ঘটেছে তবে অবিলম্বে একজন ডাক্তারকে কল করুন বা ডাক্তার দেখান।\nকরোনা ভাইরাস বা COVID-19 কিভাবে ছড়ায়?\nআজ অবধি ঠিক কতভাবে বিস্তার ঘটে তা সন্ধানের জন্য যতেষ্ঠ গবেষণা হয়নাই, তবে এপর্যন্ত যা জানা যায়, এটি বেশিরভাগ ক্ষেত্রে শ্বাসনালি থেকে নিঃসৃত ফোঁটার মাধ্যমে এবং প্রত্যক্ষ যোগাযোগের মাধ্যমে ব্যক্তি থেকে ব্যাক্তি আক্রান্ত হতে দেখা যায়।\nএকটি দীর্ঘ সময় ধরে যদি ডাক্তার এবং সিওভিড-১৯ এ আক্রান্ত রোগীর মধ্যে ঘনিষ্ঠ যোগাযোগ বা প্রত্যক্ষ যোগাযোগ হয়ে থাকে যা ৬ ফুট বা ২ মিটার দুরত্বে, তবে তা ডাক্তারের জন্যও হূমকি।\nসিওভিড-১৯ এ আক্রান্ত রোগীর সংক্রামক স্রাবের সাথেও সরাসরি সংস্পর্ষ অত্যন্ত ভয়ানক। আর সংক্রামক নিঃসরণ বা স্রাব হ’ল থুতু, রক্ত, পুজ এবং শ্বাসনালী থেকে বের হওয়া ফোঁটা যা আজ অবধি জানা গেছে।\nএই ঘনিষ্ঠ যোগাযোগ বা সরাসরি সংস্পর্ষ ডাক্তার এবং স্বাস্থ্যসেবা কর্মীদের জন্যও সংক্রমণের ঝুঁকি হতে পারে যদি তারা প্রস্তাবিত সমস্ত সেফটি বা নিরাপত্বা ব্যবস্থা না নিয়ে থাকেন। সুতরাং, আমাদের মতো সাধারণ মানুষের জন্য এটি অত্যন্ত ঝুঁকিপূর্ণ।\n← বেকিং সোডা দিয়ে কিভাবে ছাড়পোকা ধ্বংস করা যায় জেনেনিনি – একধুম পুরো বাড়ী থেকে!\nThe Wаy to Eliminаte Weight Nаturаlly – Sаfe Nаturаl Weight Loss\nMay 29, 2020 December 16, 2020 Shamsul Arafin\nApril 12, 2021 April 15, 2021 Shamsul Arafin\t0


বঙ্গ রাখাল *\nআমাদের নেতা, আমাদের পিতা, নিদারুণ একজন জনপ্রিয় এবং জনদরদী বিপ্লবস্পৃহার মানুষই বটে। সবাইকে নিয়ে চলতেই তিনি পছন্দ করতেন কিন্তু সবাইকে ছাড়িয়ে যাওয়াই ছিল তাঁর কাজ। অন্যায়কে তিনি মেনে নিতে পারতেন না কিংবা জীবনে কোন দিনই অন্যায়কে সমর্থন করেননি। যে কারণে তাকে বার বার রাস্তায় নামতে হয়েছে এবং কারাবরণের জীবনকে বেছে নিতে হয়েছে। তিনি সময়ের লাগাম টেনে ধরতে জানতেন যে জন্য তিনি সময় থেকেও অনেক এগিয়ে থেকেছেন। এজন্যই তো নেতা দৃঢ় কণ্ঠে বলতে পারেন, ‘ওরা আমাকে হত্যা করতে পারে। কিন্তু বাংলার মানুষকে দাবিয়ে রাখতে পারবে না। ওরা আমাকে হত্যা করলে লক্ষ মুজিবের জন্ম হবে। একথাটা শুনলেই আর আমাদের বুঝতে বাকী থাকে না যে, তিনি কতটা বিশসী ছিলেন এদেশের জনসাধারণের প্রতি। যে আমি মরলে ক্ষতি নেই আমার মত লক্ষ লক্ষ মুজিবের জন্ম হবে এই বাংলার মাটিতে। সেই আমাদের প্রাণের পুরুষ, যাকে আমরা নিজেদের জীবন দিয়ে অনুভব করি। সাম্যের সমাজ প্রতিষ্ঠা করা আর অনাহারী নির্যাতিত, পদদলিত, নিম্নবিত্ত, বস্ত্রহীন, শিক্ষাহীন, মানুষের মুখে হাসি ফোটানোর প্রত্যয় নিয়ে বলিষ্ঠ কণ্ঠে এদেশে একজন নেতার আগমন ঘটে। যিনি মানুষ ব্যতিত অন্য কিছু চিন্তা করতে পারেননি। তিনিই তো আমাদের সবার জননেতা শেখ মুজিবুর রহমান। তিনি অন্তরে ধারণ করতেন শিল্প সাহিত্য কিংবা দেশের অর্থনৈতিক মুক্তির অভিপ্রায়। স্বার্থের কোন ইচ্ছাপাখি শেখ মুজিবুর রহমানের অন্তরে কোনোদিন বাসা বাঁধেনি। এদেশের মানুষের মুক্তির কথা স্মরণ করে তিনি নিজের জীবনও বিলিয়ে দিয়েছেন। যখন তিনি বলেন- এবারের সংগ্রাম মুক্তির সংগ্রাম, এবারের সংগ্রাম স্বাধীনতার সংগ্রাম। এর চেয়ে মহাশক্তি আর কী হতে পারে? এই ভাষণই সেদিন ছিল মুক্তিকামী বাঙালি জাতি ও রণাঙ্গনের মুক্তিযোদ্ধাদের সকল অনুপ্রেরণার উৎসশক্তি। সেদিন বাংলা বেতার কেন্দ্র থেকে বার বার এই ভাষণই প্রচার করা হয়েছে। যে প্রচার ছিল বাঙ্গালির একধরনের সঞ্জীবনী শক্তি।\nশেখ মুজিবুর রহমান অকুতোভয় একজন বীরসৈনিক। মৃত্যু নিশ্চিত জেনেও তিনি তাঁর পথ থেকে পিছ পা হননি। তিনি শত্রুর কাছে কখনো মাথানত করেননি, ‘তোমাদের কাছে ক্ষমা চাইবো না এবং যাবার সময় বলে যাবো, জয় বাংলা, স্বাধীন বাংলা, বাঙালি আমার জাতি, বাংলা আমার ভাষা, বাংলার মাটি আমার স্থান’। নেতার অন্তরে প্রতি মুহূর্তে স্বদেশের প্রতি ভালোবাসা জাগ্রত ছিল। তিনি তাঁর সাহস, বাগ্মিতা আর অনমনীয়তা দিয়েই তো অসহায় মানুষের পাশে এসে দাঁড়িয়েছেন এবং তাদের দিয়েছেন স্বাধীনতা ।\nআমরা সেই জাতি যে জাতি আমাদের নেতাকে আমরাই ১৫ই আগষ্ট হত্যা করেছি। ঝাঝরা করে দিয়েছি আমাদের নেতার বুকসহ তাঁর পরিবারকে। ছোট্ট ছেলে রাসেলকেউ ক্ষমা করা হয়নি। যে রাসেল ছোট্ট দু‘টি হাত তুলে বলেছে, আমাকে ছেড়ে দেও আমি আর এখানে থাকবো না। আমি আমার হাসুবুর কাছে চলে যাবো তবু সেদিন আমরা তাকে ক্ষমা করিনি হত্যা করি নির্মমভাবে। আমরা আমাদের নেতাকে মানে আমাদের স্বদেশকেই সেদিন হত্যা করেছি। যে আমাদের স্বাধীনতা দিল আমরা প্রতিদানে তাঁরসহ তাঁর পরিবারের জীবন নিয়েছি। যে আমাদের লাগিয়া কাঁন্দে- আমরা তাকে ভৎসনা করি। শুধু ভৎসনাই নয় তাকে হত্যা করে পৃথিবীর বুকে এক কালো জাতি হিসেবে নিজেদের নাম লেখায়।\nআমাদের পিতাকে আমরা হত্যা করেছি। আমরা তাঁর কুলাঙ্গার সন্তান। একটা জাতি যখন বিক্ষোভ, যন্ত্রণা- আত্মপীড়নের মধ্য দিয়ে সময়কে অতিক্রম করছিল, মানুষের জীবন যখন নাভিশ্বাস হয়ে উঠেছিল ঠিক তখনি আমাদের একজন সত্য ন্যায় আর আদর্শের প্রত্যয়ী বলিষ্ঠ বিবেকের আত্মপ্রকাশ ঘটে। বিপর্যস্ত মানুষের নির্মম অসংলগ্নতাকে মনোজগতের উদঘাটনে মৃত্যু চিন্তাকে পদতলে পিষ্ট করে নেতা এগিয়ে যান সামনের দিকে। আজ দেশে অস্থিরতা বিরাজ করছে। কিন্তু সেদিন নেতা আমাদের অভয় দিয়ে বলেছিলেন, ‘বাংলাদেশের প্রত্যেক নাগরিক ভাত, কাপড় ও মাথা গোঁজার ঠাই পাবে, বাংলাদেশ থেকে সকল প্রকার দুর্নীতি দূর করা হবে। দখলদার বাহিনির বিচার হবে ও পাকিস্তানী বর্বর বাহিনীর গণহত্যার বিচারের জন্য আন্তর্জাতিক অপরাধ ট্রাইবুনাল গঠন করা হবে। বাংলাদেশের বিরুদ্ধে এখনো ষড়যন্ত্র চলছে, আমরা প্রাণের বিনিময়ে স্বাধীনতা অর্জন করেছি, প্রয়োজনে প্রাণের বিনিময়ে স্বাধীনতা সুরক্ষা করব’। নেতারকথা আমাদের নেতাশূন্য স্বদেশে বার বার মনে পড়ে। এই বাংলাদেশ কি আমরা চেয়েছিলাম? যেখানে ঘরের মানুষ নিরাপত্তা নিয়ে ঘর থেকে বের হতে পারে না । যে মানুষটা ঘর থেকে ভাল মানুষ বের হয়ে গেলেও ফিরছে লাশ হয়ে। একটা পরিবার চিরদিনের মত রাস্তায় বসে পড়ছে। বোন ধর্ষিত হচ্ছে, মা অথবা বাবার সামনে। বিচার, জবাবহীনতার রাজনীতি শুরু হয়েছে। আমাদের নেতা তো এমন সমাজ, দেশ কিংবা রাষ্ট্র চাননি। তিনি চেয়েছিলেন সম্প্রীতির স্বদেশ, সোনালী, রুপালি, সবুজবরণ বাংলা জননীকে। যার মাতৃছায়ায় সকল সন্তান নিরবিচারে জীবনযাপন করবে। তাইতো নেতা বলতে পারেন, ‘স্বপ্ন আমার সফল হইয়াছে...স্বাধীনতা আর কেউ হরণ করিতে পারবে না।\nমানুষ তার স্বাধিকার নিয়ে কথা বলতে পারবে না। বেকারত্বের পাল্লা দিন দিন ভারী হচ্ছে। সাম্য, ন্যায় আর আর্দশিকতা আজ শূন্যের কোটায়। যে বঙ্গবন্ধু স্বপ্ন দেখেছিল- সোনার বাংলার। তাঁর শিক্ষা নীতি, সমাজ ব্যবস্থা আর সামাজিক সুষম বণ্টননীতির পরিসমাপ্তি ঘটছে দিন দিন। যারা বঙ্গবন্ধুর নাম নিতে নিতে মুখে ফ্যানা তুলছেন তারাই তাকে ধ্বংস করেছেন। তিনি এখন জীবিত থাকলেও বলতেন এই দেশ আমি চাই না। এটা আমার স্বপ্নের দেশ না। দেশের মানুষের চোখে জল দেখে নেতার চোখে জল গড়াতো। যিনি মাথায় হাত বুলিয়ে বুকে জড়িয়ে ধরতেন। সেই নেতার স্বপ্নকে বাস্তবায়ন করতে হলে এখনো সময় আছে সবার আগে নীতি নৈতিকা আর আদর্শের চর্চা করতে হবে। তবেই শেখ মুজিবুর রহমানের স্বপ্ন আমাদের সবার লালায়িত স্বপ্ন, বাস্তবতায় রূপ লাভ করবে। একজন সত্য, ন্যায় সাম্যবাদী নেতা সবুজাভ, শ্যামল দেশ নির্মাণের বাসনায় হাতে তুলে নেন রং তুলি কিংবা চিত্রকল্প আঁকেন নিজের অন্তর জগতে সেই আমাদের প্রিয় নেতা। বঙ্গবন্ধুকে বিনম্র শ্রদ্ধার সাথে স্মরণ করি রাখাল রাজা হিসেবে। এই নিখিল বাংলার মানুষ যার অভিজ্ঞান আর ভরাট কণ্ঠস্বর একটা জাতিকে তর্জনী আঙ্গুলের সাহায্যে কতদূর নিয়ে যেতে পারে তার সৃজনীলিরিক স্বয়ং বঙ্গবন্ধু। বঙ্গবন্ধু সেই মাপের নেতা যার চিন্তার আকাশ জুড়ে ছিল সমাজতন্ত্রের প্রকাশ। যে কারণে তাঁর বইয়ের তাকের মধ্যে মার্কস, লেলিনের গ্রন্থ ছিল। তিনি অন্যায়ের কাছে মাথানত করেন নি এমনকি নিজে না খেয়ে অন্যকে খায়িয়েছেন। নিজে টাকা জমিয়ে অন্যদের উপকার করেছেন। তিনি এক দেখাতেই মানুষের মনের কথা অনুভব করতে পারতেন। আমাদের নেতাই হতে পারে আদর্শের কারিগর। যে বাঙালির ঐতিহ্যকে হৃদয়ে ধারণ করে নিজস্ব স্পষ্ট ব্যক্তিত্ত্বের বহিঃপ্রকাশ ঘটান তিনিই তো হতে পারেন কোনো স্বপ্নের নায়ক। একসময় আমিও ভাবতাম বঙ্গবন্ধুই হতে পারে আমাদের একমাত্র কান্ডারী। যে নিজের জীবন এদেশের মানুষের মুক্তির জন্য দিয়ে গেলেন। তিনি কি করে প্রবঞ্চক হবেন। মানুষের প্রতি এত উন্নত দৃষ্টিভঙ্গি তাঁর প্রত্যক্ষ প্রমাণ মেলে নেতার আচার ব্যবহার আর কর্মের মধ্য দিয়ে। তিনি অসহায় কবি সাহিত্যিকদের পাশে গিয়ে দাঁড়িয়েছেন। তিনি কখনো কোনো মানুষের সাথে বিচ্ছিন্নতার সর্ম্পক গড়ে তোলেননি। ব্যবহারের দিক থেকেও তিনি ছিলেন এক অমায়িক মানুষ। তাঁর স্বপ্নকে কিংবা জীবন প্রণালী মেনেও যদি আজ এদেশ পরিচালিত হয় তাহলে এদেশে কোনো মানুষ তার অধিকার থেকে বঞ্চিত হবে না। কেউ আর অবহেলিত, নিপীড়িত হবে না। এদেশ গরিবের, ফকিরের, এদেশ আমাদের সকলের। তিনি অতি সাধারণ জীবনযাপন করতেন ধানমন্ডির ৩২ বাসায় গেলেই তার প্রমাণ মিলবে। চাকচিক্য তিনি পছন্দ করতেন না অতি সাধারণের জীবনই যেন তাকে অসাধারণ করে তুলেছে। একজন নেতাকে দেখার জন্য লক্ষ লক্ষ মানুষ রাস্তায় এসে ভিড় করে, একনজর তারা দেশনেতার মুখ দেখবে। তাঁর মুক্তির জন্য দীনহীন মানুষও দরগায় সিন্নি করেছে, রোজা থেকেছে এমনকি নিজের সবকিছু বিলিন করে দিয়েছেন একমাত্র মানবদরদীয়া নেতার লাগিয়া পরাণ কান্দে যে। নেতাও এদেশের মানুষের মুক্ত করার জন্যই স্বাধীনতার ডাক দিয়েছিলেন। আজ আমরা দেশের মানুষ কি তাঁর স্বপ্নের সোনার বাংলাকে সোনার বাংলা করে রাখতে পেরেছি। না, আমরা রাখতে পারিনি আমাদের দেশের রাজনৈতিক পটবারবার পরিবর্তিত হয়েছে ক্ষণে ক্ষণে এবং বিরোধি শক্তি আমাদের নেতার স্বপ্নকে ধূলিরসাদ করে নিজেরা হয়ে উঠেছেন সোনার বাংলা নির্মাণের প্রতিষ্ঠাতা। যুদ্ধের বিরোধি শক্তি হয়ে উঠেছে মহাক্ষমতার কর্ণধর। নেতাকেও একসময় বুকের তাজা রক্তে লেখতে হয়েছে বাংলাদেশের রক্তাক্ত নাম।\nলেখক : বঙ্গ রাখাল


শিগগিরই সংবাদ সম্মেলনে বিষয়গুলো 'পরিষ্কার' করবেন সালমা - বগুড়া সিটি ২৪\nআনকাট বিনোদন ব্রেকিং নিউস\nশিগগিরই সংবাদ সম্মেলনে বিষয়গুলো 'পরিষ্কার' করবেন সালমা\nজনপ্রিয় সংগীতশিল্পী মৌসুমী আক্তার সালমা। তার সর্ম্পকে নতুন করে কিছু বলার নেই। লালনকন্যা খ্যাত এই শিল্পী সম্প্রতি বিয়ে করেন। কিন্তু বিয়ে নয় এবার স্বামীর আগের বিয়ের খবরে ফের আলোচনায় সালমা। কারণ এই দ্বিতীয় স্বামীর বিরুদ্ধে মামলা এবং গ্রেফতারি পরোয়ানা জারি করেছেন কক্সবাজার নারী ও শিশু নির্যাতন দমন ট্রাইব‍্যুনাল-১। সেখানে মামলাটি দায়ের করেছিলেন প্রথম স্ত্রী পুষ্মীর মা দিলারা খানম। আর এই ঘটনার পর পরই প্রশ্নবাণে জর্জরিত হচ্ছেন সালমা। যেহেতু এই মুহূর্তে সালমার স্বামী সাগর বিদেশে অবস্থান করছেন তাই সালমাকেই উত্তর দিতে হচ্ছে।\nইতোমধ্যে পক্ষে-বিপক্ষে নানা ধরনের গুঞ্জণও ভেসে বেড়াচ্ছে। এসব দিক বিবেচনা করে শিগগিরই একটি সংবাদ সম্মেলনে বিষয়গুলো পরিষ্কার করে তুলে ধরা হবে। আজ বুধবার বিকালে বাংলাদেশ প্রতিদিনকে এমনটাই জানালেন সালমা।\nতিনি বলেন, আমার স্বামী (সাগর) সব সাংবাদিককে সালাম জানিয়েছেন। এছাড়া সবাইকে ভালোবাসা এবং শ্রদ্ধা জানিয়ে তিনি (সাগর) জানান, সাংবাদিকরা তথ্য অনুযায়ী নিউজ করবে এটাই তাদের দায়িত্ব। তিনি এটাও বলেছেন, যেহেতু নিউজটি আমার এবং আমার সাবেক স্ত্রীকে কেন্দ্র করে সেহেতু বর্তমান স্ত্রীকে (সালমা) কেন জড়ানো হচ্ছে?\nসালমা আরও বলেন, পুরো বিষয়টি জানার পর সাগর বলছে- আমার তার (পুষ্মী) সঙ্গে ডিভোর্স হয়ে যায় আরও এক বছর আগে তাহলে সে (পুষ্মী) কিভাবে এখনও আমার স্ত্রী থাকে?\nসাগর বর্তমানে দেশের বাইরে, সেজন্য সকল কাগজপত্রসহ শিগগিরই সংবাদ সম্মেলনে খোলাসা করবেন বলেও জানান সালমা।


পবিত্র ঈদে মিলাদুন্নবী (সা.) আজ | 24bdtimes\n| July 11, 2020 , 15:56:47 PM | 20 Zulkaedah, 1441 Hijri বাংলা না দেখা গেলে\nজানুয়ারী ১৩, ২০১৪ ৭:১২ অপরাহ্ন\nএম আর হক, টোয়েন্টিফোর বিডিটাইমস ডটকম:- আজ মঙ্গলবার পবিত্র ঈদে মিলাদুন্নবী (সা.)। বিশ্বনবী হজরত মুহাম্মদ (সা.) এর জন্ম ও মৃত্যুর দিন। ৫৭০ খ্রীস্টাব্দের ১২ রবিউল আউয়াল আরবের মক্কানগরীতে জন্মগ্রহণ করেছিলেন বিশ্ববাসীর জন্য আল্লাহর পক্ষ থেকে রহমতস্বরূপ সর্বশেষ ও সর্বশ্রেষ্ঠ এই মহামানব। আইয়ামে জাহেলিয়াতের সেই যুগে মানুষকে আলোর পথ দেখিয়ে ৬৩ বছর বয়সে একই দিনে তিনি ইন্তেকাল করেন। রাসুল (সা.) এর জন্ম ও মৃত্যুর এই দিনটি সারাবিশ্বের মুসলমানদের কাছে মর্যাদা ও তাৎপর্যপুর্ণ। মুসলমানরা এ দিনটি উদযাপন করে বিশেষ গুরুত্বের সাথে। বরাবরের মতো এবারও সারাদেশের মুসলমান ইবাদত-বন্দেগি, মিলাদ, জশনে জুলুস, আলোচনা ও দোয়া মাহফিলসহ বিভিন্ন কর্মসূচির মধ্য দিয়ে দিবসটি উদযাপন করবে।\nআজ সরকারি ছুটির দিন। দৈনিক পত্রিকা অফিসগুলোও আজ বন্ধ থাকবে, তাই বুধবার কোন পত্রিকা প্রকাশিত হবে না। ঈদে মিলাদুন্নবী (সা.) উপলক্ষে রাজধানীসহ সারাদেশের বড় বড় মসজিদে আয়োজন করা হয়েছে বিশেষ ইবাদত-বন্দেগি ও আলোচনা অনুষ্ঠান। বিভিন্ন ধর্মীয় প্রতিষ্ঠান ও সংগঠনের পক্ষ থেকে ব্যাপক কর্মসূচির মাধ্যমে দিবসটি উদযাপিত হবে। রাজধানীতে বের হবে বিভিন্ন ধর্মীয় প্রতিষ্ঠানের জশনে জুলুস। এ উপলক্ষে দেশবাসীকে শুভেচ্ছা জানিয়ে রাষ্ট্রপতি মো: আব্দুল হামিদ, প্রধানমন্ত্রী শেখ হাসিনা, বিএনপি চেয়ারপার্সন বেগম খালেদা জিয়াসহ বিভিন্ন সংগঠনের নেতারা বাণী দিয়েছেন।\nপবিত্র ঈদে মিলাদুন্নবী (সা.) উপলক্ষে সোমবার থেকে পক্ষকালব্যাপী অনুষ্ঠানমালা শুরু করেছে ইসলামিক ফাউন্ডেশন বাংলাদেশ। এর মধ্যে রয়েছে- বায়তুল মোকাররমে ওয়াজ মাহফিল, সপ্তাহব্যাপী সেমিনার, স্কুল কলেজ ও মাদ্রাসার শিক্ষার্থীদের নিয়ে প্রতিযোগিতামূলক অনুষ্ঠান, স্বরচিত কবিতা পাঠের আসর, ক্বিরাত মাহফিল, হামদ-নাত প্রতিযোগিতা, বায়তুল মোকাররমের উত্তর পাশে ক্যালিওগ্রাফী ও পুস্তক প্রদর্শনী, মহানবীর জীবনের শিক্ষা বিষয়ক আলোচনা সভা ও মাসব্যাপী ইসলামী বই মেলা। সোমবার সন্ধ্যায় পক্ষকালব্যাপী এসব অনুষ্ঠানমালার উদ্বোধন করা হয়। জৈনপুরী পীরের দরবারে সন্ধ্যায় এক মাহফিল অনুষ্ঠিত হয়। এ উপলক্ষ্যে মঙ্গলবার সকাল ১০ টায় বায়তুল মোকাররম থেকে ইসলামিক ফাউন্ডেশনের উদ্যোগে শিশু সমাবেশ ও র‌্যালী বের হবে।\nপূর্ববর্তী বার্তা এরশাদ-রওশনপন্থী নেতাদের মধ্যে দ্বন্দ্ব বাড়ছে\nপরবর্তী বার্তা প্রধানমন্ত্রীকে চীনের অভিনন্দন


জীবিত বীর মুক্তিযোদ্ধাদের নাম শহীদের তালিকায় | প্রথম আলো\nহিজলায় মুক্তিযুদ্ধের স্মৃতিস্তম্ভ\nজীবিত বীর মুক্তিযোদ্ধাদের নাম শহীদের তালিকায়\nস্মৃতিস্তম্ভটি নির্মাণ করা হয়েছে এলডিইডি অর্থায়নে। নির্মাণকাজ শেষ হলেও স্মৃতিস্তম্ভটি আনুষ্ঠানিকভাবে উদ্বোধন করা হয়নি।\nপ্রকাশ: ৩০ অক্টোবর ২০২১, ১০: ৪৯\nবরিশালের হিজলা উপজেলায় মুক্তিযুদ্ধের একটি স্মৃতিস্তম্ভের ফলকে বেশ কয়েকজন জীবিত মুক্তিযোদ্ধার নাম শহীদদের তালিকায় স্থান পেয়েছে। এ নিয়ে স্থানীয় বীর মুক্তিযোদ্ধারা ক্ষোভ প্রকাশ করেছেন।\nউপজেলার গুয়াবাড়িয়া ইউনিয়নের শহীদ বীর মুক্তিযোদ্ধাদের স্মৃতি সংরক্ষণে স্থানীয় জোনা মার্কেট এলাকায় স্মৃতিস্তম্ভটি নির্মাণ করা হয়েছে স্থানীয় সরকার প্রকৌশল অধিদপ্তরের (এলডিইডি) অর্থায়নে। ১০ অক্টোবর নির্মাণকাজ শেষ হলেও স্মৃতিস্তম্ভটি আনুষ্ঠানিকভাবে উদ্বোধন করা হয়নি।\nসেখানকার স্মৃতিফলকে ৪০ জন শহীদ বীর মুক্তিযোদ্ধার নাম রয়েছে। স্থানীয় বীর মুক্তিযোদ্ধাদের অভিযোগ, এর মধ্যে ১৬ জনই জীবিত। এ ছাড়া নামের বানান, ঠিকানা এবং অন্যান্য তথ্যেও ভুল রয়েছে।\nএই ফলকে শহীদ বীর মুক্তিযোদ্ধা হিসেবে ৪ নম্বরে রয়েছে মো. মহিউদ্দিনের (৬৫) নাম। তিনি ভাতাভোগী বীর মুক্তিযোদ্ধা। বরিশালের হিজলা উপজেলা মুক্তিযোদ্ধা সংসদের ডেপুটি কমান্ডার ছিলেন। পেশায় শিক্ষক মো. মহিউদ্দিন ২০১৪ সালে চাকরি থেকে অবসরে যান। এই বীর মুক্তিযোদ্ধা জীবিত আছেন।\nসম্প্রতি তিনি মুঠোফোনে নিজের মৃত্যুর খবর পেয়ে বিস্মিত হন। পরে খোঁজ নিয়ে জানতে পারেন জোনা মার্কেট এলাকায় শহীদ বীর মুক্তিযোদ্ধাদের নামে নির্মিত স্মৃতিস্তম্ভের ফলকে তাঁরও নাম রয়েছে। এটা দেখেই পরিচিত ও স্বজনদের অনেকে মো. মহিউদ্দিনকে ফোন করেন।\nশুধু মহিউদ্দিন একা নন, আরও বেশ কয়েকজন বীর মুক্তিযোদ্ধাকে শহীদ হিসেবে ওই স্মৃতিফলকে নাম উল্লেখ করা হয়েছে।\nবীর মুক্তিযোদ্ধা মো. মহিউদ্দিন বলেন, ‘প্রয়াত বীর মুক্তিযোদ্ধা আবদুর রশিদের ছেলে আবদুস সাত্তার ১৫ দিন আগে ওই নামফলকের কথা জানান। পরদিন সকালে জোনা মার্কেট এলাকায় গিয়ে দেখি শহীদদের নামের তালিকাসহকারে যে স্মৃতিফলক লাগানো হয়েছে, তাতে আমার নাম রয়েছে ৪ নম্বরে। ফলকে শহীদ হিসেবে গুয়াবাড়িয়া ইউনিয়নের ৪০ জন বীর মুক্তিযোদ্ধার নাম স্থান পেয়েছে। তবে আমার ভুল না হলে ওই তালিকায় ৪০ জনের মধ্যে ১৬ জনই জীবিত বীর মুক্তিযোদ্ধার নাম রয়েছে।’\nহিজলা উপজেলা মুক্তিযোদ্ধা সংসদের সাবেক কমান্ডার বীর মুক্তিযোদ্ধা আমির হোসেন তালুকদার বলেন, এ ধরনের ভুল তথ্য উপস্থাপনের বিষয়টি মেনে নেওয়া যায় না। এ ঘটনা জাতির জন্য অত্যন্ত লজ্জাজনক। বিষয়টি তদন্ত করে কঠোর ব্যবস্থা নেওয়ার দাবি জানান তিনি।\nহিজলা উপজেলা প্রকৌশলী সুখদেব বিশ্বাস গতকাল শুক্রবার দুপুরে বলেন, ‘এখানে আমি মাসখানেক আগে যোগদান করেছি। কয়েকজন বীর মুক্তিযোদ্ধা আমাকে ফোন করে স্মৃতিফলকে ভুলের বিষয়টি জানিয়েছেন। এটি ভুলবশত হয়েছে। শিগগিরই এটা সংশোধন করে দেওয়া হবে।’


গিলে ফেলেছিলেন ফোন, ছয় মাস ধরে অপেক্ষা করছিলেন বার হওয়ার, তারপর?\nHome নিউজ গিলে ফেলেছিলেন ফোন, ছয় মাস ধরে অপেক্ষা করছিলেন বার হওয়ার, তারপর?\nগত মাসেই, কসোভোর প্রিস্টিনা নিবাসী এক ব্যক্তি জনপ্রিয় Nokia 3310 ফোন গিলে ফেলেছিলেন\nOctober 20, 2021 11:54 PM\nএই দুনিয়ায় প্রায় প্রতিদিনই এমন আজব সব ঘটনা ঘটে, যা শুনলে ‘অবিশ্বাস্য’ বলেই মনে হয়। নেটপাড়ার কল্যাণে এই জাতীয় ঘটনা ‘ভাইরাল’ হতেও বেশি সময় লাগে না। সেক্ষেত্রে এবার আস্ত মোবাইল ফোন গিলে ফেলে হইচই ফেললেন ইজিপ্ট অর্থাৎ মিশরের এক ব্যক্তি। সবচেয়ে অবাক করার ব্যাপার এটাই যে, কয়েক ঘন্টা বা দিন নয়, গিলে ফেলার পর পুরো ৬ মাস সময় ধরে ওই ব্যক্তির পেটেই ফোনটি রয়ে গেছিল। তারপর কী হল? আসুন জেনে নিই…\nঠিক কী হয়েছে মিশরের ওই ব্যক্তির সাথে?\nরিপোর্ট অনুযায়ী, ওই ব্যক্তি ছয় মাস আগে কোনোভাবে ফোনটি গিলে ফেলেছিলেন। কিন্তু তিনি লজ্জার কারণে এই বিষয়ে চিকিৎসা করাননি এবং ভেবেছিলেন যে ডিভাইসটি স্বাভাবিকভাবেই শরীর থেকে বেরিয়ে যাবে। তবে বাস্তবে হয় এর বিপরীত! ফোনটি তার পেটে আটকে যায় এবং খাবার পাস হওয়ার প্রক্রিয়ায় বাধা সৃষ্টি করে।\nশেষে ওই (অজ্ঞাত) ব্যক্তির পেটে এতটাই যন্ত্রণা শুরু হয় যে তিনি ডাক্তারদের কাছে যান। আর চিকিৎসকরা তার পেটের এক্স-রে স্ক্যান করে সম্পূর্ণ একটি ফোন সেখানে দেখে হতবাক হয়ে যান। পরে মিশরের আসওয়ান শহরের আসওয়ান ইউনিভার্সিটি হাসপাতালে তার অন্ত্র এবং পেটে জটিল অস্ত্রোপচার করা হয়। এই মুহূর্তে লোকটির শারীরিক অবস্থা সম্পর্কে জানা যায়নি।\nসংযুক্ত আরব আমিরশাহীর সংবাদমাধ্যম গালফ টুডের মতে, আসওয়ান ইউনিভার্সিটি হাসপাতালের বোর্ড অফ ডাইরেক্টরসের চেয়ারম্যান মোহাম্মদ এল-দাহশৌরি জানিয়েছেন, তারা প্রথমবারের মতো এই ধরণের ঘটনা দেখেছেন যেখানে কোনো একজন সম্পূর্ণ মোবাইল ফোন গিলে ফেলেছিল। তবে বলে রাখি, এরকম ঘটনা আমাদের জন্য কোনো নতুন বিষয় নয়। গত মাসেই, কসোভোর প্রিস্টিনা নিবাসী এক ব্যক্তি জনপ্রিয় Nokia 3310 ফোন গিলে ফেলেছিলেন। ওই সময়ও অস্ত্রোপচার করে ফোনটিকে শরীর থেকে বের করা হয়।\nMan swallows entire phone\nMan swallows mobile phone\nman swallows phone


কাদের সিদ্দিকী ঐক্যফ্রন্টে যাবেন কি-না জানা যাবে ৩ নভেম্বর | Voice of Satkhira\nকাদের সিদ্দিকী ঐক্যফ্রন্টে যাবেন কি-না জানা যাবে ৩ নভেম্বর\nকৃষক শ্রমিক জনতা লীগের সভাপতি বঙ্গবীর কাদের সিদ্দিকী বলেছেন, তিনি দেশে বর্তমান রাজনৈতিক পরিস্থিতিতে সবাইকে নিয়ে একটি সার্বিক ঐক্য চান।\nসার্বিক ঐক্যের মধ্যে বদরুদ্দোজা চৌধুরী এবং ড. কামাল হোসেনকে তিনি এক মঞ্চে দেখতে চান। বুধবার মতিঝিলে দলীয় কার্যালয়ে এক সংবাদ সম্মেলনে এ কথা বলেন কাদের সিদ্দিকী।\nতবে ঐক্যফ্রন্টে যোগ দেওয়া বিষয়ে তার দলের রাজনৈতিক অবস্থান জানাতে আগামী ৩ নভেম্বর পর্যন্ত সবাইকে অপেক্ষা করতে বলেন তিনি।কাদের সিদ্দিকী বলেন, তার রাজনৈতিক অবস্থান জানাতে জেল হত্যা দিবসে আলোচনা সভার আয়োজন করেছেন। সেখানে প্রধান অতিথি থাকবেন ড. কামাল হোসেন।\nতিনি আভাস দেন, এই আলোচনা সভায় বি. চৌধুরীকেও নিয়ে আসবেন। এই সভাতেই তিনি নিজের ও দলের রাজনৈতিক অবস্থান পরিস্কার করবেন। সাংবাদিকদের প্রশ্ন ছিল- ‘আপনি ঐক্যফ্রন্টে যাচ্ছেন কি-না।’ জবাবে তিনি বলেন, যা বলার সেদিনই বলব।\nতিনি আরও বলেন, বুধবার রাতে ড. কামাল হোসেনকে তিনি তার বাসায় নৈশভোজে আমন্ত্রণ জানিয়েছেন। সেখানে সার্বিক রাজনৈতিক পরিস্থিতি নিয়ে আলোচনা হয়েছে।\nএ ছাড়া মঙ্গলবার রাতে তার বাসভবনে বিএনপি মহাসচিব মির্জা ফখরুল ইসলাম আলমগীর গিয়েছিলেন। সেখানেও রাজনীতি নিয়ে তাদের মাঝে মতবিনিময় হয়েছে।\nকাদের সিদ্দিকী প্রধানমন্ত্রীর সংলাপ উদ্যোগকে স্বাগত জানিয়ে বলেন, এটি দেশের জন্য একটি মাইলফলক। বঙ্গবন্ধুর কন্যা বলেই তিনি এ ধরনের সিদ্ধান্ত নিতে পেরেছেন। তিনি বলেন, জাতীয় সংলাপের দাবিতে তিনিই প্রথম ২০১৫ সালের ২ জানুয়ারি পর্যন্ত টানা ৬৪ দিন মতিঝিলের ফুটপাতে কাটিয়েছিলেন।\nআওয়ামী লীগের সাধারণ সম্পাদক ওবায়দুল কাদেরের সমালোচনা করে কাদের সিদ্দিকী বলেন, তিনি অসার বক্তব্য দেন। দু’দিন আগেও তিনি বলেছিলেন, ঐক্যফ্রন্টের সাত দফার ভেতরে কিছু নেই। ঐক্যফ্রন্ট সম্পর্কে আওয়ামী লীগ থেকে বলা হয়েছিল, ছাল-বাকল।\nএ ধরনের বক্তব্য দেওয়ার পরপরই সংলাপের আহ্বান জানানোর মধ্যে ওবায়দুল কাদেরের বক্তব্যের অসারতা প্রমাণ হয়ে গেছে। রাজনৈতিক সম্মানবোধ থাকলে তার উচিত ছিল পদত্যাগ করা। প্রাজ্ঞ রাজনীতিবিদ হলে তার জানা উচিত ছিল, রাজনীতিতে শেষ কথা বলে কিছু নেই। তাই তার দরকার ছিল কথার মধ্যে কিছুটা স্পেস রেখে কথা বলা। তিনি তা করেননি।\nসংবাদ সম্মেলনে আরও উপস্থিত ছিলেন কৃষক শ্রমিক জনতা লীগের সাধারণ সম্পাদক হাবিবুর রহমান বীরপ্রতীক, সহসভাপতি আমিনুল ইসলাম তারেক ও সাংগঠনিক সম্পাদক শফিকুল ইসলাম জাহাঙ্গীর।


টিকটকে অনুসন্ধানের গাইড: কিভাবে খুঁজবেন ভিডিও, মিউজিক ও প্রোফাইলের তথ্য? - Global Investigative Journalism Network\nGlobal Investigative Journalism Network (https://gijn.org/2020/08/17/%E0%A6%9F%E0%A6%BF%E0%A6%95%E0%A6%9F%E0%A6%95%E0%A7%87-%E0%A6%85%E0%A6%A8%E0%A7%81%E0%A6%B8%E0%A6%A8%E0%A7%8D%E0%A6%A7%E0%A6%BE%E0%A6%A8%E0%A7%87%E0%A6%B0-%E0%A6%97%E0%A6%BE%E0%A6%87%E0%A6%A1/)\nসম্পাদকের নোট: গত জুন থেকে ভারতে নিষিদ্ধ হয়ে আছে চীনা মালিকানাধীন ফ্লাটফর্ম, টিকটক। আগস্টে যুক্তরাষ্ট্রেও এটিকে বন্ধ করে দেওয়ার হুমকি দিয়েছেন মার্কিন প্রেসিডেন্ট ডোনাল্ড ট্রাম্প, যদিও এমনটি সত্যিই হবে কিনা, তা স্পষ্ট নয়। বিশ্বজুড়ে এই অ্যাপটি ডাউনলোড করা হয়েছে দুইশ কোটি বার। ফলে, আমাদের মনে হয়েছে, জনপ্রিয় এই অ্যাপে অনুসন্ধান চালানোর গাইডটিতে পাঠকরা আগ্রহী হবেন। এটি তৈরি করেছে জিআইজেএন-এর সদস্য সংগঠন, বেলিংক্যাট।\nছোট ছোট একেকটি ভিডিও, তাতে কেউ গান করছেন, কেউ নাচ; কেউবা আবার অন্যের গানের সাথে ঠোঁট মেলাচ্ছেন, অংশ নিচ্ছেন ভাইরাল সব চ্যালেঞ্জে; এমন সব কনটেন্ট দিয়ে গত কয়েক বছরে টিকটক ভিডিওর জনপ্রিয়তা ক্রমাগত বেড়েছে। তুলনামূলক নতুন এই প্ল্যাটফর্ম, ব্যবহারকারীদের (ইউজারদের) ছোট ছোট ভিডিও ক্লিপ শেয়ার ও লুপ করার সুযোগ দেয়। এটি অনেকটা বন্ধ হয়ে যাওয়া প্ল্যাটফর্ম, ভাইনের মতো।\nঅন্য ভিডিও শেয়ারিং প্ল্যাটফর্মের তুলনায়, টিকটকে ভিডিওর দৈর্ঘ্য অনেক ছোট হয়। অ্যাপটিতে ১৫ ও ৬০ সেকেন্ডের ভিডিও অপশন আছে। ব্যবহারকারীরা ১৫ বা ৬০ সেকেন্ডের কম দৈর্ঘ্যের ভিডিও বানাতে পারবেন, কিন্তু ৬০ সেকেন্ডের বেশি দৈর্ঘ্যের ভিডিও বানাতে পারবেন না। এবং এখানকার ভিডিওগুলোও হাস্যরস ও মিউজিকের দিকে বেশি নজর দেয়।\nযেভাবে শুরু এবং বড় হয়ে ওঠা\n২০১৬ সালের সেপ্টেম্বরে চীনা কোম্পানি বাইটড্যান্স একটি ভিডিও শেয়ারিং অ্যাপ চালু করে, যার নাম ছিল দোউইন। এটি চীনে দারুন সাফল্য পায় এবং যাত্রা শুরুর মাত্র এক বছরের মধ্যেই ব্যবহারকারী ১০ কোটি ছাড়িয়ে যায়। তখন তাদের প্রতিদিনের ভিউ ছিল একশো কোটির বেশি।\n২০১৭ সালের সেপ্টেম্বরে, দোউইনের আন্তর্জাতিক ভার্সন, টিকটক চালু করা হয়। ২০১৮ সালে, মার্কিন যুক্তরাষ্ট্রের আরেক জনপ্রিয় ভিডিও অ্যাপ, মিউজিক্যা.লি কিনে নেয় বাইটড্যান্স।\nতারপর থেকে বিশ্বজুড়ে, দারুন সাফল্য পেতে থাকে টিকটক। সেন্সর টাওয়ারের ডেটা অনুযায়ী, ২০১৯ সালের শেষ তিন মাসে, অ্যাপ স্টোর ও গুগল প্লে থেকে ১৫০ কোটি বার ডাউনলোড হয়েছে টিকটক। পশ্চিমের ব্যাপক জনপ্রিয়তার জন্য পরিচিতি পেলেও, টিকটক সবচে বেশি ডাউনলোড করা হয়েছে ভারতে।\nটিকটকের ব্যবহারকারীরা ছড়িয়ে আছে বিশ্বজুড়ে। ফলে যারা ওপেন সোর্স গবেষণা করেন, তাদের জন্য বিভিন্ন তথ্য খুঁজে বের করার সুযোগ এনে দিয়েছে এই প্লাটফর্ম। এই গাইডে, আমরা বলব: টিকটক ঘেঁটে কিভাবে তথ্য বের করার নানান কায়দা, এবং আলোচনা করব এই প্ল্যাটফর্মের সীমাবদ্ধতা।\nইউজার প্রোফাইলের তথ্য\nটিকটকে আপনি যখন কোনো প্রোফাইল দেখবেন, তখন দুটি বিষয় মনোযোগ আকর্ষণ করবে: ইউজারনেম ও প্রোফাইল পিকচার। গাইডের পরবর্তী অংশে আমরা প্রোফাইল পিকচার নিয়ে আলাদা করে আলোচনা করেছি। কিন্তু মাথায় রাখা ভালো, টিকটকে অনেক মানুষ প্রোফাইলে নিজেদের ছবিই ব্যবহার করে।\nএকটি টিকটক প্রোফাইলে আপনি এই তথ্যগুলো পাবেন:\nপ্রোফাইল পিকচার। ব্যবহারকারী তার ছবি আপলোড না করলে, ডিফল্ট অবস্থায়, তার নামের প্রথম অক্ষর প্রোফাইল পিকচারে দেখা যাবে। (যেমন: জন স্মিথের জন্য জে)\nইউনিক বা অনন্য ইউজারনেম (কোনো স্পেস থাকবে না)\nডিসপ্লে নেম (এটি অনেকে ব্যবহার করতে পারে, স্পেস থাকতে পারে)\nফলোয়িং, ফলোয়ার ও লাইক\nইউজারনেমটি (enzoknolyt, নিচে) এই প্রোফাইলের ইউআরএল হিসেবেও কাজ করবে। ২০২০ সালের এপ্রিলের আগে, ছোট করে লেখা (Enzo Knol) নামটিই ব্যবহার হতো ইউজারনেম হিসেবে। কিন্তু টিকটক এখানে কিছু পরিবর্তন এনেছে।\nনিচের এই উদাহরণটিতে দেখুন: “John Smith” নামটি অনেক ব্যবহারকারীর ডিসপ্লে নেম হিসেবে থাকতে পারে। কিন্তু “johnsmith” ইউজারনেম কেবল একজনেরই হবে।\nযাদের ফলো করা হচ্ছে (ফলোয়িং), যারা ফলো করছে (ফলোয়ার) এবং প্রোফাইলটি কত লাইক পেয়েছে; এই সংখ্যাগুলোও ইউজার প্রোফাইলের অংশ। শেষ আরেকটি অংশ আছে, যেটি সবসময় নাও পাওয়া যেতে পারে: ইউজার বায়োগ্রাফি। এই সব তথ্য পাওয়া যেতে পারে টিকটকে লগইন না করেই।\nপ্রোফাইল ছবি ডাউনলোড\nটিকটক প্রোফাইলটি আপনি ওয়েব ব্রাউজারে দেখছেন, নাকি কোনো মোবাইল ডিভাইসে দেখছেন, তার ওপর নির্ভর করে আপনি কোন কোন তথ্য ও অপশন দেখতে পাবেন, বিশেষভাবে সার্চ ফাংশন ও প্রোফাইল পিকচার ডাউনলোডের ক্ষেত্রে।\nইন্সটাগ্রামের মতো, টিকটকেও আমরা হাই রেজ্যুলেশনের প্রোফাইল পিকচার ডাউনলোডের ক্ষেত্রে ব্যবহার করি ওয়েব ব্রাউজারের “Inspect Element” নামের অপশন। গুগল ক্রোম ও ফায়ারফক্স দিয়ে আপনি এটি করতে পারবেন বাইরের কোনো ওয়েবসাইট বা টুলের সাহায্য ছাড়াই।\nআপনি যে প্রোফাইলটি নিয়ে অনুসন্ধান করতে চান, সেটি গুগল ক্রোম বা ফায়ারফক্স দিয়ে খুলুন। এরপর প্রোফাইল পিকচারে রাইট ক্লিক করে “Inspect Element” বাছাই করুন (গুগল ক্রোমে শুধু “Inspect”)। এবার আপনার ব্রাউজারের নিচের দিকে অর্ধেকটা জুড়ে নতুন স্ক্রিন ওপেন হবে। এখানে আপনাকে খুঁজতে হবে কিছু নির্দিষ্ট কোড।\nগুগল ক্রোমে আপনাকে দেখতে হবে এই কোডটি: “img src=”। এটির পরেই থাকে প্রোফাইল ছবির ইউআরএল।\nফায়ারফক্স ব্যবহার করলে আপনার কোডটি হবে: “img class”। এর সঙ্গে থাকা “src=” –এর পরেই পাবেন ইউআরএলটি।\nএবার কোড থেকে পাওয়া এই ইউআরএলটি সিলেক্ট করে রাইট ক্লিক করুন এবং “open inanew tab” সিলেক্ট করুন।\nপ্রোফাইল ছবিটি বড় আকারে ডাউনলোড করার জন্য আপনাকে শুধু ইউআরএল-এর শেষের সংখ্যাগুলো পরিবর্তন করে দিতে হবে নিচের ছবির মতো।\nযদি ছবিটি আরো বড় না হয়, তাহলে ধরে নিতে হবে এর বড় কোনো ভার্সন নেই। ছবির আকার নির্ভর করে: আপলোডের সময় সেটি কত বড় ছিল, তার ওপর।\nআপনি যদি টিকটকে পোস্ট করা কোনো ভিডিও ডাউনলোড করতে চান, তাহলে ওয়েব ব্রাউজার দিয়ে ছবি ডাউনলোডের মতো একই পদ্ধতি অবলম্বন করতে হবে।\nআপনি যে ভিডিওটি ডাউলোড করতে চান, সেটির ওপর রাইট ক্লিক করুন এবং ডেভেলপার টুল (ইন্সপেক্ট এলিমেন্ট) ওপেন করুন। এবার নিচের এই স্ক্রিনশটের মতো, সার্চ করুন “video src”।\nলিংকটিতে রাইট ক্লিক করে ভিডিওটি নতুন একটি ট্যাবে ওপেন করুন এবং আবার সেটির ওপর রাইট ক্লিক করে ভিডিওটি ডাউনলোড করুন।\nআপনি যদি ভিডিও বা পেজটি এই অবস্থাতেই সেভ করে রাখতে চান তাহলে ওয়েব্যাক মেশিন ব্যবহার করে সেটির স্ন্যাপশট নিতে পারেন। সোশ্যাল মিডিয়া নিয়ে ওয়েব্যাক মেশিন একটু ঝামেলায় থাকলেও, টিকটকের ক্ষেত্রে একটি সত্যিই খুব ভালো কাজ করে।\nএটি করার জন্য আপনাকে ভিডিওটির ইউআরএল কপি করে ওয়েব্যাক মেশিনের “সেভ পেজ নাও” সেকশনে পেস্ট করতে হবে। সেভ করা পেজটির ইউআরএল হবে এরকম:\nভিডিও ডাউনলোডের আরেকটি পদ্ধতি ব্রাউজার এক্সটেনশন ব্যবহার করা। তবে তৃতীয় পক্ষীয় কোনো টুল আপনি ব্রাউজারে যোগ করবেন কিনা, সেটিও ভেবে দেখতে হবে। একসঙ্গে একাধিক ভিডিও ডাউনলোড করা যায়, এমন একটি এক্সটেনশন: টিকটক ভিডিও ম্যাস ডাউনলোড। কিন্তু এটি শুধু গুগল ক্রোমে ব্যবহার করতে পারবেন।\nমোবাইল বনাম ওয়েব ব্রাউজার\nটিকটককে মোবাইল অ্যাপ্লিকেশন হিসেবে চিন্তা করে বানানো হয়েছে। ফলে, আপনি ওয়েব ব্রাউজার দিয়ে এটি ব্যবহার করতে পারলেও, সেখানে সীমিত কিছু ফাংশন থাকবে।\nওয়েব ব্রাউজার দিয়ে আপনি কোনো ভিডিও, এটি আপলোডকারীর ইউজারনেম, ইউনিক আইডি, মিউজিক ও লাইক-রিয়্যাকশনের পরিমাণ দেখতে পাবেন। ভিডিও-র সঙ্গে থাকা কমেন্টগুলো দেখতে পাবেন না।\nতবে আপনি যদি ব্রাউজার দিয়ে টিকটকে লগইন করেন, তাহলে ভিডিও আপলোড করতে পারবেন এবং ভিডিও-র পাশে কমেন্টও দেখতে পারবেন। এই ফাংশনটি কোনো অনুসন্ধানের সময় বেশ কাজে লাগে। কারণ একটি নির্দিষ্ট ভিডিওকে ঘিরে কী ধরনের আলোচনা হয়েছে, তা আপনি দেখে নিতে পারেন।\nটিকটকে কিভাবে কোনো ইউজার বা কিওয়ার্ড খুঁজতে হয়, তা আরো নিচে আলোচনা করা হয়েছে।\nমোবাইল অ্যাপ ব্যবহার করলে আপনি আরো অনেক বেশি তথ্য পাবেন কাজ করার জন্য।\nটিকটকে অ্যাকাউন্ট খোলার বেশ কিছু অপশন আছে। মোবাইল নম্বর বা ইমেইল অ্যাডড্রেস ব্যবহার করে আপনি অ্যাকাউন্ট খুলতে পারেন। অন্য সোশ্যাল মিডিয়া অ্যাকাউন্ট ব্যবহার করেও সাইনআপ করার সুযোগ আছে।\nআপনি যদি অ্যাকাউন্ট খোলার জন্য ইমেইল অ্যাডড্রেস ব্যবহার করেন, তাহলে টিকটকের অন্য ব্যবহারকারীদের সাথে যোগাযোগের জন্য আপনার ফোন নম্বরের সঙ্গেও অ্যাকাউন্টটি সংযুক্ত করতে হবে। তবে আপনি যদি অ্যাপটি শুধু খোঁজাখুঁজির জন্য ব্যবহার করেন, তাহলে শুধু ইমেইল অ্যাডড্রেস দেওয়াই যথেষ্ট।\nমোবাইল ফোন দিয়ে কোনো অ্যাকাউন্টে গেলে আপনি এই তথ্যগুলো পাবেন:\nভিডিও কতবার শেয়ার করা হয়েছে\nকে, কবে, কী কমেন্ট করেছে\nফলোয়ার: কতজন এবং কারা\nফলোয়িং: কতজন এবং কারা\nলাইকস: সর্বমোট লাইকের সংখ্যা\nডিসকভার: ট্রেন্ডিং হ্যাশট্যাগ\nসার্চ: টপ, ইউজার, ভিডিও, সাউন্ড, হ্যাশট্যাগ\nঅ্যাকাউন্ট খোলার পর, আপনার উচিৎ টিকটকের প্রাইভেসি সেটিংসে একবার নজর দেওয়া। অতীতে বেশ কিছু প্রাইভেসি ইস্যুর জন্য অভিযুক্ত হয়েছে এই প্ল্যাটফর্মটি। ফলে অনুসন্ধানী গবেষক হিসেবে, আপনার উচিৎ হবে, এই কাজের জন্য আলাদা একটি অ্যাকাউন্ট তৈরি করা।\nএটাই আমাদের পরামর্শ। কারণ কিছু দিন আগ পর্যন্তও, টিকটকে এমন একটি ফিচার ছিল যার মাধ্যমে দেখা যেত: কারা তাদের প্রোফাইল দেখতে এসেছে। সাম্প্রতিক কিছু পরিবর্তনের কারণে এই ফিচারটি আর পাওয়া যায় না। কিন্তু আমরা নিশ্চিত করে বলতে পারি না যে, এটি আবার ফিরে আসবে কিনা।\nঅ্যাপে আপনার প্রাইভেসি সেটিংস ঠিকঠাক করার জন্য “me” লেখা অংশে ক্লিক করুন এবং উপরে ডানদিকে থাকা তিনটি বিন্দুতে ক্লিক করুন। এখানে একটি সেকশন পাবেন “প্রাইভেসি অ্যান্ড সেফটি” নামে।\nআপনি যদি এই অ্যাকাউন্টটি শুধু অনুসন্ধানের কাজেই ব্যবহার করবেন বলে ঠিক করেন, তাহলে অ্যাকাউন্টটি প্রাইভেট করে নিন। এবং “সাজেস্ট ইয়োর অ্যাকাউন্টস টু আদার্স” অপশনটি বন্ধ করে দিন।\nএই পেজে আরো কিছু অপশন পাবেন নিচে গেলে। কিন্তু সেগুলো প্রাসঙ্গিক হবে যদি আপনি এখান থেকে নিজস্ব কনটেন্ট পোস্ট করার পরিকল্পনা করেন।\nঅ্যাপের ভেতরে খোঁজাখুঁজি\nঅ্যাপের ভেতরে সার্চ করার ফাংশন থেকে আপনি বেশ কিছু জিনিস সম্পর্কে খোঁজ করতে পারবেন।\nআপনি যদি স্ক্রিনের ওপরে ডিসকভার লেখা আইকনে ক্লিক করেন, তাহলে বেশ কিছু হ্যাশট্যাগ দেখতে পাবেন। এগুলো এই মুহূর্তের সবচে জনপ্রিয় হ্যাশট্যাগ।\nপেজের ওপরের দিকে সার্চিং অপশন থেকে আপনি কিওয়ার্ড ধরে সার্চ করতে পারবেন। সেখানে একটি কিওয়ার্ড লেখার পর টিকটক আপনাকে বিভিন্ন ট্যাবের অপশন দেখাবে।\nশুরুতেই আপনি পাবেন “টপ” পেজ। এখানে আপনি আপনার কিওয়ার্ড সংক্রান্ত শীর্ষ হ্যাশট্যাগ, ভিডিও ও ইউজারের একটি ধারণা পাবেন।\nপরের ট্যাবটি “ইউজারস”। এখানে আপনি দেখতে পাবেন কোন কোন ইউজার, আপনার কিওয়ার্ডটি দিয়ে ইউজারনেম বা ইউনিক আইডেন্টিটি তৈরি করেছে।\n“ভিডিও” ট্যাবটিতে গেলে আপনি দেখতে পাবেন আপনার কিওয়ার্ড সংক্রান্ত কোন কোন ভিডিও আপলোড করা হয়েছে। এসব ভিডিওর বর্ণনায় বা হ্যাশট্যাগে আপনার কিওয়ার্ডটি যুক্ত আছে।\nভিডিওতে ক্লিক করলে, আপনি সেটি ডাউনলোড করার অপশনও পাবেন। সেটি পাওয়ার জন্য “শেয়ার” লেখা বাটনে ক্লিক করে “সেভ ভিডিও” করুন।\nমিউজিক লেখা ট্যাবে আপনি দেখতে পারবেন আপনার কিওয়ার্ড সংক্রান্ত কি ধরনের মিউজিক আছে এবং সেগুলো কতবার ভিডিওতে ব্যবহার করা হয়েছে। আপনি যদি কোনো গানে ক্লিক করেন, তাহলে দেখতে পারবেন এটি ব্যবহার করে অন্য কী কী ভিডিও বানানো হয়েছে।\nমিউজিকের ট্যাবে এই কাজগুলো করতে গেলে আপনি হয়তো এমন একটি ভিডিও দেখতে পাবেন যেখানে লেখা থাকবে “অরিজিনাল”। এর অর্থ এই ভিডিওতেই প্রথম এই মিউজিক ক্লিপটি ব্যবহার করা হয়েছে।\nএই পেজের শেষ ট্যাবটি হ্যাশট্যাগ। এখানে আপনি দেখতে পাবেন আপনার কিওয়ার্ড সংশ্লিষ্ট হ্যাশট্যাগগুলি। এই সার্চ থেকে আপনি বেশ কয়েক রকম হ্যাশট্যাগ পাবেন। যদি আপনি “ফেক নিউজ”-কে কিওয়ার্ড হিসেবে ব্যবহার করেন, তাহলে শুধু #ফেকনিউজ-ই না, #ফেক বা #নোফেকনিউজ ইত্যাদি সমগোত্রীয় হ্যাশট্যাগও পেয়ে যাবেন।\nকিওয়ার্ডকে উদ্ধৃতি চিহ্নের মধ্যে রেখে সার্চ করলেও খুব বেশি ভিন্নতা পাবেন না। সাধারণত উদ্ধৃতির মধ্যে থাকা কিওয়ার্ড সার্চ করলে সাইটটি বোঝে যে, কিওয়ার্ডগুলো একেবারে হুবহু সেই আকারে থাকতে হবে।\nএই গাইডের পরবর্তী অংশে দেখানো হবে: কিভাবে ইউআরএল নিয়ে কাজ করেও হ্যাশট্যাগ সার্চ করা যায়।\nঅ্যাপ ব্যবহার না করেই তথ্য পাওয়া\nআপনি যদি টিকটক ফোন অ্যাপ ব্যবহার না করে, বাইরে থেকে এই প্ল্যাটফর্মে সার্চ করতে চান, তারও নানা রকম উপায় আছে। স্ন্যাপচ্যাটের মতো অন্যান্য অ্যাপ-ভিত্তিক প্ল্যাটফর্মের তুলনায়, টিকটকের কনটেন্ট অনেক সহজে খুঁজে পাওয়া যায় ওয়েব সার্চের মাধ্যমে, কোনো অ্যাকাউন্ট তৈরি না করেই।\nসোশ্যাল নেটওয়ার্কে টিকটক কন্টেন্টের খোঁজ\nঅনেক টিকটক ব্যবহারকারীই তাদের ভিডিওগুলো ফেসবুক বা টুইটারের মতো অন্য সোশ্যাল নেটওয়ার্কে শেয়ার করে। আমাদের পরামর্শ হবে: আপনার অনুসন্ধানের সময় এসব সোশ্যাল নেটওয়ার্কেও খোঁজ করুন। সেটি কিভাবে করতে পারেন, তার কিছু পদ্ধতি জেনে নেওয়া যাক:\nফেসবুকে টিকটক ভিডিও খুঁজে পেতে, ফেসবুকের সার্চ বক্সে tiktok.com ও আপনার কিওয়ার্ড লিখে সার্চ করুন। এরপর “videos” সিলেক্ট করুন।\nআপনি এমনকি নির্দিষ্ট সময় ধরেও সার্চ করতে পারবেন। যেমন, “লাস্ট মান্থ”। বা ভিডিওগুলোকে সাজিয়ে নিয়ে পারবেন “মোস্ট রিসেন্ট” (সবচে সম্প্রতি) আকারে। তবে আমরা খেয়াল করেছি: মোস্ট রিসেন্ট আকারে ভিডিওগুলো দেখলে প্রায়ই আমরা আমাদের কিওয়ার্ড সংশ্লিষ্ট জিনিস পাই না।\nশুধু tiktok.com-এর বদলে m.tiktok.com বা vm.tiktok.com-এর সাথেও কিওয়ার্ড লিখে সার্চ করুন। ভিন্ন ধরনের এসব সার্চ থেকে ভিন্নরকম ফলাফল পাবেন।\nVm.tiktok.com – এই ইউআরএলের অর্থ: টিকটক অ্যাপের ভেতর থেকে কেউ এটি শেয়ার করেছে। তারা টিকটক ভিডিওর সঙ্গে থাকা শেয়ার বাটনে ক্লিক করে ফেসবুক সিলেক্ট করেছে। ফলে তাদের ফোনে ফেসবুক অ্যাপটি ওপেন হয়েছে এবং সেখানে স্বয়ংক্রিয়ভাবে এই পোস্টটি তৈরি হয়েছে।\nতবে, যদি কোনো ব্যবহারকারী “শেয়ার” বাটনে ক্লিক করার পর লিংক (এই অবস্থায় এটি vm.tiktok.com আকারে থাকে) কপি করে (“কপি লিংক”) নিজে নিজে সেটি ফেসবুকে পোস্ট করে, তাহলে m.tiktok.com ইউআরএল তৈরি হবে। ভিডিও-র প্রিভিউয়ে আপনি এটি দেখতে পাবেন:\nখুবই কম ক্ষেত্রে আপনি একটি ফেসবুক পোস্টে m.tiktok.com ও vm.tiktok.com; এই দুই ইউআরএল একসঙ্গে দেখতে পাবেন:\nএমনটা দেখা যায়, যদি কেউ vm.tiktok ইউআরএল কপি করে একটি ফেসবুক পোস্টের একেবারে শুরুতে রাখে। আগে কোনো কিছু না লিখে।\nভিন্ন ধরনের ইউআরএল দিয়ে সার্চ করার সাধ্যমে শুধু ভিন্ন ভিন্ন ফলাফলই নয়, টিকটক থেকে ভিডিওটি কিভাবে শেয়ার করা হয়েছে, সেই তথ্যও আপনি পেতে পারেন। তবে এটি মাথায় রাখা জরুরি যে, ফেসবুক যদি আপনার কিওয়ার্ড সংশ্লিষ্ট কিছু খুঁজে না পায়, তাহলে এলোমেলোভাবে যেকোনো ধরনের টিকটক ভিডিও তুলে আনবে। সেরকম পরিস্থিতিতে, কাছাকাছি ধরনের ভিন্ন কোনো কিওয়ার্ড দিয়ে সার্চ করে দেখুন।\nটুইটারে সার্চের বিষয়টিও প্রায় ফেসবুকের মতোই। এখানেও আপনি tiktok.com, m.tiktok.com ও vm.tiktok.com; এই তিন ধরনের ইউআরএলের সঙ্গে আপনার কিওয়ার্ড লিখে সার্চ করতে পারবেন। এবং সবগুলোই আপনার করা উচিৎ। তবে আমরা দেখেছি যে, ফেসবুকের তুলনায় টুইটারে সার্চ ফলাফলের ভিন্নতা বেশি হয় না। কখনো কখনো সার্চ ফলাফল প্রায় একই রকম হয়।\nবিশেষভাবে টুইটারের জন্য কার্যকরী, এমন আরেকটি সার্চ কৌশল আছে। টিকটক অ্যাপের ভেতর থেকে কেউ যদি টুইটারে কোনো ভিডিও শেয়ার করতে চায়, তাহলে তাদের জন্য এধরনের একটি টুইট সাজেশন আসে:\nটুইটের এই টেক্সট পরিবর্তন করা যায়। কিন্তু অনেকেই হ্যাশট্যাগটি রেখে দেয়। টুইটারে পাওয়া অনেক টিকটক ভিডিওর সঙ্গে #TikTok হ্যাশট্যাগটি দেখা যায়। ফলে, সার্চ করার সময়, আপনি আপনার কিওয়ার্ডগুলোর সঙ্গে #TikTok হ্যাশট্যাগ যুক্ত করে সার্চ করতে পারেন। এবং টিকটক ভিডিও পাওয়ার জন্য সার্চ ফলাফলে ভিডিও সিলেক্ট করে দিন।\n#TikTok হ্যাশট্যাগের পাশাপাশি #TikTokviral, #TikTokChallenge, #tiktokexposed, #tiktokhot, বা #tiktokers; এই হ্যাশট্যাগগুলি যুক্ত করেও সার্চ করতে পারেন। টুইটারে #TikTok হ্যাশট্যাগটি এডিট করার সময় এই হ্যাশট্যাগগুলো পরামর্শ আকারে সবচে বেশি আসে।\nভুয়া তথ্য খুঁজে পাওয়ার উপায়\nবিভিন্ন সোশ্যাল নেটওয়ার্কে শেয়ার করা ভিডিওতে টিকটক লোগো আছে কিনা, তা সব সময় খুব সতর্কতার সাথে খেয়াল করুন। ভুয়া তথ্য সংক্রান্ত বিষয় নিয়ে অনুসন্ধানের সময় এই পরামর্শটি বিশেষভাবে গুরুত্বপূর্ণ।\nযদি লোগো দেখতে পান, তার মানে কেউ এই টিকটক ভিডিও “চুরি” করে অন্য সোশ্যাল নেটওয়ার্কে শেয়ার করছে। হয়তো সেক্ষেত্রে সেটির প্রাসঙ্গিকতাও পুরোপুরি বদলে গেছে। তবে, টিকটক ভিডিওতে একটি লোগো এবং এটি যে তৈরি করেছে, তার ইউনিক ইউজার নেম থাকে। কিন্তু ভিডিওতে সেগুলো খুব বেশি স্পষ্ট আকারে না থাকায় সহজেই নজর এড়িয়ে যায়। ফলে অনেক ভুয়া তথ্যের কারবারি এই তথ্যটি মুছে দেওয়ার প্রয়োজনীয়তা অনুভব করে না। এবং কিছু ক্ষেত্রে, এই তথ্য দিয়েই আপনি খুঁজে পেতে পারেন ভিডিওটির আসল উৎস।\nআমাদের সহকর্মী শার্লট গোডার্ট ও চানটাল ভেরক্রোস্ট তাদের এই প্রতিবেদন (মনিটরিং অ্যান্ড ডিবাঙ্কিং কোভিড-১৯ প্যানিক: দ্য “হারলিম আলডি” হোক্স) তৈরির ক্ষেত্রে ঠিক এই কৌশলটিই ব্যবহার করেছেন। তারা এখানে দেখেছেন হোয়াটসঅ্যাপে দ্রুত ছড়িয়ে পড়া একটি ভিডিও আসলে কোথা থেকে এসেছিল। তারা হোয়াটসঅ্যাপে যে ভিডিওটি প্রথমে পেয়েছিলেন, সেখানে কোনো টিকটক লোগো ছিল না। কিন্তু পরবর্তীতে তাঁরা সেটি টুইটারে সার্চ করতে গিয়ে একই ভিডিও খুঁজে পান এবং সেখানে দেখা যায় টিকটক লোগো ও ইউজারনেম। এখান থেকে তারা সেই আসল ভাইরাল টিকটক ভিডিওটি বের করেন। এই অনুসন্ধানের ক্ষেত্রে, “@ihanaids” ইউজারনেমটি খুঁজে পাওয়ার জন্য তাদেরকে খুব গভীরভাবে ভিডিওটি খেয়াল করতে হয়েছে।\nসার্চ ইঞ্জিন ব্যবহার করে টিকটক কনটেন্ট ও প্রোফাইল খোঁজা\nসার্চ ইঞ্জিনের মাধ্যমে টিকটক কন্টেন্ট খুঁজে পাওয়ার বেশ কিছু উপায় আছে। শুরু করা যাক মিউজিক দিয়ে।\nগান ও নানারকম শব্দ (সাউন্ড) এই প্ল্যাটফর্মে গুরুত্বপূর্ণ ভূমিকা পালন করে। প্রায় সব টিকটক ভিডিওতেই কোনো ধরনের গান/শব্দ আছে। এবং যদি এগুলো ভাইরাল হয়ে যায় (যা প্রায়ই হয়), তাহলে হঠাৎ করেই অন্য টিকটক ইউজাররা তাদের নিজেদের ভিডিওতেও ব্যাকগ্রাউন্ড মিউজিক হিসেবে সেই একই গান ব্যবহার করতে শুরু করবে। এবছরের মার্চে “ইটস করোনা টাইম” গানটির ক্ষেত্রে ঠিক এমনটিই হয়েছিল। করোনা মহামারি, টিকটক ইউজারদের জীবনযাত্রায় কিভাবে প্রভাব ফেলেছে, তা নিয়ে ভিডিও বানাতে গিয়ে অনেকেই এই গানটি ব্যবহার করেছেন।\nপ্রতিটি টিকটক ভিডিওতেই গানের শিরোনামটি দেওয়া থাকে:\nএই গানের লিংকে ক্লিক করলে আপনি দেখতে পাবেন এই একই গান দিয়ে অন্য কী কী ভিডিও বানানো হয়েছে। (আর কোনো ভিডিও না দেখতে পেলে ধরে নিতে পারেন, এই গানটির কপিরাইট নিয়ে মিউজিক কোম্পানির সঙ্গে টিকটকের কোনো দ্বন্দ্ব চলছে। এ নিয়ে দেখুন ফিন্যান্সিয়াল টাইমের এই প্রতিবেদন)। টিকটকে প্রতিটি গানের ইউআরএল শুরু হয় এভাবে: www.tiktok.com/music\nএই ইউআরএলে গানের শিরোনামটিও থাকে। যেটি অনলাইনে অনুসন্ধানের ক্ষেত্রে অনেক কাজে লাগে। এই প্যাটার্নটি ব্যবহার করে আমরা দেখতে পারি: নির্দিষ্ট কোনো বিষয়ে কী ধরনের গান তৈরি করা হয়েছে।\nটিকটকের উইড সংক্রান্ত গান খুঁজে বের করার জন্য আমরা গুগলে সাইট অপারেটর ব্যবহার করে “weed” কিওয়ার্ড সার্চ করতে পারি। আমরা সার্চটি সীমাবদ্ধ করে দিতে পারি শুধু টিকটক মিউজিকের ইউআরএলের মধ্যে। এক্ষেত্রে গুগলের সার্চটি হবে এরকম:\nটিকটকের গান সার্চ করার ক্ষেত্রে গুগলে সার্চটি করতে হয় সুনির্দিষ্ট নির্দেশনা দিয়ে। কিন্তু হ্যাশট্যাগ সার্চের ক্ষেত্রে বিপরীত কাজটি করার পরামর্শ দেওয়া হয়।\nনির্দিষ্ট হ্যাশট্যাগ সংশ্লিষ্ট টিকটক ভিডিও খুঁজে পাওয়ার জন্য এভাবে সার্চ করুন:\nযেমন, আপনি যদি ডোনাল্ড ট্রাম্প সংক্রান্ত টিকটক পেতে চান তাহলে সার্চ করতে পারেন এভাবে:\nতবে, কোনো নির্দিষ্ট বিষয়ে অনুসন্ধানের সময়, আপনি জানেন যে, কোন কিওয়ার্ডগুলো আপনার অনুসন্ধানের সঙ্গে প্রাসঙ্গিক। কিন্তু আপনি এটি জানেন না যে, এ বিষয়ে ঠিক কোন হ্যাশট্যাগগুলো টিকটকে বেশি ব্যবহার করা হয়েছে। আপনি যদি টিকটকে ডোনাল্ড ট্রাম্প নিয়ে অনুসন্ধান করতে যান, তাহলে নিশ্চিতভাবে বুঝতে পারবেন, #ট্রাম্প – এই হ্যাশট্যাগটি ছাড়াও ট্রাম্প-কেন্দ্রিক আরো বেশ কিছু হ্যাশট্যাগ ব্যবহার করা হয়েছে। কিন্তু সেগুলো খুঁজে পাবেন কিভাবে?\nএক্ষেত্রে কৌশলটি হলো: শুধু ট্যাগের মধ্যে সীমাবদ্ধ রেখে, “ট্রাম্প” যুক্ত করে একটি সাইট অপারেটর সার্চ করা। এটি হবে এরকম:\nএভাবে সার্চ করলে আপনি ট্রাম্প সংক্রান্ত বেশ কিছু প্রাসঙ্গিক হ্যাশট্যাগ পেয়ে যাবেন। যেমন: “trump2020”, “donaldtrump” বা “babytrump”:\nহ্যাশট্যাগ দেওয়ার ক্ষেত্রে টিকটক ইউজাররা অনেক সৃজনশীলতা দেখায়। এখানে ইমোজিও যুক্ত হয়। ট্যাগের জন্য আলাদা করে সাইট অপারেটর সার্চ করতে পারায় আপনি হ্যাশট্যাগগুলোর পাশাপাশি এর সঙ্গে থাকা ইমোজিগুলোও দেখতে পারেন। এছাড়া এগুলো আলাদা করে খুঁজে পাওয়া কঠিন। নিচের ছবিতে দেখুন, করোনা সংক্রান্ত হ্যাশট্যাগ সার্চ করে কী ধরনের ইমোজি দেখতে পাওয়া গেছে:\nটিকটক নিয়ে অনুসন্ধানের সময়, অন্যতম যে গুরুত্বপূর্ণ প্রশ্নটি সামনে আসবে, তা হলো: নির্দিষ্ট কিছু শব্দ-বাক্য আছে; এমন টিকটক ভিডিও কিভাবে খুঁজে পাওয়া যায়।\nটিকটকের ইউজাররা তাদের ভিডিওতে শুধু হ্যাশট্যাগই নয়, ছোট একটি টেক্সটও যোগ করতে পারেন। যেমন, নিচের এই উদাহরণের ক্ষেত্রে, টেক্সটটি হলো: “প্রোটেস্টারস ইন সান্তিয়াগো, চিলি”, এবং এখানে #চিলি ও #প্রোটেস্ট; এই দুই হ্যাশট্যাগ ব্যবহার করা হয়েছে।\nটিকটকে নির্দিষ্ট কিওয়ার্ড বা শব্দ-বাক্য খুঁজে পাওয়ার জন্য, সার্চের ক্ষেত্রে ইনটেক্সট অপারেটর ব্যবহার করতে পারেন। যেমন, “ফ্লাই এ ড্রোন” এই বাক্যটি টিকটকে খুঁজে পাওয়ার জন্য গুগলে সার্চ করতে হবে এভাবে:\nsite:http://tiktok.com intext: “flyadrone”\nএকটি নির্দিষ্ট সময় উল্লেখ করে দিয়েও এই সার্চটি করতে পারেন। এজন্য গুগলের সার্চ ফলাফল পেজে “টুলস” সিলেক্ট করে “কাস্টম রেঞ্জ” থেকে আপনার সময়সীমা বাছাই করুন।\nতবে এটি মাথায় রাখুন যে, সার্চ ইঞ্জিনগুলো টিকটকের সব ভিডিও ইনডেক্স করে না। ভিন্ন ভিন্ন সার্চ ইঞ্জিন ভিন্ন ধরনের ভিডিও ইনডেক্স করে। ফলে আমাদের পরামর্শ হলো: শুধু গুগল নয়, অন্যান্য সার্চ ইঞ্জিনগুলোও ব্যবহার করুন এবং সবগুলোর ফলাফল এক জায়গায় করুন।\nযেমন, ডাকডাকগো-এর ক্ষেত্রে আপনি গুগলের মতো করেই সার্চ করতে পারবেন:\nবিং-এর ক্ষেত্রে অবশ্য এই ইনটেক্সট অপারেটর কাজ করে না। তবে এখানেও একইভাবে সার্চ করার কৌশল আছে। সেটি হলো: এখানে আপনাকে intext-এর বদলে লিখতে হবে inbody।\nএখন আপনি এসব বিভিন্ন সার্চ ইঞ্জিনের ফলাফল এক জায়গায় করলে পেয়ে যাবেন এ জাতীয় ভিডিও, যেখানে একজন ব্যাখ্যা করছেন: “কিভাবে একটি সংরক্ষিত এলাকায় ড্রোন ওড়াতে হয়”।\nআপনি যদি কোনো নির্দিষ্ট বিষয় নিয়ে লম্বা সময় ধরে গবেষণা করেন, তাহলে কিছুদিন পরপরই আপনাকে সার্চ করতে হবে। কারণ টিকটকের কন্টেন্ট ক্রমাগত পরিবর্তিত হচ্ছে এবং সার্চ ইঞ্জিনগুলোও বিভিন্ন সময়ে বিভিন্ন ভিডিও ইনডেক্স করছে।\nযে কোনো সোশ্যাল নেটওয়ার্কের সবচে গুরুত্বপূর্ণ উপাদান হচ্ছে এর ব্যবহারকারী বা ইউজার। টিকটকের ক্ষেত্রেও একই কথা প্রযোজ্য। ভালো ব্যাপার হলো: অনলাইন অনুসন্ধানের সময় টিকটকের ইউজার সম্পর্কে তথ্য জানার বেশ কিছু পদ্ধতি আছে। টিকটকের প্রতিটি ইউজারের একটি নির্দিষ্ট ইউআরএল আছে। এটি দেখতে এরকম:\nআপনি যদি কারো ইউজারনেমটি জানতে পারেন, তাহলে সেটি এভাবে ইউআরএলে বসিয়ে দিলেই তার প্রোফাইল পেজে চলে যেতে পারবেন।\nতবে, অনেক ক্ষেত্রেই হয়তো, একদম হুবহু ইউজারনেমটি আপনার জানা থাকবে না। সেক্ষেত্রে গুগলের এই কমান্ড ব্যবহার করে আপনি কাছাকাছি ধরনের বেশ কিছু ইউজারনেম পাবেন।\nএটি বিশেষভাবে কাজে লাগে, যখন আপনি জানেন যে, কোনো ব্যক্তি কী ধরনের ইউজারনেম ব্যবহার করতে পারে। কিন্তু আপনি এটি জানেন না যে, তারা সেটি কিছুটা পরিবর্তন করেছে কিনা। যেমন, সেই নামের সঙ্গে কোনো শব্দ বা নম্বর যোগ করেছে কিনা। আপনি যদি সেই ধারণা করা ইউজারনেমটি উপরোক্ত গুগল কমান্ডের সঙ্গে যোগ করে সার্চ করেন, তাহলে আপনি কাছাকাছি ধরনের বেশ কিছু ইউজারনেম পাবেন। সেগুলো খতিয়ে দেখার মাধ্যমে আপনি হয়তো কাঙ্ক্ষিত প্রোফাইলটি পেয়ে যেতে পারেন। আমাদের এই উদাহরণের ক্ষেত্রে, আমরা বেশ কিছু ইউজার পেয়েছি, যাদের নামের মধ্যে কোথাও না কোথাও “manu” শব্দটি আছে:\nএখন আমরা এই সবগুলো প্রোফাইল পেজ যাচাই করে দেখতে পারি যে, আমাদের কাঙ্ক্ষিত প্রোফাইলটি এগুলোর মধ্যে আছে কিনা।\nতবে, সব সময় প্রোফাইল পেজে পাওয়া তথ্য সেই কাঙ্ক্ষিত ব্যক্তিকে খুঁজে পাওয়ার ক্ষেত্রে যথেষ্ট হয় না। আপনি যদি আরো তথ্য পেতে চান, তাহলে আরো বিস্তৃত আকারে সার্চ করুন।\nযেমন, আপনার কাঙ্ক্ষিত প্রোফাইলের সেই ব্যক্তি সম্পর্কে অন্যরা কী বলছে, সেই তথ্য আপনার কাজে আসতে পারে। যদি আপনি @maxdressler; এই টিকটক ইউজার সম্পর্কে অন্যরা কী বলছে, তা জানতে চান; তাহলে আপনাকে এরকম কমান্ড লিখে সার্চ করতে হবে:\nএখানে আপনি এমন সব টিকটক পোস্ট পাবেন, যেগুলোর টেক্সট-এর জায়গাতে @maxdressler-কে মেনশন করা হয়েছে। যেমন, এভাবে আমরা জানতে পারি: @curlydaddy101 লিখেছে, “@maxdressler অনেক হাসাতে পারে”:\n@maxdressler-এর অনেক ফলোয়ার আছে। এই সার্চ থেকে পাওয়া বেশিরভাগ কমেন্টই করেছে তার ভক্তরা। কিন্তু যখন আপনি কম-পরিচিত কোনো অ্যাকাউন্ট নিয়ে অনুসন্ধান করবেন, তখন হয়তো এমন হওয়ার সম্ভাবনাই বেশি যে, কমেন্টকারী ব্যক্তিটি, তাকে সত্যিকারের জীবনেও চেনেন-জানেন।\nযে ইউজারকে নিয়ে অনুসন্ধান করছেন, তার টিকটক অ্যাকাউন্টটি যদি প্রাইভেটও করা থাকে, তবুও উপরে উল্লেখিত এই সার্চ পদ্ধতি কাজে লাগবে। এর অর্থ হচ্ছে, কোনো কোনো ক্ষেত্রে এই কৌশল ব্যবহার করে, আপনি নির্দিষ্ট ইউজারের পাবলিক বা সবার জন্য উন্মুক্ত করা তথ্য দেখতে পাবেন।\nআমরা আশা করছি, এই গাইডটি, টিকটকে গভীরভাবে অনুসন্ধানের ক্ষেত্রে অনেক কাজে আসবে। এবং আমরা আপনাদের অনুপ্রাণিত করছি, এই কৌশলগুলো বাস্তবে প্রয়োগ করে দেখার জন্য।\nআপনি যদি কোনো টুলের সাহায্য নিয়ে এই কাজগুলো করতে চান, তাহলে দেখতে পারেন টিকটক সার্চ টুল। এই লেখায় বর্ণিত বেশ কিছু কৌশল এক জায়গায় করে এটি তৈরি করেছে ওসিন্ট কম্বাইন।\nলেখাটি প্রথম প্রকাশিত হয়েছে জিআইজেএন-এর সদস্য সংগঠন বেলিংক্যাটের ওয়েবসাইটে। অনুমতি নিয়ে এখানে পুনঃপ্রকাশ করা হলো।\nআনিক মোসোউ, বেলিংক্যাটের গবেষক ও প্রশিক্ষক। অতীতে তিনি ডাচ ন্যাশনাল পুলিশের ওসিন্ট দলের সদস্য হিসেবে কাজ করেছেন অনলাইনে জিহাদী প্রোপাগান্ডা নিয়ে। বেলিংক্যাটে, তিনি কাজ করেন ভুয়া তথ্যের বিস্তার নিয়ে।\nজোহানা ওয়াইল্ড জার্মানীর ওপেন সোর্স অনুসন্ধানী সাংবাদিক। ডিজিটাল অনুসন্ধানের জন্য নতুন প্রযুক্তি ও টুল উদ্ভাবনে তিনি বিশেষভাবে আগ্রহী। তিনি এর আগে পূর্ব আফ্রিকাতে সাংবাদিকতা করেছেন। মধ্যপ্রাচ্যও ছিল তাঁর আরেকটি প্রধান মনোযোগের জায়গা।\nঅনুসন্ধানী সাংবাদিকতায় টিকটক\nটিকটক ব্যবহারের গাইড